അന്ന്യൻ: കിണറ്റിൻകരയിലെ ചെമ്പരത്തി\nPosted by അന്ന്യൻ at 12:21\nAhish 29 September 2010 at 13:53\nAhish 29 September 2010 at 13:54\nവളരെ നല്ല അഭിപ്രായം...:)\nആളവന്‍താന് 29 September 2010 at 16:12\nഎടാ ആ പഴയ ഒരു ഫീല് തരാന് നിന്‍റെ എഴുത്തിന് പൂര്‍ണ്ണമായും കഴിഞ്ഞു എന്ന് തന്നെ പറയണം. ഒരു കൊച്ച് കുട്ടിയുടെ മനസ്സ് പോസ്റ്റില് തെളിഞ്ഞു കാണാം.മച്ചിയോടു പറയണം ഇതൊന്നു വായിക്കാന്. അവന് സന്തോഷമാകും. ഉറപ്പ്. നിനക്ക് നല്ല ഭാഷ കയ്യിലുണ്ട്. എഴുതുക. ഒരുപാട് എഴുതുക.അക്ഷരത്തെറ്റുകള് ഇല്ലാതെ.! കാണാം. ആശംസകള്!\nSneha 29 September 2010 at 17:35\nചെമ്പരത്തി മരം ഇനിയും പൂക്കള് വിരിയിച്ചു കൊണ്ടേ ഇരിക്കട്ടെ ....അത് പോലെ ഓര്‍മ്മകളും എന്നും തെളിഞ്ഞു നില്‍ക്കട്ടെ..\nഇനിയും ഓര്‍മ്മകള് ചികയു ...എഴുതു...കുടുതുല് കുടുതല് എഴുതു ,....ആശംസകള്...\nJishad Cronic 30 September 2010 at 10:37\nബാല്യകാല സ്മരണകള്, വളരെ നന്നായി എഴുതിയിരിക്കുന്നു.ഇത് കണ്ടാല് പകരം വീട്ടല് ഇപ്പോള് കിട്ടും അന്ന് ചിലപ്പോള് മറന്നു പോയതാകും.\nLijijini 1 October 2010 at 11:39\nകണ്ണൂരാന് / K@nnooraan2October 2010 at 07:05\nബാല്യകാല സ്മരണയിലെ ഒരേട്. എന്നാലും ഇനിയതില് കയറാന് മുതിരേണ്ട.(പൊട്ടിവീണ് കാലൊടിഞ്ഞു കിടപ്പിലാകുന്നാ പറഞ്ഞെ..)\nchillu2October 2010 at 11:23\nഒഴാക്കന്.2October 2010 at 14:33\nആ രീതി അതിഷ്ട്ടായി .... അപ്പൊ ചെമ്പരത്തി കഥ കഴിഞ്ഞു ഇനിയേതാ\nഅന്ന്യൻ4October 2010 at 23:33\n@ അഹിഷ്:- താങ്ക്സ് ടാ...\n@ ആളവന്‍താന് :- താങ്ക്സ് ടാ, പിന്നെ മച്ചി വായിച്ചു, എന്നെ വിളിച്ചിട്ട് കുറേ പറഞ്ഞു...\n@ സ്നേഹ:- നന്ദി ചേച്ചീ... ഉം, ഞാൻ ശ്രമിക്കുന്നുണ്ട്...\n@ ജിഷാദ്:- നന്ദി ജിഷാദേട്ടാ... ഇപ്പൊ പകരം ചോദിക്കാൻ വന്നാൽ ഞാനും ഒരു കൈ നോക്കും, ഹി ഹി...\n@ ലിജിനി:- താങ്ക്സ് ചേച്ചീ...\n@ കണ്ണൂരാൻ:- നന്ദി കണ്ണൂരാൻ..., ഇതിലേ വന്നതിനും...\n@ ചില്ലു:- അതെ ചില്ലൂസേ..., കേള്‍ക്കാത്തത് അതിമധുരം...\n@ ഒഴാക്കാൻ:- നന്ദി ഒഴാക്കാൻ, ഉം ഇനി... ആ വരുന്നുണ്ട്...\nVayady5October 2010 at 21:34\nചെമ്പരത്തിപ്പൂവിലൂടെ ഒരു ബാല്യകാല സ്മരണ. കുറച്ചു നേരത്തേക്ക് ഒരു കുട്ടിയായതു പോലെ തോന്നി. എന്റെ വീട്ടിന്റ തൊടിയിലും ഒരു ചെമ്പരത്തി മരം ഉണ്ടായിരുന്നു. ഓണത്തിനു പൂക്കളം ഇടുമ്പോള് അതിലെ പൂക്കളാണ് ആദ്യം പറിക്കാറ്. അമ്മാമ്മയെ പറ്റി വായിച്ചപ്പോള് എന്റെ മരിച്ചു പോയ അമ്മൂമ്മയേയും ഓര്‍ത്തു പോയി..ആ ചെമ്പരത്തിയുടെ അടുത്ത് നിര്‍ത്തി എടുത്ത അമ്മൂമ്മയുടെ ഒരു ഫോട്ടോ ഞാനിപ്പോള് എടുത്തു നോക്കി.\nഫോളോവറാകാന് ഓപ്ഷനൊന്നും കാണുന്നില്ലല്ലോ? പുതിയ പോസ്റ്റ് ഇടുമ്പോള് മെയില് അയച്ചാലും മതി. ഇനിയും വരാം.\nlpc 13 October 2010 at 21:37\nithok egane ezhuthunu...\neniku oru comment idan polum ariyillena satyam ni manasilakanam athu konde kollam super enok idunu ..\nsharikum nannayitunde...ninte ella feelingsum ithil nannayi present cheythu\nsiya 28 October 2010 at 00:25\nഈ പോസ്റ്റ് ഇഷ്ട്ടായി ,കാരണം ഓര്‍മ്മ ചെപ്പില് നിന്നും എഴുതിയത് കൊണ്ട് ,അത് വായിക്കുന്ന സന്തോഷം ഈ പോസ്റ്റ് വായിച്ചപ്പോള് കിട്ടി ..ഇനിയും ഒരുപാട് എഴുതുവാന് ഉണ്ടാക്കട്ടെ ,എല്ലാവിധ ആശംസകളും .......\nMinnu5December 2010 at 09:48\nബാല്യകാല സ്മരണകള്, വളരെ നന്നായി ,ഇടയ്ക്കൊക്കെ അടിയൊക്കെ കൂടണം ::\nഅന്ന്യൻ5December 2010 at 10:54\n@ വായാടി:- നന്ദി വായാടീ.., ഇതിലേ വന്നതിനും, വയിച്ചപ്പോഴുള്ള അനുഭവം പങ്ക് വച്ചതിനും...\n@ ലിന്റ:- താങ്ക്സ് ലിന്റൂ... നിനക്കതു മനസ്സിലാക്കാൻ പറ്റിയല്ലൊ ഒത്തിരി നന്ദി...\n@ സിയ:- ഇഷ്ടായെന്നറിഞ്ഞതിൽ ഒത്തിരി സന്തോഷം, നന്ദി...\n@ മിന്നു:- നന്ദി മിന്നൂ... പിന്നെ ഇപ്പോഴും അത്യാവശ്യം അടിയൊക്കെ കൂടാറുണ്ട്.\nSulfi Manalvayal 8 February 2011 at 09:34\nബാല്യ കാല സ്മരണകള് എന്നും എല്ലാവര്ക്കും പ്രിയപ്പെട്ടതാണ്.\nവളരെ ഭംഗിയായി എഴുതി. പക്ഷെ ഇടയില് സംസാരിക്കും പോലെ തോന്നി.\nഎഴുത്തും സംസാര ഭാഷയും രണ്ടാണ്. കുറെ വായിക്കൂ. അപ്പോള് വ്യത്യാസം മനസിലാവും.\nഅന്ന്യൻ 18 February 2011 at 12:23\n@ സുൽഫി:- അതെ ചേട്ടാ, ഉം വായിക്കുന്നുണ്ട്.. തെറ്റുകൾ തിരുത്താൻ ശ്രമിക്കാം...\nlekshmi. lachu 22 February 2011 at 23:00\nഈ ബാല്യകാല സ്മരണകള് നന്നായി..നല്ല ഒഴുക്കോടെ വായിക്കാന് കഴിഞ്ഞു.\nഅന്ന്യൻ 22 February 2011 at 23:03\n@ ലക്ഷ്മി:-നന്ദി ചേച്ചീ.., അതു അന്നു എന്തെങ്കിലും വിഷയം എഴുതാൻ വേണ്ടി ആലോചിച്ചപ്പോൾ ആദ്യം മനസ്സിൽ ഓടിയെത്തിയതാണു…


കുറിഞ്ഞി ഓണ്‍ലൈന്: കുള്ളന്‍ഗ്രഹത്തിന് ധൂമകേതുവാകാന് വിധി\nകുള്ളന്‍ഗ്രഹത്തിന് ധൂമകേതുവാകാന് വിധി\nസൗരയൂഥത്തിന്റെ വിദൂരകോണില് സ്ഥിതിചെയ്യുന്ന ഒരു കുള്ളന്‍ഗ്രഹം കണ്ണെഴുതി പൊട്ടുതൊട്ട് വാല്‍നക്ഷത്രസുന്ദരിയായി മുന്നിലെത്തിയാല് എങ്ങനെയിരിക്കും. തമാശയല്ല, അത്തരമൊരു സംഭവത്തിന് അധികം വൈകാതെ (ലക്ഷക്കണക്കിന് വര്‍ഷങ്ങള്‍ക്കുള്ളില് എന്ന് വായിക്കുക) സൗരയൂഥം സാക്ഷ്യം വഹിക്കാന് പോവുകയാണ്\nസൗരയൂഥത്തില് ഏറ്റവും പ്രകാശമേറിയ വാല്‍നക്ഷത്രം പിറക്കാന് പോവുകയാണ്. '2003 EL61' എന്ന കുള്ളന്‍ഗ്രഹത്തില് നിന്ന്. സമീപഭാവിയില് ഈ കുള്ളന്‍ഗ്രഹം നെപ്യൂണുമായി കൂട്ടിയിടിച്ച് വാല്‍നക്ഷത്രമാകുമത്രേ. കാലിഫോര്‍ണിയ ഇന്‍സ്‌റ്റിട്ട്യൂട്ട് ഓഫ് ടെക്‌നോളജി(കാല്‍ടെക്) യിലെ പ്രൊഫ. മൈക്ക് ബ്രൗണാണ് കമ്പ്യൂട്ടര് മാതൃകയുടെ സഹായത്തോടെ ഈ പ്രവചനം നടത്തിയിരിക്കുന്നത്. 'പത്താമത്തെ ഗ്രഹ'മെന്ന് വിശേഷിപ്പിക്കപ്പെട്ട '2003 UB313' കണ്ടുപിടിച്ചത് പ്രോഫ.ബ്രൗണും സംഘവുമായിരുന്നു. പ്ലൂട്ടോയെക്കാള് ഒന്നരമടങ്ങ് വലുപ്പമുള്ള ആ കുള്ളന്‍ഗ്രഹത്തിന്റെ കണ്ടെത്തലാണ് യഥാര്‍ത്ഥത്തില് പ്ലൂട്ടോയുടെ ഗ്രഹപദവി തെറിപ്പിച്ചത്.\nറഗ്‌ബിബോളിന്റെ ആകൃതിയാണ് '2003 EL61'-ന്. ഏതാണ്ട് പ്ലൂട്ടോയുടെ വലുപ്പമുള്ള ഇത്, സൗരയൂഥത്തിന്റെ വിദൂരമേഖലയായ 'കിയ്‌പ്പര് ബെല്‍റ്റി' ലാണ് സ്ഥിതിചെയ്യുന്നത്. അതിവേഗത്തിലുള്ള സ്വയംഭ്രമണമാണ് ഇതിന്റെ സവിശേഷത; ഓരോ നാലുമണിക്കൂറിലും സ്വന്തം അച്ചുതണ്ടില് ഒരുതവണ ഭ്രമണം ചെയ്യുന്നു. സൗരയൂഥത്തിലെ എട്ടാമത്തെ ഗ്രഹമായ നെപ്യൂണുമായി ഭാവിയില് കൂട്ടിയിടിക്കുമ്പോള് സൗരയൂഥത്തിന്റെ ആന്തരമേഖലയിലേക്കാണ് തെന്നിമാറുന്നതെങ്കില് ഈ കുള്ളന്‍ഗ്രഹം ധൂമകേതുവായി പരിണമിക്കുമെന്ന് പ്രൊഫ.ബ്രൗണ് പറയുന്നു. "20ലക്ഷം വര്‍ഷം കഴിഞ്ഞ് നിങ്ങള്‍ക്ക് തിരിച്ചെത്താനായാല്, 2003 EL61 ഒരു ധൂമകേതുവായി മാറിയിരിക്കുന്നത് കാണാം''-അദ്ദേഹം പ്രവചിക്കുന്നു. "കണ്ടിട്ടുള്ളതില് ഏറ്റവും പ്രകാശമേറിയ ധൂമകേതുവായിരിക്കുമത്".\n2003 EL61-ന്റെ ഭ്രമണപഥം വളരെ അസ്ഥിരമാണ്. അതിനാല് നെപ്യൂണുമായി ഭാവിയില് ഇത് നേര്‍ക്കുനേര് വരുമെന്ന് കമ്പ്യൂട്ടര് മാതൃകകള് വ്യക്തമാക്കുന്നു. നെപ്യൂണുമായുള്ള ഏറ്റുമുട്ടലില് മൂന്നു സാധ്യതകളാണ് ഈ കുള്ളന്‍ഗ്രഹത്തിന് ഗവേഷകര് കല്‍പ്പിക്കുന്നത്. കൂട്ടിയിടിയിലോ, ഗുരുത്വാകര്‍ഷബലത്തിന്റെ പ്രവര്‍ത്തനത്താലോ ഇത് സൗരയൂഥത്തിന്റെ ആന്തരമേഖലയിലേക്ക് തെറിച്ചുമാറി ധൂമകേതുവായി മാറാം. അതിനാണ് ഏറ്റവുമധികം സാധ്യത. അല്ലെങ്കില്, സൗരയൂഥത്തിന്റെ ബാഹ്യഭാഗത്തേക്ക് തെറിച്ചുപോകാം. അങ്ങനെയെങ്കില് ഇത് കിയ്‌പ്പര്‍ബെല്‍റ്റിന് പുറത്തുള്ള 'ഊര്‍റ്റ് ക്ലൗഡി' ല് ഒടുങ്ങും (ഊര്‍റ്റ് ക്ലൗഡാണ് സൗരയൂഥത്തിന്റെ വിശാലമായ ബാഹ്യമേഖല). അതുമല്ലെങ്കില്, 2003 EL61 എന്നന്നേക്കുമായി സൗരയൂഥത്തിന്റെ അതിരുകള് കടന്ന് ബാഹ്യപ്രപഞ്ചത്തില് പ്രവേശിക്കാം-ഇത് മൂന്നാമത്തെ സാധ്യത.\nകിയ്‌പ്പര് ബെല്‍റ്റില് സ്ഥിതിചെയ്യുന്ന പ്ലൂട്ടോയുള്‍പ്പടെയുള്ള വസ്‌തുക്കളില് മഞ്ഞും വെള്ളവുമാണ് കൂടുതല് അടങ്ങിയിട്ടുള്ളത്. എന്നാല്, 2003 EL61-ല് ഏറെ ഭാഗവും പാറയാണ്. മഞ്ഞുപാളിയുടെ ബാഹ്യാവരണം മാത്രമേയുള്ളൂ. 450 കോടിവര്‍ഷം മുമ്പ് ഈ കുള്ളന്‍ഗ്രഹത്തിന് ഗോളാകൃതിയായിരുന്നുവെന്ന് ഗവേഷകര് അനുമാനിക്കുന്നു. പകുതി പാറയും പകുതി മഞ്ഞും അടങ്ങിയ വസ്‌തു. ഇടയ്‌ക്കെപ്പോഴോ കിയ്‌പ്പര് ബെല്‍റ്റില് തന്നെയുള്ള മറ്റൊരു ഭീമന് വസ്‌തുവുമായി കൂട്ടിയിടിച്ച് 2003 EL61-ന്റെ പുറംഭാഗത്തെ മഞ്ഞുപാളികള് പൊട്ടിത്തെറിച്ചു പോയതാവാമെന്ന് പ്രൊഫ.ബ്രൗണും സംഘവും പറയുന്നു. ആ ഇടിയുടെ ശക്തിയിലാണ് ഗ്രഹം ഇത്രവേഗത്തില് ഭ്രമണം ചെയ്യാന് തുടങ്ങിയതത്രേ. അതിവേഗത്തിലുള്ള ഭ്രമണം മൂലം ഇതിന് റഗ്‌ബിബോളിന്റെ ആകൃതി കൈവന്നു. തെറിച്ചുപോയ മഞ്ഞുകട്ടകള് കുള്ളന്‍ഗ്രഹത്തിന്റെ ഉപഗ്രഹങ്ങളായി.\n"സൗരയൂഥത്തില് ബുധന് സംഭവിച്ചതിന് ഏതാണ്ട് തുല്യമായ അനുഭവമാണ് 2003 EL61-നും സംഭവിച്ചിരിക്കുക"-പ്രൊഫ.ബ്രൗണ് പറയുന്നു. തുടക്കത്തില് അകക്കാമ്പില് ഇരുമ്പും ബാഹ്യഭാഗം ശിലയുമായിരുന്നു ബുധന്. എന്നാലിപ്പോള്, ബുധനില് അകക്കാമ്പാണ് കൂടുതല്. പ്രാചീനകാലത്തെന്നോ ബുധന് ഒരു വലിയ വസ്‌തുവുമായി കൂട്ടിയിടിച്ച് അതിന്റെ പുറംപാളിയിലെ ശിലാഖണ്ഡങ്ങള് നഷ്ടപ്പെട്ടതാണ് ഈയൊരു പരിണാമത്തിന് ഇടയാക്കിയതെന്ന് ഗ്രഹശസ്‌ത്രജ്ഞര് കരുതുന്നു. സിയാറ്റിലില് അടുത്തയിടെ നടന്ന അമേരിക്കന് അസ്‌ട്രോണമിക്കല് സൊസൈറ്റിയുടെ യോഗത്തിലാണ് പ്രൊഫ.ബ്രൗണ് തന്റെ നിഗമനങ്ങള് അവതരിപ്പിച്ചത്(കടപ്പാട്: അമേരിക്കന് അസ്‌ട്രോണമിക്കല് സൊസൈറ്റി)\nPosted by Joseph Antony at 1/31/2007 12:59:00 AM\nസൗരയൂഥത്തില് ഏറ്റവും പ്രകാശമേറിയ വാല്‍നക്ഷത്രം പിറവിയെടുക്കാന് പോവുകയാണ്, ഒരു കുള്ളന്‍ഗ്രഹത്തില് നിന്ന്.\nകിയ്‌പ്പര് ബെല്‍റ്റില് സ്ഥിതിചെയ്യുന്ന പ്ലൂട്ടോയുള്‍പ്പടെയുള്ള വസ്‌തുക്കളില് മഞ്ഞും വെള്ളവുമാണ് കൂടുതല് അടങ്ങിയിട്ടുള്ളത്.\nസൂര്യനും ഭൂമിയും തമ്മിലുള്ള അകലം ഏതാണ്ട് 15 കോടി കിലോമീറ്ററാണ്. അതാണ് ഒരു അസ്‌ട്രോണമിക്കല് യൂണിറ്റ്(AU). ഭൂമിയും സൂര്യനും തമ്മിലുള്ള അകലത്തിന്റെ അമ്പതിരട്ടി(50 AU)യാണ് സൂര്യനും കിയ്‌പ്പര് ബെല്‍റ്റിന്റെ തുടക്കവും തമ്മിലുള്ള അകലം. അത് അവിടെ നിന്ന് അങ്ങോട്ട് നീളുകയാണ്. സൂര്യനില് നിന്ന് വെറും ഒരു അസ്‌ട്രോണമിക്കല് യൂണിറ്റ് അകലെയുള്ള ഭൂമിയില് ശരാശരി താപനില 14 ഡിഗ്രി സെല്‍സിയസ് മാത്രമാണ്. അങ്ങനെയെങ്കില്, സൂര്യനില് നിന്ന് ഇതിന്റെ അമ്പതിരട്ടിയും അതിലേറെയും അകലെയുള്ള കിയ്‌പ്പര് ബെല്‍റ്റില് എന്താവും താപനിലയെന്ന് ഊഹിക്കാവുന്നതേയുള്ളൂ. അതുകൊണ്ടാണ് അവിടെ വസ്‌തുക്കള് മഞ്ഞുപാളികള് കൊണ്ട് ആവരണം ചെയ്യപ്പെടുന്നത്. മഞ്ഞ് വെള്ളത്തിന്റെ വകഭേദം മാത്രമാണല്ലോ. സൗരയൂഥത്തിന്റെ ബാഹ്യമേഖലയാണ് ഊര്‍റ്റ് ക്ലൗഡ്. സൂര്യനില് നിന്ന് അരലക്ഷം മുതല് ഒരുലക്ഷം വരെ അസ്‌ട്രോണമിക്കല് യൂണിറ്റ് അകലെയാണ് അതിന്റെ സ്ഥാനമെന്നു കണക്കാക്കുന്നു. നമ്മള് കാണാറുള്ള പല വാല്‍നക്ഷത്രങ്ങളുടെയും ഉറവിടം ഊര്‍റ്റ് ക്ലൗഡാണ്. വാല്‍നക്ഷത്രങ്ങളുടെ ശിരസ്സ് പ്രധാനമായും മഞ്ഞുപാളികള് കൊണ്ടാണല്ലോ നിര്‍മിക്കപ്പെട്ടിട്ടുള്ളത്.\nഒരു കമന്റിനും പ്രതികരിക്കേണ്ട എന്നത് ഞാന് ബ്ലോഗ് തുടങ്ങിയപ്പോള് സ്വീകരിച്ച നിലപാടായിരുന്നു. പക്ഷേ, ചില ഉത്തരങ്ങള് പറയാന് ഓരോ മനുഷ്യനും ബാധ്യസ്ഥനാണല്ലോ. തീര്‍ച്ചയായും പെരിങ്ങോടര്, നിങ്ങള് എന്റെ മൗനം ഭേദിച്ചിരിക്കുന്നു.\nമൌനം ഭഞ്ജിച്ചതു നല്ല കാര്യം, അതൊരു നീരസത്തോടെയെല്ലെന്നും കരുതുന്നു. സംവാദങ്ങളുണ്ടാകട്ടെ, മോണോലോഗുകള് വിവരസാങ്കേതികതയെ എത്ര സഹായിക്കുമെന്നു തീര്‍ച്ചയില്ല.\nBtw വെള്ളം (H2O) ഉണ്ടോ എന്നായിരുന്നു ചോദ്യം.\nനീരസത്തിന്റെ പ്രശ്‌നമുദിക്കുന്നില്ല പെരിങ്ങോടര്. ബഹുവചനം പൊറുക്കുക. സ്വാമികള് എന്നു പറയുംപോലെ, ബഹുമാന സൂചകമെന്ന് മാത്രം കരുതുക.\nസൗരയൂഥത്തില് 'കിയ്‌പ്പര് ബെല്‍റ്റ് ' മനുഷ്യന് ഇപ്പോഴും എത്തിപ്പിടിക്കാന് കഴിയുന്നതിലും അകലെയാണ്. ഭൂമിക്കടുത്തുള്ള ചൊവ്വായില് ജലമുണ്ടോ എന്നകാര്യത്തിനു പോലും തെളിവ് കിട്ടി വരുന്നതേയുള്ളൂ. ആ നിലയ്‌ക്ക് പ്ലൂട്ടോയില് വെള്ളമുണ്ടോ എന്ന സംശയം സ്വാഭാവികം മാത്രം.\nഇക്കാര്യത്തില് നേരിട്ടുള്ള തെളിവൊന്നും കിട്ടിയില്ല. പക്ഷേ, പ്ലൂട്ടോയുള്‍പ്പടെയുള്ള കിയ്‌പ്പര് ബെല്‍റ്റ് വസ്‌തുക്കളില് മഞ്ഞിന്റെ രൂപത്തില് വെള്ളമുണ്ടെന്നു സൂചിപ്പിക്കുന്ന 'രാസമുദ്ര'(chemical signature)കള് നിരീക്ഷണങ്ങളില് ലഭിച്ചിട്ടുണ്ട്. അതിന്റെ അടിസ്ഥാനത്തിലാണ് പ്ലൂട്ടോയിലും മറ്റ് കിയ്‌പ്പര് ബെല്‍റ്റ് വസ്‌തുക്കളിലും മഞ്ഞുപാളികളാണ് കൂടുതലെന്ന് പറയുന്നത്.\nവ്യക്തമായ തീര്‍പ്പ് ലഭിക്കാന് ഒരുപക്ഷേ, നമ്മള് കുറെ വര്‍ഷം കൂടി കാക്കണം. 2006 ജനവരി 19-ന് നാസ വിക്ഷേപിച്ച 'ന്യൂ ഹൊറെയ്‌സന്' ബഹിരാകാശപേടകം 2015-ഓടെ പ്ലൂട്ടോയുടെ സമീപമെത്തുമെന്നാണ് പ്രതീക്ഷിക്കുന്നത്. ആ പേടകം നടത്തുന്ന നിരീക്ഷണങ്ങള് പ്ലൂട്ടോയെയും കിയ്‌പ്പര് ബെല്‍റ്റിനെയും സംബന്ധിച്ച സംശയങ്ങള്‍ക്ക് കുറെയെങ്കിലും പരിഹാരമുണ്ടാക്കിയേക്കും.\nhighly informatiave very interesting like u....\nഎല്‍നിനോ വീണ്ടും ശക്തിപ്രാപിക്കുമ്പോള്\nസ്റ്റീഫന് ഹോക്കിങ് ബഹിരാകാശത്തേക്ക്\nമുമ്പേ പറന്ന മൃഗങ്ങള്\n2007: ധ്രുവത്തിന്റെയും ഡോള്‍ഫിന്റെയും വര്‍ഷം\n2007 ഏറ്റവും ചൂടുകൂടിയ വര്‍ഷമാകും\nഭൂകമ്പം പ്രവചിക്കാന് പാമ്പുനിരീക്ഷണം


വിമാന യാത്രയ്ക്കിടെ മാസ്ക് ധരിക്കാൻ പറഞ്ഞത് ഇഷ്ടപ്പെട്ടില്ല; സഹയാത്രികരെ ആക്രമിച്ച് യുവതി; അകമ്പടിയായി തെറിവിളിയും; വീഡിയോ കാണാം.. – Media Mangalam\nവിമാന യാത്രയ്ക്കിടെ മാസ്ക് ധരിക്കാൻ ആവശ്യപ്പെട്ട സഹയാത്രികയെ മർദ്ദിച്ച് യുവതി. റയാൻ എയർ വിമാനത്തിൽ നടന്ന സംഘർഷത്തിന്റെ ദൃശ്യങ്ങൾ സമൂഹ മാധ്യമങ്ങളിൽ വ്യാപകമായി പ്രചരിക്കുകയാണ്. ഐബീസയിൽ നിന്ന് മിലാനിലേക്കുള്ള വിമാനത്തിലാണ് നാടകീയ രംഗങ്ങൾ അരങ്ങേറിയത്. ഫെയ്‌സ് മാസ്കുകളെക്കുറിച്ചുള്ള തർക്കത്തിനിടെ പ്രകോപിതനായ ഇറ്റാലിയൻ യുവതി മറ്റൊരു വനിതാ യാത്രക്കാരിയെ ആക്രമിക്കുകയായിരുന്നു. ഇത് ചോദ്യം ചെയ്യാനെത്തിയ കാബിൻ ക്രൂവിനെയും യുവതി ആക്രമിക്കുന്നത് ദൃശ്യങ്ങളിൽ കാണാം.\nപ്രാദേശിക മാധ്യമങ്ങൾ റിപ്പോർട്ട് ചെയ്യുന്നതനുസരിച്ച്, ഇറ്റാലിയൻ യുവതിയോട് മാസ്ക് ധരിക്കാൻ മറ്റ് യാത്രക്കാർ ആവശ്യപ്പെട്ടിരുന്നു. എന്നാൽ ഇതിൽ പ്രകോപിതയായ യുവതി സഹയാത്രികരെ തെറിവിളിക്കുകയായിരുന്നു. തർക്കം രൂക്ഷമായപ്പോൾ അവൾ അവരെ തുപ്പുകയും ശാരീരികമായി ആക്രമിക്കുകയും ചെയ്തു. ഇത് തടയാനെത്തിയ വിമാന ജീവനക്കാരെ യുവതി ചവിട്ടുന്നതും വീഡിയോയിൽ കാണാം.\nattack flight lady rayanair ആക്രമണം മാസ്ക് യുവതി വിമാനം


കേരളത്തിലെ കൊടും തണുപ്പിന് പിന്നില് പാകിസ്ഥാനില് നിന്നുള്ള പടിഞ്ഞാറന് കാറ്റ് ; ഏതാനും ദിവസം കൂടി - Samakalika Malayalam\nകേരളത്തിലെ കൊടും തണുപ്പിന് പിന്നില് പാകിസ്ഥാനില് നിന്നുള്ള പടിഞ്ഞാറന് കാറ്റ് ; ഏതാനും ദിവസം കൂടി തുടരാന് സാധ്യത\nBy സമകാലികമലയാളം ഡെസ്‌ക് | Published: 07th January 2019 04:38 PM |\nLast Updated: 07th January 2019 04:38 PM | A+A A- |\nതിരുവനന്തപുരം: കേരളം പതിവില്ലാത്ത വിധം തണുത്തുവിറയ്ക്കുകയാണ്. കഴിഞ്ഞ 30 വര്‍ഷത്തെ ഏറ്റവും വലിയ തണുപ്പാണ് കേരളത്തില് ഇപ്പോള് അനുഭവപ്പെടുന്നത്. സാധാരണ നിലയില് ഒന്നോ, രണ്ടോ ഡിഗ്രി കുറയുന്നതിന് പകരം ഈ വര്‍ഷം നാലു ഡിഗ്രിയോളമാണ് അന്തരീക്ഷ ഊഷ്മാവ് താഴ്ന്നത്. മൂന്നാറില് തണുപ്പ് പൂജ്യത്തിലും താഴെ മൈനസ് മൂന്നായപ്പോള് സാധാരണ ജനമേഖലകളില് പുനലൂരിലാണ് ഈ വര്‍ഷത്തെ റെക്കോഡ് തണുപ്പ് രേഖപ്പെടുത്തിയിരിക്കുന്നത്. 16.2 ഡിഗ്രി. ശബരിമലയില് 16 ഡിഗ്രിയാണ് രേഖപ്പെടുത്തിയിരിക്കുന്ന തണുപ്പ്.\nകേരളത്തില് തണുപ്പ് കൂടിയതില് അസാധാരണമായി ഒന്നുമില്ലെന്നാണ് കാലാവസ്ഥ നിരീക്ഷണകേന്ദ്രം വ്യക്തമാക്കുന്നത്. പാകിസ്ഥാന്-അഫ്ഗാനിസ്ഥാന് അതിര്‍ത്തി വഴിയെത്തിയ വെസ്‌റ്റേണ് ഡിസ്‌ററര്‍ബന്‍സ് അഥവാ പടിഞ്ഞാറന് കാറ്റാണ് കൊടും തണുപ്പിന് കാരണമെന്നും കാലാവസ്ഥ നിരീക്ഷണകേന്ദ്രം വിലയിരുത്തുന്നു. സാധാരണ വടക്കന് സംസ്ഥാനങ്ങളില് മാത്രം വീശാറുള്ള കാറ്റ് ഇത്തവണ ദക്ഷിണേന്ത്യന് സംസ്ഥാനങ്ങളിലേക്ക് വ്യാപിക്കുകയായിരുന്നു.\nപശ്ചിമഘട്ട പര്‍വ്വതനിരകള് വരണ്ട കാറ്റ് ആഗിരണം ചെയ്യുന്നതിനെ തുടര്‍ന്നുണ്ടാകുന്ന പ്രതിഭാസമാണ് തണുപ്പു കൂടാന് കാരണം. മഴ മേഘങ്ങള് അകന്ന് ആകാശം തെളിഞ്ഞതും കാറ്റിന് കരുത്തേകിയെന്നാണ് റിപ്പോര്‍ട്ട്. രണ്ടുമൂന്നു ദിവസത്തിനകം തണുപ്പ് കുറയുമെന്നും കാലാവസ്ഥ നിരീക്ഷണ കേന്ദ്രം സൂചിപ്പിച്ചു. ഇപ്പോഴത്തെ കൊടും തണുപ്പ് കൂടിയത് വരാനിരിക്കുന്ന വന് വരള്‍ച്ചയുടെ സൂചനയാണെന്ന് സോഷ്യല് മീഡിയയില് പ്രചരിക്കുന്നുണ്ട്. എന്നാല് ഇതിന് അടിസ്ഥാനമില്ലെന്ന് കാലാവസ്ഥ നിരീക്ഷണകേന്ദ്രം കഴിഞ്ഞദിവസം വ്യക്തമാക്കിയിരുന്നു.\nകേരളം തണുപ്പ് കാലാവസ്ഥ നിരീക്ഷണകേന്ദ്രം


'മഴ വണ്ടേ...' ; അമീറായിലെ ആദ്യ ഗാനം റിലീസായി | Movies| Music\nMar 6, 2021, 10:40 AM IST\nബാലനടി മീനാക്ഷിയാണ് ചിത്രത്തില് പ്രധാന കഥാപാത്രത്തെ അവതരിപ്പിക്കുന്നത്.\nഅമീറായിലെ ആദ്യ ഗാനം റിലീസായി. കുഞ്ചാക്കോ ബോബൻ, ഉണ്ണി മുകുന്ദൻ, വിഷ്ണു ഉണ്ണികൃഷ്ണൻ, ഇന്ദ്രൻസ് തുടങ്ങി നാൽപതോളം താരങ്ങളുടെ ഫെയ്സ്ബുക്ക് പേജിലൂടെയാണ് റിലീസ് ചെയ്തത്. സംഗീത സംവിധാനം അനൂപ് ജേക്കബ് നിർവഹിച്ചിരിക്കുന്ന ഗാനത്തിന്റെ ആലാപനം നവാഗതയായ ഫാത്തിമ തസ്നീം ആണ്. കോവിഡ് ഭീഷണിയെ മറികടന്ന് ചിത്രീകരിച്ച 'അമീറാ' ഉടൻ റിലീസിനെത്തുന്നു. കോവിഡ് വന്ന് സിനിമ മേഖല നിശ്ചലമായപ്പോഴാണ് തന്റെ നവാഗതനായ റിയാസ് മുഹമ്മദ് ചിത്രം ഒരുക്കിയിരിക്കുന്നത്. പൗരത്വ ബില്ലിനെക്കുറിച്ചുള്ള ചർച്ചകളിലൂന്നി സാമൂഹിക പ്രസക്തിയുള്ള വിഷയമാണ് ചിത്രം പറയുന്നത്. രണ്ടു മതവിഭാഗത്തിലുള്ളവരുടെ വിവാഹവും അവരുടെ മരണശേഷം കുട്ടികൾ അനുഭവിക്കുന്ന വെല്ലുവിളികളും പ്രശ്നങ്ങളും അതിജീവനവുമാണ് ചിത്രം പറയുന്നത്.\nബാലനടി മീനാക്ഷിയാണ് ചിത്രത്തിൽ പ്രധാന കഥാപാത്രത്തെ അവതരിപ്പിക്കുന്നത്. മീനാക്ഷിയുടെ അച്ഛൻ അനൂപിന്റേതാണ് ചിത്രത്തിന്റെ കഥ. മീനാക്ഷിയും സഹോദരൻ ഹാരിഷും ചിത്രത്തിലും സഹോദരങ്ങളായി എത്തുന്നുവെന്ന പ്രത്യേകതയുമുണ്ട്. അമീറയായി മീനക്ഷിയും അമീനായി ഹാരിഷും പ്രത്യക്ഷപ്പെടുന്നു.\nഇവർക്കൊപ്പം കോട്ടയം രമേഷ്, കോട്ടയം പുരുഷൻ, സംവിധായകൻ ബോബൻ സാമുവൽ, സുമേഷ് ഗുഡ്ലക്ക്, മീനാക്ഷി മഹേഷ്, സന്ധ്യ തുടങ്ങിയവരും ചിത്രത്തിൽ പ്രധാന കഥാപാത്രങ്ങളെ അവതരിപ്പിക്കുന്നു.\nചിത്രത്തിന്റെ രചന അനൂപ് ആർ. പാദുവ, സമീർ മുഹമ്മദ് എന്നിവർ ചേർന്നാണ്. ഒരുക്കിയിരിക്കുന്നത്. ജിഡബ്ല്യുകെ എന്റർടെയ്ൻമെൻസിന്റെ ബാനറിൽ അനിൽ കുമാർ ചിത്രം നിർമിക്കുന്നു.\nകോട്ടയം ജില്ലയിലെ വിവിധ പ്രദേശങ്ങളിലായി 21 ദിവസം കൊണ്ടാണ് അമീറയുടെ ചിത്രീകരണം പൂർത്തിയാക്കിയത്. കോവിഡ് മാനദണ്ഡങ്ങളോടെ ഷൂട്ടിംഗ് ആരംഭിച്ചെങ്കിലും നിരവധി വെല്ലുവിളികളാണ് അമീറയുടെ ക്രൂവിനു നേരിടേണ്ടി വന്നത്. ജിഡബ്ല്യുകെ എന്റർടൈൻമെന്റ്സും ടീം ഡിസംബർ മിസ്റ്റിന്റെയും ബാനറിൽ അനിൽ കുമാറാണ് ചിത്രം നിർമ്മിക്കുന്നത്. പി. പ്രജിത്ത് ഛായാഗ്രഹണം നിർവ്വഹിക്കുന്ന ചിത്രത്തിന്റെ എഡിറ്റർ സനൽ രാജിയാണ്.\nContent highlights :malayalam movie ameera first song released\nഭക്തിഗാന ആസ്വാദകര്‍ക്കു പുത്തന് ഉണര്‍വായി മലയാള സിനിമാ സംഗീത ലോകത്തെ ..


കർണാടകയിൽ 14 വിമത എംഎൽഎമാരുടെ രാജിയിലും അയോഗ്യതയിലും തീരുമാനം ഇന്ന്; യെദ്യൂരപ്പക്ക് മുന്നിൽ ഇനിയും കടമ്പകൾ ഏറെ – Jaihind TV\nകർണാടകയിൽ 14 വിമത എംഎൽഎമാരുടെ രാജിയിലും അയോഗ്യതയിലും തീരുമാനം ഇന്ന്; യെദ്യൂരപ്പക്ക് മുന്നിൽ ഇനിയും കടമ്പകൾ ഏറെ\nകർണാടകയിൽ 14 വിമത എംഎൽഎമാരുടെ രാജിയിലും അയോഗ്യതയിലും ഇന്ന് തീരുമാനമാകും. വിമത എംഎൽഎമാരെ അയോഗ്യരാക്കണമെന്ന് കോൺഗ്രസും ജെഡിഎസും ആവശ്യപ്പെട്ടു. അതിനിടെ അയോഗ്യരാക്കിയ നടപടിക്കെതിരെ മൂന്ന് വിമത എംഎൽഎമാർ സുപ്രീംകോടതിയെ സമീപിച്ചു. ബി.എസ്. യെദ്യൂരപ്പ സർക്കാർ നാളെ വിശ്വാസവോട്ടെടുപ്പ് തേടിയേക്കും.\nകർണാടകയിലെ രാഷ്ട്രീയ പ്രതിസന്ധിയിൽ അത്ര പെട്ടെന്ന് ഒരു പരിഹാരം ഉണ്ടാകില്ലെന്ന സൂചനയാണ് പുറത്തുവരുന്നത്. ബിജെപിയോട് കൂട്ട് ചേർന്ന് സർക്കാരിനെ താഴെയിറക്കാൻ ശ്രമിച്ച വിമത എംഎൽഎമാർക്ക് നേരെയും നടപടി ഉടൻ ഉണ്ടാവുമെന്ന് നേരത്തെ തന്നെ സ്പീക്കർ വ്യക്തമാക്കിയിരുന്നു. യെദ്യൂരപ്പ സർക്കാർ രൂപീകരിച്ച സാഹചര്യത്തിൽ ബാക്കി എംഎൽഎമാരുടെ രാജിയിലും അയോഗ്യതയിലും ഇന്ന് തന്നെ തീരുമാനം ഉണ്ടായേക്കും. അയോഗ്യരാക്കിയ എംഎൽഎമാരുടെയും രാജി വച്ചവരുടെയും ബലത്തിലാണ് യെദിയൂരപ്പ സർക്കാർ നിലനിൽക്കുന്നത്. 224 അംഗ നിയമസഭയിൽ 105 അംഗങ്ങൾ മാത്രമേ ഇപ്പോഴും ബിജെപിക്കുള്ളൂ. കേവലഭൂരിപക്ഷമില്ല. പക്ഷേ 16 വിമതർ പുറത്തുപോയാൽ കേവലഭൂരിപക്ഷത്തിന് വേണ്ട അംഗസംഖ്യ 104 ആയി കുറയും.\nതിങ്കളാഴ്ച വിശ്വാസവോട്ടെടുപ്പ് എന്ന കടമ്പയും മുന്നിലുണ്ട്. എംഎൽഎമാർക്ക് അയോഗ്യത കൽപ്പിക്കുന്ന സാഹചര്യത്തെ ആശങ്കയോടെയാണ് ബിജെപി ക്യാമ്പ് ഉറ്റുനോക്കുന്നത്. എംഎൽഎമാരുടെ അയോഗ്യത സംബന്ധിച്ച് സുപ്രീംകോടതി എടുക്കുന്ന നിലപാട് കൂറുമാറ്റ നിരോധന നിയമത്തിന്‍റെ വ്യാഖ്യാനങ്ങളിൽത്തന്നെ നിർണായകമാവും. കൂറുമാറ്റ നിരോധന നിയമത്തെ നോക്കുകുത്തിയാക്കിയാണ് കർണാടകത്തിലെ രാഷ്ട്രീയ പ്രതിസന്ധി ഉണ്ടായത്. അതിനിടെ അയോഗ്യരാക്കിയ നടപടിക്കെതിരെ വിമതർ സുപ്രീംകോടതിയെ സമീപിച്ചു. വിമത കോൺഗ്രസ് എംഎൽഎമാരായ രമേശ് ജാർക്കിഹോളി, മഹേഷ് കുമ്ടഹള്ളി, സ്വതന്ത്രനായ ആർ.ശങ്കർ എന്നിവരാണ് അയോഗ്യത ചോദ്യം ചെയ്ത് സുപ്രീംകോടതിയെ സമീപിച്ചത്. കൂറുമാറ്റ നിരോധന നിയമപ്രകാരം സ്പീക്കർ അയോഗ്യരാക്കിയാൽ പിന്നെ എംഎൽഎമാർക്ക് ആറ് വർഷത്തേക്ക് തെരഞ്ഞെടുപ്പിൽ മത്സരിക്കാനാകില്ല.\nകര്‍ണാടകയിലെ രാഷ്ട്രീയ വിവാദങ്ങള് തുടരുന്നു; ഇടം നേടാത്തവരുടെ...\nയെദ്യൂരപ്പ സർക്കാർ ഇന്ന് വിശ്വാസവോട്ട് തേടും; വിധാൻസൗധയ്ക്കു...\nകർണാടകയിൽ സർക്കാർ രൂപീകരണത്തിൽ ബിജെപിയിൽ അനിശ്ചിതത്വം


സെന്‍കുമാറിനെ 'പിടിക്കാന്' തീവ്രശ്രമവുമായി ബിജെപി; എംടി രമേശ് സെന്‍കുമാറിന്റെ വീട്ടിലെത്തി ബിജെപിയിലേക്ക് ക്ഷണിച്ചു • ഇ വാർത്ത | evartha\nസെന്‍കുമാറിനെ ‘പിടിക്കാന്’ തീവ്രശ്രമവുമായി ബിജെപി; എംടി രമേശ് സെന്‍കുമാറിന്റെ വീട്ടിലെത്തി ബിജെപിയിലേക്ക് ക്ഷണിച്ചു\nEvartha Editor July 10, 2017, 5:16 pm July 10, 2017\nതിരുവനന്തപുരം: മുന് ഡിജിപി ടി.പി. സെന്‍കുമാര് ബിജെപിയില് ചേരുന്നുവെന്ന അഭ്യൂഹങ്ങള്‍ക്കിടെ ബിജെപി സംസ്ഥാന ജനറല് സെക്രട്ടറി എം.ടി. രമേശിന്റെ നേതൃത്വത്തിലുള്ള സംഘം സെന്‍കുമാറിന്റെ വീട്ടിലെത്തി അദ്ദേഹത്തെ കണ്ടു. സെന്‍കുമാറിനെ ബിജെപിയിലേക്ക് ക്ഷണിക്കാനാണ് സന്ദര്‍ശനമെന്നാണ് സൂചന.\nഅതേസമയം ഇതൊരു സൗഹൃദ സന്ദര്‍ശനമാണെന്നും സെന്‍കുമാറിനെ ബിജെപിയിലേക്കു ക്ഷണിച്ചിട്ടില്ലെന്നും എം.ടി. രമേശ് പറഞ്ഞു. സെന്‍കുമാറിനെ ഒറ്റതിരിഞ്ഞ് ആക്രമിക്കാനുള്ള ശ്രമം നടന്നു. പാര്‍ട്ടിയില് എത്തുന്നതു സംബന്ധിച്ച നിലപാടു വ്യക്തമാക്കേണ്ടതു സെന്‍കുമാറാണ്. അദ്ദേഹത്തിന്റെ വസ്തുതാപരമായ പ്രസ്താവന രാഷ്ട്രീയവല്‍ക്കരിക്കാന് ശ്രമം നടക്കുകയാണെന്നും എം.ടി. രമേശ് പറഞ്ഞു.\nസെന്‍കുമാറിനെ ബി.ജെ.പിയിലേക്ക് ക്ഷണിച്ച് സംസ്ഥാന പ്രസിഡന്റ് കുമ്മനം രാജശേഖരന്, പാര്‍ട്ടി ദേശീയ നിര്‍വ്വാഹക സമിതി അംഗം പി.എസ് ശ്രീധരന് പിള്ള എന്നിവര് രംഗത്തെത്തിയിരുന്നു. ഇതിന് പിന്നാലെയാണ് സംഘടനാ ചുമതലയുള്ള ജനറല് സെക്രട്ടറി എം.ടി രമേശ് സെന്‍കുമാറിനെ\nഔദ്യോഗികമായി ക്ഷണിക്കാനായി വീട്ടിലെത്തിയത്.\nകഴിഞ്ഞ ദിവസം ഒരു വാരികയ്ക്കു നല്‍കിയ അഭിമുഖത്തില് ആര്‍എസ്എസിനെ ഇസ്‌ലാമിക് സ്റ്റേറ്റ്ുമായി ഉപമിക്കാനാകില്ലെന്ന് സെന്‍കുമാര് പറഞ്ഞിരുന്നു. ഇത് ബിജെപിയിലേക്കു പോകുന്നതിന്റെ മുന്നോടിയായിട്ടാണെന്ന വിലയിരുത്തലുമുണ്ടായി. എന്നാല് ഒരു പാര്‍ട്ടിയിലും തല്‍ക്കാലം ചേരാന് ഉദ്ദേശിക്കുന്നില്ലെന്നും ബിജെപിയിലോ കോണ്‍ഗ്രസിലോ സിപിഎമ്മിലോ എന്തായാലും എത്തില്ലെന്നുമാണ് സെന്‍കുമാര് പറഞ്ഞത്.\nNational Desk0 884\nevartha Desk0 851


വിവാഹം, ആരു പറയാത്ത രഹസ്യങ്ങള് | What Nobody Tells About Marriage - Malayalam BoldSky\n» വിവാഹം, ആരു പറയാത്ത രഹസ്യങ്ങള്\nവിവാഹം, ആരു പറയാത്ത രഹസ്യങ്ങള്\nPublished: Saturday, June 20, 2015, 12:42 [IST]\nവിവാഹത്തെ പറ്റി പൊതുവായ ധാരണകളുണ്ട്. കേട്ടു കേള്‍വികളുണ്ട്. വിവാഹം കഴിയ്ക്കുവാന് ഒരുങ്ങുന്നവരോട് മറ്റുള്ളവര് കളിയായും കാര്യമായും പറഞ്ഞറിയിക്കുന്ന പല കാര്യങ്ങളുമുണ്ട്.\nഎന്നാല് വിവാഹത്തെ പറ്റി അധികമാരും പറയാത്ത ചില രഹസ്യങ്ങളും കൂടിയുണ്ട്. ഇവയെക്കുറിച്ചറിയൂ, 'ഇന്ത്യന് സ്ത്രീകളെ വിവാഹം കഴിയ്ക്കരുത്'\nനിങ്ങള് ലോകത്തെ ഏറ്റവും സുന്ദരിയായ, സുന്ദരനായ വ്യക്തിയെയാണ് വിവാഹം ചെയ്തതെങ്കിലും എന്നെങ്കിലും ഒരു ദിവസം, പ്രത്യേകിച്ചു കാലമേറെ കഴിയുമ്പോള് പരസ്പര ആകര്‍ഷണം കുറയും.\nവിവാഹത്തോടെ രണ്ടാത്മാക്കള് ഒന്നാകുമെന്നാണു പൊതുവെയുള്ള കാഴ്ചപ്പാട്. എന്നാല് മിക്കവാറും വിവാഹങ്ങളില് ഇതു സംഭവിയ്ക്കാറില്ല. വ്യക്തികളുടെ കാഴ്ചപ്പടിലും താല്‍പര്യങ്ങളിലുമുള്ള വൈവിധ്യങ്ങളാണ് കാരണം.\nനമ്മുടെ ജീവിതത്തിലെ ശൂന്യതയും ഏകാന്തതയും ഇല്ലാതാക്കാനാണ് പലരും വിവാഹത്തിനൊരുങ്ങുന്നത്. എന്നാല് ഇതിനു ശേഷവും വിവാഹത്തിന്റെ ഏതെങ്കിലും ഘട്ടത്തില് ഒറ്റയ്ക്കാണെന്നു മാനസികമായി തോന്നുന്ന ചിലരെങ്കിലുമുണ്ട്.\nഎത്രയൊക്കെ ശ്രമിച്ചാലും വിവാഹജീവിതത്തിന്റെ ഏതെങ്കിലും ഘട്ടങ്ങളില് പങ്കാളിയോട് ദേഷ്യം തോന്നാത്തവരുണ്ടാകില്ല. ഇത് താല്‍ക്കാലികമാണെങ്കില് പോലും.\nകുട്ടിയുണ്ടാകുന്നതോടെ തങ്ങളുടെ അഭിപ്രായവ്യത്യാസങ്ങളും വഴക്കുകളും കുറയുമെന്നു കരുതുന്നവരുണ്ട്. ഇതും പലരുടെ കാര്യത്തിലും വാസ്തവമാകാറില്ല.\nഹണിമൂണ് കാലം അവസാനിയക്കുന്ന ഒന്നാണെന്നു തന്നെ പറയാം. ഈ കാലഘട്ടത്തില് തോന്നുന്ന ആവേശവും താല്‍പര്യവുമൊന്നും എല്ലാക്കാലവും നില നില്‍ക്കില്ല. ജീവിതം മുഴുവന് ഹണിമൂണ് എന്നുള്ളതെല്ലാം കേവലം ഭാവന മാത്രമാണ്.\nവഴക്കുകള് വിവാഹജീവിതത്തില് പതിവാണെങ്കിലും തുടര്‍ച്ചയായ വഴക്കുകള് ദാമ്പത്യത്തിനു തന്നെ അന്ത്യമുണ്ടാക്കിയേക്കുമെന്ന ഒരു വാസ്തവും കൂടിയുണ്ട്.\nWhat Nobody Tells About Marriage\nWhat no one tells you about marriage is: it can be miserable. It offers joy and sorrow too. This is among things nobody tells you about marriage,\nStory first published: Saturday, June 20, 2015, 12:42 [IST]\nJun 20, 2015 ലെ വാര്‍ത്തകള്


ഭർത്താവിനെ വീടുടമയെന്ന് പരിചയപ്പെടുത്തി; ഫേസ്ബുക്ക് ബന്ധത്തിൽ യുവാവിനെ പറ്റിച്ച് 11 ലക്ഷം തട്ടിയ യുവതി പിടിയിൽ | Woman arrested for swindling Rs 11 lakh on Facebook\nഫേസ്ബുക്കിലൂടെ പരിചയപ്പെട്ട യുവാവിനെ കബളിപ്പിച്ച് 11 ലക്ഷം രൂപ തട്ടിയെടുത്ത യുവതിയും ഭർത്താവും അറസ്റ്റിൽ. കൊട്ടാരക്കര പുത്തൂർ സ്വദേശികളായ പാർവതിയും സുനിൽ ലാലുമാണ് പന്തളം പൊലീസിന്റെ പിടിയിലായത്.\nKerala, First Published Sep 25, 2021, 12:23 AM IST\nകൊല്ലം: ഫേസ്ബുക്കിലൂടെ പരിചയപ്പെട്ട യുവാവിനെ കബളിപ്പിച്ച് 11 ലക്ഷം രൂപ തട്ടിയെടുത്ത യുവതിയും ഭർത്താവും അറസ്റ്റിൽ. കൊട്ടാരക്കര പുത്തൂർ സ്വദേശികളായ പാർവതിയും സുനിൽ ലാലുമാണ് പന്തളം പൊലീസിന്റെ പിടിയിലായത്. കുളനട സ്വദേശിയായ യുവാവിനെയാണ് പർവതി ഓൺലൈൻ പ്രണയത്തിന്റെ കുരുക്കിലാക്കിയത്.\nഅവിവാഹിതയാണെന്ന് സന്ദേശം അയച്ച് യുവാവുമായി പരിചയത്തിലായി. അധ്യാപികയായ ജോലി ചെയ്യുകയാണെന്ന് പാർവതി കള്ളം പറഞ്ഞു. ചെറുപ്പത്തിലെ അച്ഛനും അമ്മയും മരിച്ചതാണെന്നും ബന്ധുക്കളുമായുള്ള സ്വത്ത് ത‍ർക്കം തീർക്കാൻ നിയമനടപടികൾക്കായി പണം വേണമെന്നുമാണ് കബളിപ്പിക്കപ്പെട്ട യുവാവിനോട് ആവശ്യപ്പെട്ടത്. 11,07,975 രൂപ യുവാവ് സൗത്ത് ഇന്ത്യൻ ബാങ്കിന്റെ അക്കൗണ്ടിലൂടെ പല തവണയായി അയച്ചു കൊടുത്തു.\nപാർവതിക്ക് ഇന്നോവ കാർ വാടകയ്ക്ക് എടുത്ത് നൽകിയ ഇനത്തിൽ എണ്ണായിരം രൂപ വേറെയും നഷ്ടപ്പെട്ടു. ഉടൻ വിവാഹം നടത്തണമെന്ന് യുവാവ് ആവശ്യപ്പെട്ടപ്പോൾ പാർവതി ഒഴിഞ്ഞുമാറിയതാണ് സംശയത്തിനിടയാക്കിയത്. യുവാവ് പാർവതിയെ അന്വേഷിച്ച് വീട്ടിലെത്തിയപ്പോഴാണ് കള്ളത്തരം പൊളിഞ്ഞത്. വിവാഹം കഴിഞ്ഞ‌് ഒരു മകളുമുള്ള പാർവതി ഭർത്താവിനൊപ്പെ ചേർന്നാണ് തട്ടിപ്പ് നടത്തിയത്.\nഭർത്താവ് സുനിൽലാലിനെ വാടക വീടിന്റെ ഉടമയെന്ന് നിലയിൽ പാർവതി മുമ്പ് കബളിപ്പിക്കപ്പെട്ട യുവാവിനെ പരിചയപ്പെടുത്തിയിട്ടുണ്ട്. മുമ്പ് പ്ര തികൾ എഴുകോൺ സ്വദേശികളെയും സമാനമായ രീതിയിൽ കബളിപ്പിച്ച് പണം തട്ടിയെടുത്തിട്ടുണ്ട്. ആദ്യമായാണ് പിടിയിലാവുന്നത്.\nLast Updated Sep 25, 2021, 12:23 AM IST


123-ാമത് മാരാമണ് കണ്‍വന്‍ഷനായി പമ്പാ മണല്‍പ്പുറത്ത് വിശ്വാസ തീരം ഒരുങ്ങി; കണ്‍വന്‍ഷന് ഇന്ന് തുടങ്ങും | Reporter Live\n123-ാമത് മാരാമണ് കണ്‍വന്‍ഷനായി പമ്പാ മണല്‍പ്പുറത്ത് വിശ്വാസ തീരം ഒരുങ്ങി; കണ്‍വന്‍ഷന് ഇന്ന് തുടങ്ങും\nBy Web Desk\tFebruary 11, 2018 11:57 am A+ A-\nതെളിമ മങ്ങാത്ത പമ്പയുടെ മണല്‍പ്പുറത്ത് 123-ാമത് മാരാമണ് കണ്‍വന്‍ഷനായി വിശ്വാസ തീരം ഒരുങ്ങി. തിരുവചന സത്യങ്ങളുടെ പൊരുള് തേടി ക്രൈസ്തവ ലക്ഷങ്ങള് ഇനിയുള്ള എട്ട് നാള് മാരാമണ്ണിന്റെ മണ്ണിലേക്ക് പ്രവഹിക്കും. നൂറ്റി ഇരുപത്തിമൂന്നാമത് മാരാമണ് കണ്‍വന്‍ഷനാണ് ഇത്തവണ നടക്കുന്നത്. 1895ല് ആണ് മാരാമണ് കണ്‍വന്‍ഷന്റെ തുടക്കം\nഇന്ന് ഉച്ചയ്ക്ക് 2.30ന് ഡോ ഫിലിപ്പോസ് മാര് ക്രിസോസ്റ്റം മാര്‍ത്തോമ്മാ വലിയ മെത്രാപ്പോലീത്ത പ്രാരംഭ ആരാധനയ്ക്ക് നേതൃത്വം നല്‍കും. മാര്‍ത്തോമ്മാ സഭ അദ്ധ്യക്ഷന് ഡോ ജോസഫ് മാര്‍ത്തോമ്മാ മെത്രാപ്പോലീത്ത കണ്‍വന്‍ഷന് ഉല്‍ഘാടനം ചെയ്യും. സുവിശേഷ പ്രസംഗ സംഘം പ്രസിഡണ്ട് ഡോ യു യാക്കിം മാര് കൂറിലോസ് മെത്രാപ്പോലീത്ത അദ്ധ്യക്ഷത വഹിക്കും.\nബിഷപ്പ് പീറ്റര് ഡേവിഡ് ഈറ്റണ് (ഫ്‌ളോറിഡ), റവ. ഡോ വിനോദ് വിക്ടര് (തിരുവനന്തപുരം), ഡോ ആര് രാജ് കുമാര്(ഡെല്‍ഹി), റവ. ഡോ ഫ്രാന്‍സിസ് സുന്ദര്‍രാജ് (ചെന്നൈ) എന്നിവരാണ് ഇത്തവണത്തെ മുഖ്യ പ്രസംഗകര്.\n12 മുതല് 17 വരെ രാവിലെ പത്തിനും ഉച്ചയ്ക്ക് രണ്ടിനും വൈകിട്ട് 6.30നും യോഗങ്ങള് നടക്കും. 13ന് രാവിലത്തെ യോഗത്തില് ഡോ ഫിലിപ്പോസ് മാര് ക്രിസോസ്റ്റം വലിയ മെത്രാപ്പോലീത്ത പ്രസംഗിക്കും. 14ന് രാവിലെ പത്തിന് എക്യുമിനിക്കല് സമ്മേളനം നടക്കും. അന്ന് ഉച്ചയ്ക്ക് 2ന് സാമൂഹ്യ തിന്‍മകള്‍ക്കെതിരെയുള്ള ബോധവല്‍ക്കരണ സമ്മേളനം നടക്കും. പതിനഞ്ച് മുതല് പതിനേഴ് വരെ യുവവേദി യോഗങ്ങള് ഉണ്ടാകും. 17ന് ഉച്ചകഴിഞ്ഞ് മിഷണറിയോഗം നടക്കും.\nകണ്‍വന്‍ഷന് നഗറിലും പരിസരങ്ങളിലും പ്‌ളാസ്റ്റിക്ക്, ഫ്‌ളക്‌സ് ബോര്‍ഡുകള് നിരോധിച്ചിട്ടുണ്ട്. കണ്‍വെന്‍ഷന് എല്ലാ ഒരുക്കങ്ങളും പൂര്‍ത്തിയായതായി സംഘാടക സമിതി ഭാരവാഹികള് അറിയിച്ചു. മാര്‍ത്തോമ്മാ സഭയുടെ മിഷണറി പ്രസ്ഥാനമായ സന്നദ്ധസുവിശേഷ പ്രസംഗ സംഘമാണ് കണ്‍വെന്‍ഷന്റെ സംഘാടകര്. ഫെബ്രുവരി 18ന് കണ്‍വന്‍ഷന് സമാപിക്കും.\nlargest Christian convention\nരാത്രികാല മാരാമണ് സമ്മേളനങ്ങളില് സ്ത്രീകളെ പങ്കെടുപ്പിക്കണമെന്ന് പറയുന്നത് പ്രശസ്തി ആഗ്രഹിക്കുന്ന കുബുദ്ധികള്; ചരിത്രം…


പ്രതിദിനം 300 മെഗാവാട്ടിന്റെ കുറവ്, സംസ്ഥാനം വൈദ്യുതി നിയന്ത്രണത്തിലേക്ക്?; മുന്നറിയിപ്പുമായി മന്ത്ര - Samakalika Malayalam\nപ്രതിദിനം 300 മെഗാവാട്ടിന്റെ കുറവ്, സംസ്ഥാനം വൈദ്യുതി നിയന്ത്രണത്തിലേക്ക്?; മുന്നറിയിപ്പുമായി മന്ത്രി\nBy സമകാലിക മലയാളം ഡെസ്‌ക് | Published: 10th October 2021 04:38 PM |\nLast Updated: 10th October 2021 04:38 PM | A+A A- |\nവൈദ്യുതി മന്ത്രി കെ കൃഷ്ണന്‍കുട്ടി മാധ്യമങ്ങളോട്\nതിരുവനന്തപുരം: വൈദ്യുതി പ്രതിസന്ധി ഒരാഴ്ച കൂടി തുടര്‍ന്നാല് കടുത്ത നടപടിയിലേക്ക് കടക്കേണ്ടി വരുമെന്ന് വൈദ്യുതി മന്ത്രി കെ കൃഷ്ണന്‍കുട്ടിയുടെ മുന്നറിയിപ്പ്. നിലവില് കേന്ദ്രവിഹിതത്തില് 300 മെഗാവാട്ടിന്റെ കുറവ് ഉണ്ട്. ഇത് ഒരാഴ്ച കൂടി തുടര്‍ന്നാല് കടുത്ത നടപടി സ്വീകരിക്കാന് വൈദ്യുതി വകുപ്പ് നിര്‍ബന്ധിതരാകും. വൈദ്യുതി നിയന്ത്രണം ഉള്‍പ്പെടെ കടുത്ത നടപടികള് സ്വീകരിക്കേണ്ടി വരുമെന്നും മന്ത്രി മാധ്യമങ്ങളോട് പറഞ്ഞു.\nപ്രതിദിനം 1650 മെഗാവാട്ട് വൈദ്യുതി ജലവൈദ്യുത പദ്ധതികളില് നിന്നാണ് ലഭിക്കുന്നത്. 2200 മെഗാവാട്ട് വൈദ്യുതി പുറത്തുനിന്നാണ് കിട്ടുന്നത്. കല്‍ക്കരിക്ഷാമത്തെ തുടര്‍ന്ന് പ്രതിദിനം 300 മെഗവാട്ടിന്റെ കുറവ് നേരിടുന്നുണ്ട്. ഇത് ഒരാഴ്ച കൂടി തുടര്‍ന്നാല് കടുത്ത നടപടികളിലേക്ക് കടക്കേണ്ടി വരും. വൈദ്യുതി നിയന്ത്രണം ഉള്‍പ്പെടെയുള്ള നടപടികളിലേക്ക് കടക്കാന് നിര്‍ബന്ധിതരായേക്കുമെന്ന്് മന്ത്രി മുന്നറിയിപ്പ് നല്‍കി.\nകല്‍ക്കരി ക്ഷാമം പരിഹരിക്കാന് നടപടികള് സ്വീകരിച്ചുവരുന്നതായാണ് കേന്ദ്രസര്‍ക്കാര് അറിയിച്ചിരിക്കുന്നത്. പ്രശ്‌നം തീര്‍ന്നില്ലെങ്കില് കടുത്ത നടപടികള് വേണ്ടി വരും. വൈദ്യുതി ക്ഷാമം പരിഹരിക്കുന്നതിന് നാളെ ഉന്നതതലയോഗം വിളിച്ചതായും മന്ത്രി അറിയിച്ചു. വൈദ്യുതി പ്രതിസന്ധി മറികടക്കാന് എന്തെല്ലാം വഴികള് സ്വീകരിക്കാന് കഴിയുമെന്ന് യോഗം ചര്‍ച്ച ചെയ്യും. വൈദ്യുതി ക്ഷാമം തുടര്‍ന്നാല് മുന്നോട്ടുപോകാന് കഴിയില്ലെന്നാണ് കെഎസ്ഇബി അറിയിച്ചിരിക്കുന്നത്. വൈകീട്ട് ആറുമണി മുതല് 11 മണിവരെയുള്ള സമയത്ത് വൈദ്യുതി നിയന്ത്രണം ഏര്‍പ്പെടുത്തേണ്ടി വരുമെന്നാണ് കെഎസ്ഇബി മുന്നറിയിപ്പ് നല്‍കുന്നത്. ഇത് ഒഴിവാക്കുന്നതിന് എന്തെല്ലാം നടപടികള് സ്വീകരിക്കാന് കഴിയുമെന്ന്് നാളെ നടക്കുന്ന യോഗം ചര്‍ച്ച ചെയ്യും.\nപിണറായി സര്‍ക്കാര് അധികാരത്തില് കയറിയ ശേഷം ഇതുവരെ സംസ്ഥാനത്ത് ലോഡ് ഷെഡ്ഡിംഗ് ഏര്‍പ്പെടുത്തേണ്ടി വന്നിട്ടില്ല. മാസങ്ങള്‍ക്ക് മുന്‍പ് തെരഞ്ഞെടുപ്പ് നടന്നപ്പോള് പ്രചാരണരംഗത്ത് ഇത് എല്‍ഡിഎഫ് ഉയര്‍ത്തിക്കാട്ടിയിരുന്നു. ഇതിന്റെ കൂടി ബലത്തിലാണ് പിണറായി സര്‍ക്കാര് വീണ്ടും അധികാരത്തില് വന്നത് എന്നാണ് പാര്‍ട്ടി കണക്കുകൂട്ടല്. ഈ പശ്ചാത്തലത്തില് മുഖ്യമന്ത്രി പിണറായി വിജയനുമായി കൂടിയാലോചന നടത്തിയ ശേഷം മാത്രമേ വൈദ്യുതി നിയന്ത്രണം ഉള്‍പ്പെടെയുള്ള കാര്യങ്ങളില് തീരുമാനമെടുക്കൂ എന്നാണ് റിപ്പോര്‍ട്ടുകള്.\nകെ കൃഷ്ണന്‍കുട്ടി വൈദ്യുതി മന്ത്രി വൈദ്യുതി പ്രതിസന്ധി electricity shortage electricity shortage in kerala വൈദ്യുതി നിയന്ത്രണം


ചെന്നൈയ്ക്ക് കൈത്താങ്ങായി മാതാ അമൃതാനന്ദമയി | mata amritanandamayi madam donate five crore for people who suffering from chennai flood - Malayalam Oneindia\nUpdated: Wed, Dec 9, 2015, 11:51 [IST]\nചെന്നൈ: ചെന്നൈയ്ക്ക് സഹായഹസ്തവുമായി ചലച്ചിത്ര പ്രമുഖരും നേതാക്കളും യുഎഇ എക്‌സ്‌ചേഞ്ചും രംഗത്തു വന്നതിനു പിന്നാലെ മാതാ അമൃതാനന്ദമയ്യും രംഗത്തെത്തി. മാതാ അമൃതാനന്ദമയിയെ ആരാധിക്കുന്ന ഒട്ടേറെ ജനങ്ങള് ചെന്നൈയിലുണ്ട്. ചെന്നൈയിലെ ദുരിതബാധിതര്‍ക്ക് അമ്മയും തുണയായി എത്തിയിരിക്കുകയാണ്.\nചെന്നൈയിലെ വെള്ളപ്പൊക്കത്തില് ദുരിതം നേരിട്ടവര്‍ക്ക് മാതാ അമൃതാനന്ദമയീ മഠം അഞ്ചു കോടി രൂപയാണ് നല്‍കിയിരിക്കുന്നത്. മാതാ അമൃതാനന്ദമയീ മഠത്തിലെ സ്വാമി രാമകൃഷ്ണാനന്ദ പുരി അഞ്ചു കോടി രൂപയുടെ ചെക്ക് മുഖ്യമന്ത്രി ജയലളിതയ്ക്ക് കൈമാറി.\nചെന്നൈ നിവാസികള് വെള്ളപ്പൊക്കത്തില്‍പ്പെട്ടപ്പോള് ദുരിതാശ്വാസ പ്രവര്‍ത്തനങ്ങള്‍ക്ക് മഠത്തിലെ പ്രവര്‍ത്തകര് എത്തിയിരുന്നു. ചെന്നൈയ്ക്ക് എല്ലാവിധ സഹായങ്ങളും നല്‍കി കൊണ്ടായിരുന്നു അമൃതാനന്ദമയീ മഠത്തിന്റെ പ്രവര്‍ത്തനം. പണം മാത്രമല്ല, ചെന്നൈയ്ക്ക് വേണ്ട അവശ്യ വസ്തുക്കളും അമ്മയുടെ വക നല്‍കുന്നുണ്ട്.\nഅവശ്യവസ്തുക്കള് അടങ്ങിയ കിറ്റുകള് പതിനായിരം കുടുംബങ്ങള്‍ക്ക് നല്‍കുമെന്ന് മഠത്തിലെ അധികൃതര് അറിയിച്ചിട്ടുണ്ട്. ഡിസംബര് ഒന്നിനു തന്നെ ബെംഗളൂരിലെയും കോയമ്പത്തൂരിലെയും അമൃത വിശ്വവിദ്യാപീഠത്തിലെ വിദ്യാര്‍ത്ഥികളും അധ്യാപകരും അടങ്ങുന്ന സംഘം ചെന്നൈയില് എത്തിയിരുന്നു. ചെന്നൈയിലെ രക്ഷാപ്രവര്‍ത്തകരുടെ കൂടെ അമൃതാനന്ദമയി മഠത്തിലെ പ്രവര്‍ത്തകരും ഒപ്പം ചേര്‍ന്നിരുന്നു.\nmata amritanandamayi chennai chennai rain flood മാതാ അമൃതാനന്ദമയി സംഭാവന ചെന്നൈ ചെന്നൈ മഴ വെള്ളപ്പൊക്കം\nMata amritanandamayi madam donate five crore for people who suffering from chennai flood


വിമാനത്താവളം: ലൈറ്റ് അപ്രോച്ച് സ്ഥലമേറ്റെടുക്കല് നീളുന്നു\nWed Apr 24 2019 19:27:12 GMT+0530 (IST)\nമട്ടന്നൂര്: കണ്ണൂര് അന്താരാഷ്ട്ര വിമാനത്താവളത്തിന്റെ ലൈറ്റ് അപ്രോച്ച് സ്ഥാപിക്കാന് വിട്ടുനല്‍കിയ വീടുകളുടെയും സ്ഥലത്തിന്റെയും രജിസ്‌ട്രേഷന് നടപടികള് അനിശ്ചിതത്വത്തില്. ഇതിനെതിരേ ജനുവരി 20ന് കുടിയിറക്കുവിരുദ്ധ കര്‍മസമിതിയുടെ നേതൃത്വത്തില് പാറാപൊയിലില് പ്രവൃത്തി നടക്കുന്ന സ്ഥലം ഉപരോധിച്ചിരുന്നു. സമരക്കാരുമായി ചര്‍ച്ച നടത്തിയ കിയാല് എംഡി, കഴിഞ്ഞ മാസം അവസാനത്തോടെ ഭൂമി ഏറ്റെടുത്ത് നഷ്ടപരിഹാരത്തുക അനുവദിക്കുമെന്ന് ഉറപ്പുനല്‍കുകയുണ്ടായി. ഇതിന്റെ അടിസ്ഥാനത്തിലാണ് സമരം പിന്‍വലിച്ചത്. എന്നാല് ഇതുവരെ തുടര്‍നടപടി ഉണ്ടായിട്ടില്ല.\nസര്‍ക്കാര് ഫണ്ട് ക്രിന്‍ഫ്രയെ ഏല്‍പ്പിച്ചിട്ടുണ്ട്. എന്നാല്, ഇത് കുടിയൊഴിക്കപ്പെട്ടവര്‍ക്ക് എപ്പോള് ലഭിക്കുമെന്ന് അറിയില്ല. പുതുതായി നിരവധി പേര് തങ്ങളുടെ സ്ഥലവും വിമാനത്താവള പദ്ധതിക്കായി ഏറ്റെടുക്കണമെന്നാവശ്യപ്പെട്ടിട്ട് രംഗത്തെത്തിയിട്ടുണ്ട്. ലൈറ്റ് അപ്രോച്ച് സ്ഥാപിക്കാന് കല്ലേരിക്കര പാറാപ്പൊയില് മേഖലയിലെ 11 ഏക്കര് സ്ഥലം ഏറ്റെടുക്കാനാണ് വിമാനത്താവള കമ്പനിയായ കിയാല് തീരുമാനിച്ചത്.\nഇതിനായി 56 വീട്ടുകാരെ ഒഴിപ്പിച്ചു. ഇവര്‍ക്കുള്ള നഷ്ടപരിഹാരം മാസങ്ങള്‍ക്ക് മുമ്പ് ജില്ലാ കലക്ടറുടെ നേതൃത്വത്തില് ചേര്‍ന്ന യോഗത്തില് നിര്‍ണയിച്ചിരുന്നു. വീട്ടുകാര് സ്ഥലത്തിന്റെ രേഖകള് രജിസ്റ്റര് ചെയ്യാന് അധികൃതര്‍ക്ക് കൈമാറി മാസങ്ങള് കഴിഞ്ഞിട്ടും നടപടികള് ഇഴയുകയാണ്.


പത്തനാപുരത്ത് നിരോധനാജ്ഞ ലംഘിച്ച് ബാങ്കിന്റെ പരിപാടി; പൊലീസ് കേസെടുത്തു \nഹോം Pathanapuram പത്തനാപുരത്ത് നിരോധനാജ്ഞ ലംഘിച്ച് ബാങ്കിന്റെ പരിപാടി; പൊലീസ് കേസെടുത്തു\nപത്തനാപുരത്ത് നിരോധനാജ്ഞ ലംഘിച്ച് ബാങ്കിന്റെ പരിപാടി; പൊലീസ് കേസെടുത്തു\nപത്തനാപുരം ; നിരോധനാജ്ഞ ലംഘിച്ച് പത്തനാപുരം സര്‍വീസ് സഹകരണ ബാങ്ക് പൊതുപരിപാടി നടത്തിയത് വിവാദമായി. വ്യാഴാഴ്ച വൈകിട്ട്5മണിക്കായിരുന്നു ബാങ്കിന്റെ നേതൃത്വത്തില് മികവ് പരിപാടി നടത്തിയത്.\nരാഷ്ട്രീയ സംഘര്‍ഷത്തെ തുടര്‍ന്ന് കൊട്ടാരക്കര, പുത്തൂര്, ശാസ്താംകോട്ട,കുണ്ടറ,ശൂരനാട്, ഈസ്റ്റ് കല്ലട, പത്തനാപുരം പൊലീസ് സ്റ്റേഷന് പരിധികളില് നിരോധനാജ്ഞ നിലനില്‍ക്കുകയാണ്. എസ്.ഡി.പി .ഐ .സി .പി .എം സംഘര്‍ഷം നിലനില്‍ക്കുന്ന മേഖലയാണിത്. പ്രകടനങ്ങള്, പൊതുയോഗം, ജാഥകള് എന്നിവ നടത്തരുതെന്നും ജനങ്ങള് കൂട്ടംകൂടാന് പാടില്ലെന്നുമായിരുന്നു നിര്‍ദ്ദേശം.\nഇതുമൂലം പരിപാടി മാറ്റിവയ്ക്കണമെന്ന് സര്‍ക്കിള് ഇന്‍സ്പെക്ടര് എം. അന്‍വര് ബാങ്ക് സെക്രട്ടറിക്ക് കത്ത് നല്‍കിയിരുന്നെങ്കിലും ഇത് അവഗണിച്ച് പരിപാടി നടത്തുകയായിരുന്നു. ചെങ്ങന്നൂര് എം.എല്.എ സജി ചെറിയാനായിരുന്നു ഉദ്ഘാടകന്. അനുമതിയില്ലാതെയാണ് ഉച്ചഭാഷിണിയും പ്രവര്‍ത്തിപ്പിച്ചത് .\nസി.പി.എം മുന് ജില്ലാ സെക്രട്ടറി അടക്കമുളളവര് പരിപാടിയില് പങ്കെടുത്തു. നിരോധനാജ്ഞ ലംഘിച്ചതിന് അന്‍പതോളം പേര്‍ക്കെതിരെ കേസെടുത്തതായി പത്തനാപുരം പൊലീസ് അറിയിച്ചു.


പുണ്യാളന്‍കുന്നിലെ കുഞ്ഞാടുകള് .(കഥ) - നല്ലെഴുത്ത്\nHome Malayalam SarathMangalath ShortStory പുണ്യാളന്‍കുന്നിലെ കുഞ്ഞാടുകള് .(കഥ)\nമഴയുടെ വരവറിയിച്ച മിഥുനമാസപെയ്ത്തിന്റെ ഇടവേളകളിലൊന്നില് നിലാവിന്റെ കൈകള് പുണ്യാളന് കുന്നിനെ, പരിരംഭണം ചെയ്തൊരു രാവായിരുന്നു അത്.\nപാതി തുറന്നു കിടന്ന ജനലിലൂടെ തന്നെ നോക്കി പുഞ്ചിരിക്കുന്ന നക്ഷത്രത്തെ നോക്കികൊണ്ട് അലന് പതിയെ വിളിച്ചു.\n''ന്താടാ നീ ഉറങ്ങീലേ....? ''\n''ഇല്ല, ഉറക്കം വരണില്ല അമ്മാമ്മ ഒരു കഥ പറയാമോ...? ''\nപപ്പയേയും,മമ്മിയേക്കാളും അലന് അവന്റെ അമ്മാമ്മയേയാണ് കൂടുതല് ഇഷ്ടം.\n'' ഏതു കഥയാണ് മോനു വേണ്ടത് ''\n'' പുണ്യാളന്റെയും വ്യാളിയുടേയും കഥ...''\n''അത് അമ്മാമ്മ ഒത്തിരി തവണ പറഞ്ഞതല്ലേ ....? ''\n''സാരമില്ല ....അതു തന്നെ മതി....'' അലന് അമ്മാമ്മയുടെ വയറിലൂടെ കൈചുറ്റി തിരിഞ്ഞു കിടന്നു കൊണ്ട് പറഞ്ഞു.\nകൊറേ, കൊറേ വര്‍ഷങ്ങള്‍ക്കു മുന്‍പ് , അങ്ങു ദൂരെ ഏഴു കടലിനും , ഏഴു മലകള്‍ക്കും അപ്പുറം പാലസ്തീന എന്നൊരു രാജ്യമുണ്ടായിരുന്നു.''\nഅമ്മാമ്മ കഥ പറഞ്ഞു തുടങ്ങിയപ്പോഴേക്കും അലന് പതുക്കെ ഉറക്കം പിടിച്ചിരുന്നു. മൂളല് കേള്‍ക്കാതായപ്പോള് അവനെ ചേര്‍ത്തു പിടിച്ചു കിടന്നു, പതുക്കെ അവരും ഉറങ്ങി.\n''ഡാ പൗലോ നീ കേട്ടിട്ടില്ലേ ഇതു പോലൊരു രാത്രിയിലാ നമ്മടെ വല്ല്യാപ്പന്‍മാര് അങ്ങ് ഹൈറേഞ്ചില് നിന്ന് ഇങ്ങോട്ട് വന്നതെന്ന്..?''\nഅന്നീ സ്ഥലത്തിന്റെ പേര്\n'' പേര് അങ്ങനെയാന്നേലും ഇവിടെ കടുവേം ,പുലീം ഒന്നുമില്ലാരുന്നല്ലോ .....!ഒള്ളതാണെങ്കില് ആനയും കാട്ടുപന്നിയുമൊക്കെയല്ലായിരുന്നോ..? അതിനോടൊക്കെ പടവെട്ടി ഈ കുന്നിന്റെ അടിവാരത്ത് നമ്മുടെ അപ്പാപ്പന്‍മാരും അപ്പന്‍മാരും കൂടി ഒരു സ്വര്‍ഗ്ഗം തന്നെ ഉണ്ടാക്കിയല്ലോ...? ''\n''ആന്നേ....'' മത്തായിച്ചന് പ്രതിവചിച്ചു.\n'' നീ പറഞ്ഞത് ഒള്ളതാ മത്തായിച്ചാ,പക്ഷെ പറഞ്ഞിട്ടെന്താ കാര്യം.., ഇപ്പോ ഒരു കുടുംബം പോലെ കഴിഞ്ഞവര് തമ്മില് കണ്ടാ മുഖത്ത് നോക്കൂലല്ലോ...!! പുണ്യാളന്റെ പള്ളിയുടെ പേരും പറഞ്ഞ്...''\nഒരു ചുമയുടെ ഇടവേളക്ക് ശേഷം കുഞ്ഞു വര്‍ക്കി തുടര്‍ന്നു.\nഅങ്ങ് സഭേടെ പൊക്കത്തിരിക്കുന്നോര്\nഅവരുടെ കഴപ്പ് തീര്‍ക്കാന് നമ്മളെടവകക്കാരോട് ഓരോന്നിങ്ങനെ പറയും....അതും കേട്ട് ഒരുമിച്ച് നടന്നോന്‍മാര് മെത്രാനും, ബാവയും എന്നൊക്കെ പറഞ്ഞ് തല്ലുകൂടും....! ഒത്തൊരുമയോടെ പണിത , മനസമാധാനത്തോടെ പ്രാര്‍ത്ഥിക്കാന് ഒത്തു കൂടിയിരുന്ന പുണ്യാളന്റെ ഈ പള്ളി കേസും കൂട്ടോമാക്കി പൂട്ടിച്ചു...''\n''ഇനി എന്നാണാവോ ഇതൊന്ന് തുറന്ന് കാണുക...എല്ലാവരും പഴയപടി ആവുക...''\nഅതു വരെ നിശബ്ദ ശ്രോതാവായിരുന്ന കറിയാച്ചന് ഒരു നെടുവീര്‍പ്പോടെ പറഞ്ഞു....!!\nഅവരുടെ സംഭാഷണങ്ങള്‍ക്ക് മൂകസാക്ഷിയായി ഗീവറുഗീസ് പുണ്യാളന്റെ പള്ളി , രാവ് വലിച്ചു കെട്ടിയ പന്തല് പോലുള്ള നിലാവില് കുളിച്ചങ്ങനെ നിന്നു.....\nകറിയാച്ചനും, കുഞ്ഞുവര്‍ക്കിയും, മത്തായിച്ചനും പൗലൊയുമൊക്കെ അവരുടെ പഴയ തലമുറയുടെ കാര്യങ്ങളും കൊച്ച് വര്‍ത്തമാനവുമായൊക്കെ ചിലപ്പോളിങ്ങനെ ഒത്തു കൂടും, അവരവരുടെ കല്ലറക്കു മുകളില് ...!! ജീവിച്ചിരുന്ന കാലത്തെ സന്തോഷങ്ങളും ആശങ്കകളും പങ്കുവെച്ചങ്ങനെ, രാവ് മുഴുവന് ..!!\nഅവിടം തഴുകി പോയൊരു കാറ്റ്\nആ സിമിത്തേരിയില് വൈകിട്ട് ആരോ കത്തിച്ച് വെച്ച മെഴുതിരി നാളത്തിന്റെ അവസാന ശ്വാസത്തേയും പതിയെ ഊതികെടുത്തി...!!\nപുണ്യാളന്‍കുന്നിലെ പള്ളിക്കും സിമിത്തേരിക്കും സമീപത്തായുള്ള കടത്തിണ്ണയില് ആ ഭ്രാന്തന് വന്ന് താമസമാക്കുന്നത് പള്ളി, സഭാതര്‍ക്കത്തിന്റെ പേരില് കോടതിവിധിയുടെ ഫലമായി പൂട്ടിയതിന്റെ പിറ്റേന്ന് മുതലാണ്....!\nപകല് മുഴുവന് അയാള് പുണ്യാളന് കുന്നിലും , അടിവാരത്തും അലഞ്ഞ് നടക്കും. ആരെങ്കിലും ഭക്ഷണം കൊടുത്താല് കഴിക്കും. അല്ലെങ്കില് പട്ടിണി കിടക്കും. ചിലപ്പോള് തന്നെത്താന് എന്തൊക്കെയോ സംസാരിക്കും...!!\n''അപ്പോ സ്നേഹത്തിന്റെ നിറമോ...? ''\n''അതു ചുവപ്പ് ....! അപ്പോള്\nഅതും ചുവപ്പ് ......ചോരയുടെ ചുവപ്പ്....!!\nരാവിന്റെ നിശബ്ദതയില് അയാളുടെ പിറുപിറുക്കലുകള് അങ്ങനെ തുടര്‍ന്നു. തോളൊപ്പം വളര്‍ന്ന ചെമ്പന് മുടിയില് ഇടക്കിടെ കൈകൊണ്ട് തലോടി. ഇടക്കെപ്പോഴോ , കാലിന്റെ പെരുവിരലില് രക്തം കുടിച്ചു കൊണ്ടിരുന്ന കൊതുകിനെ അനുകമ്പയോടെ നോക്കി.\nഎന്നിട്ട് വിദൂരതയിലേക്ക് മിഴിനട്ട് നിശബ്ദം ചിരിച്ചു.\nജനലില് കൂടി സൂര്യ രശ്മികള് കണ്ണിലടിച്ചപ്പോഴാണ് അലന് കണ്ണു തുറന്നത്. പതിയെ എണീറ്റ് കണ്ണും തിരുമി അവന് വരാന്തയില് പത്രം വായിക്കുകയായിരുന്ന വല്ല്യപ്പച്ചനരികില് ചെന്നു നിന്നു. വല്ല്യപ്പച്ചനും പപ്പയും കാര്യമായ എന്തോ ചര്‍ച്ചയിലാണ്. അവരുടെ സംഭാഷണങ്ങളില് നിന്ന് മനസ്സിലായി പള്ളിതുറക്കുന്ന കാര്യത്തെ പറ്റിയാണെന്ന്. അപ്പോഴാണ് അവനും ഓര്‍ത്തത് ഇന്നാണല്ലോ വിധി വരുന്ന ദിവസമെന്ന്.\nപുണ്യാളച്ചന്റെ ആ പള്ളി കുറച്ച് വര്‍ഷങ്ങളായി അടഞ്ഞു കിടക്കുന്നു. അലനും അവന്റെ കുടുംബാംഗങ്ങളും , പുണ്യാളന് കുന്നിന്റെ താഴ്വരയിലെ മറ്റുള്ള ക്രൈസ്തവ വിശ്വാസികളും പുഴയോരത്ത് പണികഴിപ്പിച്ച പുതിയ പള്ളിയിലാണിപ്പോ പോകാറുള്ളത്.\n''ഇന്ന് പതിനൊന്നു മണിക്കല്ലേ കൊടതി വിധി പറയുന്നത്'' വല്ല്യപ്പച്ചന് പപ്പയോട് ചോദിക്കുന്ന കേട്ടു.\n''വിധി നമ്മുടെ കൂട്ടര്‍ക്കു തന്നെ ആവാതെ എവിടെ പോവാനാ..?'' അവന്‍മാരുടെ അഹങ്കാരം ഇന്നത്തോടെ തീരണം..''\nപപ്പ ആത്മവിശ്വാസത്തോടെ പറയുന്നത് അലന് കേട്ടു നിന്നു.\nപള്ളി തുറന്നാലും ഇല്ലെങ്കിലും പപ്പയും , വെല്ല്യപ്പച്ചനും ഹന്നയുടെ പപ്പയോട് വഴക്കൊന്നും കൂടരുതെന്നാണ് അലന് മനസ്സിലോര്‍ത്തത്. ഹന്ന അവന്റെ കൂട്ടുകാരിയാണ്.\nസ്ക്കൂളില് അവര് ഒരു ക്ലാസ്സിലാണെങ്കിലും വീടിനടുത്തു വെച്ച് കണ്ടാല് മിണ്ടുന്നത് അലന്റെ പപ്പക്ക് ഇഷ്ടമല്ല. അവര് മറ്റേ സഭക്കാരാണത്രേ..!! നമ്മുടെ കൂട്ടക്കാരുടെ ശത്രുക്കള്. പക്ഷെ അവനത് കേള്‍ക്കുമ്പോള് സങ്കടം വരും. അതു കൊണ്ട് തന്നെയാണ് ഈ പള്ളിയുടെ പേരിലുള്ള തര്‍ക്കം ഒന്ന് തീര്‍ന്നിരുന്നെങ്കിലെന്ന് അലന് കരുതുന്നത്.\nവല്ല്യപ്പച്ചനും , പപ്പയും പള്ളിയില് പോകാനിറങ്ങിയപ്പോ ഞാനും വരട്ടേയെന്ന് ചോദിച്ച് അലനും കൂടെയിറങ്ങി. പക്ഷെ അമ്മാമ്മയും , മമ്മിയും അവനെ തടഞ്ഞു.\nഅതിലവന് ചെറിയ പരിഭവം തോന്നിയെങ്കിലും അടുത്ത വീട്ടിലെ ടോണി കളിക്കാന് വന്നപ്പോള് അവന്റെ കൂടെ മുറ്റത്തേക്കിറങ്ങി.\nമമ്മിയും അമ്മാമ്മയും ടെലിവിഷനു മുന്‍പിലായിരുന്നു.\nകുറച്ച് കഴിഞ്ഞപ്പോള് മമ്മിയുടേയും , അമ്മാമ്മയുടേയും ആധിയോടെയുള്ള സംസാരം കേട്ടപ്പോഴാണ് അവന് വീട്ടിലേക്ക് കേറി ചെന്നത്. അവരുടെ സംസാരത്തില് നിന്നും പള്ളി തര്‍ക്കത്തില് വിധി പറയുന്നത് നീട്ടി വെച്ചെങ്കിലും അവിടെ കൂടിയ ഇരു വിഭാഗങ്ങള് തമ്മിലുള്ള വാക്കു തര്‍ക്കം വലിയൊരു സംഘര്‍ഷത്തിലേക്ക് വഴി വെച്ചെന്നുള്ള വിവരം ടെലിവിഷനിലെ തത്സമയ വാര്‍ത്തയില് കൂടി അറിഞ്ഞതാണെന്ന് മനസ്സിലായി.\nമമ്മി പപ്പയുടെ ഫോണിലേക്ക് വിളിച്ചെങ്കിലും അത് ഓഫായിരുന്നു. അലന്റെ മനസ്സിലും ഒരു ഭയം ഇരച്ചു കയറി. അമ്മാമ്മ കൈയിലുള്ള ജപമാലയില് തെരു പിടിപ്പിച്ചു കൊണ്ട് കണ്ണടച്ചിരുന്നു. ആ ചുണ്ടുകള് പതിയെ മന്ത്രിക്കുന്നത് അലന് നോക്കിയിരുന്നു. കുറേ കഴിഞ്ഞപ്പോള് പപ്പയും വല്ല്യപ്പച്ചനും വന്നു. അവിടെ ഉണ്ടായ സംഘര്‍ഷത്തില് കുറേ പേര്‍ക്ക് പരിക്കു പറ്റിയെന്നും ആശുപത്രിയില് കൊണ്ടു പോയെന്നും അവര് പറഞ്ഞു.\nപള്ളിയുടെ മുന്‍പില് കാണാറുള്ള ആ ഭ്രാന്തനും ഗുരുതരമായ പരിക്കുണ്ട്. ആരോ എറിഞ്ഞ കല്ല് കൊണ്ടതാണ്. ആശുപത്രിയിലേക്ക് അയാളേയും കൊണ്ടു പോയിട്ടുണ്ടെന്നും പപ്പ പറയുന്നത് അലന് കേട്ടു.\nപള്ളിയില് പോകുമ്പോഴും മറ്റും ഇടക്കിടെ അയാളെ കാണാറുള്ളത് അലനോര്‍ത്തു. അവന് അയാളെ നോക്കുമ്പോഴെല്ലാം നേര്‍ത്തൊരു പുഞ്ചിരി അയാളുടെ ചുണ്ടില് കാണാറുള്ളത് മങ്ങിയ ഒരു കാഴ്ച്ച പോലെ അലന് ഓര്‍ത്തെടുത്തു.\n'' യഥാര്‍ത്ഥത്തില് ഭ്രാന്ത് അയാള്‍ക്കല്ല....., അങ്ങനെ കരുതുന്ന ലോകത്തിനാണെന്ന്'' ഒരിക്കല് അമ്മാമ്മ പറഞ്ഞത് അലന് ഓര്‍മ്മ വന്നു. അതിന്റെ അര്‍ത്ഥം അലന് ശരിക്കും മനസ്സിലായില്ലാരുന്നു.\nഅന്ന് ഉച്ച തിരിഞ്ഞ് ആരംഭിച്ച മഴ പതുക്കെ പതുക്കെ ശക്തി പ്രാപിച്ചു. പിറ്റേന്ന് രാവിലെ ആയിട്ടും മഴക്ക് വലിയ ശമനമുണ്ടായില്ലാ..കുറച്ചു ദൂരത്തായി ഉരുള് പൊട്ടലുണ്ടായെന്നു കേട്ടപ്പോള് അലന് ഹന്നയെ ഓര്‍മ്മ വന്നു. അവിടെ മലയടിവാരത്തില് ആണല്ലോ അവളുടെ വീട്.\nആരോടോ വാശി തീര്‍ക്കാനെന്ന മട്ടില് നിര്‍ത്താതെ പെയ്യുന്ന മഴ പുണ്യാളന്‍കുന്നുകാര് അന്നുവരെ കാണാത്ത പോലെയുള്ളതായിരുന്നു. പള്ളിതര്‍ക്കത്തിന്റെ പേരിലുണ്ടായ സംഘര്‍ഷത്തില് പുണ്യാളന് കോപിച്ചിട്ടാണ് ഇങ്ങനെയെന്ന് പ്രായം ചെന്നവര് പറഞ്ഞപ്പോള് അവിടുത്തെ പുതുതലമുറ അത് പുച്ഛിച്ചു തള്ളി.\nഉരുള്‍പൊട്ടല് ഭീഷണി നിലനില്‍ക്കുന്ന കൊണ്ട് അതില് പെട്ടു പോകാനിടയുള്ള വീടുകളിലെ ആളുകളെ മാറ്റി പാര്‍പ്പിക്കാനുള്ളൊരു ശ്രമം നാട്ടിലെ ചിലരെല്ലാം ചേര്‍ന്ന് തുടങ്ങി. പക്ഷെ സുരക്ഷിതമായ മറ്റൊരിടം ഏതെന്ന ചിന്ത എങ്ങുമെത്താതെ പോയി. ഒടുവില് ഒരു വിഭാഗം ആളുകളുടെ നിര്‍ദ്ദേശപ്രകാരം പള്ളി തുറന്ന് അപകടഭീഷണി നില നില്‍ക്കുന്ന കുടുംബങ്ങളെ അങ്ങോട്ട് മാറ്റിപാര്‍പ്പിക്കാമെന്ന് തീരുമാനിച്ചു.\nഎതിര്‍കക്ഷിക്കാരും അതിനെ അനുകൂലിച്ചതോടെ അധികാരികളുടെ സമ്മതത്തോടെ പള്ളി തുറന്നു. അങ്ങനെ കുറച്ചു വര്‍ഷങ്ങള്‍ക്കു ശേഷം പുണ്യാളന്റെ പള്ളി തുറന്നു. ആരാധനക്കായിട്ടല്ലെങ്കിലും...!!\nനില്‍ക്കാതെ പെയ്ത മഴ നാലാം നാള് രാവിലെ മുതലാണ് തോര്‍ന്നു തുടങ്ങിയത്.\nഅനിഷ്ഠ സംഭവങ്ങളൊന്നും ഉണ്ടാവാത്തതിനാല് പള്ളിയില് പാര്‍പ്പിച്ചിരുന്ന കുടുംബങ്ങള് തിരികെ തങ്ങളുടെ വീടുകളിലേക്ക് മടങ്ങി.\nദിവസങ്ങളും , ആഴ്ച്ചകളും , മാസങ്ങളും കടന്നു പോയി. വീണ്ടും പള്ളിതര്‍ക്കത്തിന്റെ വിധി പറയുന്ന ദിവസമായി. വിധി അലന്റെ പപ്പയുള്‍പ്പെടുന്ന കക്ഷികാര്‍ക്ക് അനുകൂലമായാണ് വിധിച്ചത്. ആഹ്ലാദപ്രകടനത്തില് പങ്കെടുക്കാന് പപ്പയോടൊപ്പം അലനും പോയിരുന്നു.\nവിധി അനുകൂലമായവരുടെ സന്തോഷപ്രകടനങ്ങള് ഒരു ആഘോഷമായി കടന്നു പോകുമ്പോള് വഴിയോരത്ത് തോല്‍വിയില് നിരാശപൂണ്ട എതിര് കക്ഷിക്കാര് നില്‍ക്കുന്നുണ്ടായിരുന്നു. അലന് അവരുടെ മുഖങ്ങളിലേക്ക് നോക്കി. അവിടെ ദേഷ്യത്തിന്റെ കടലിരമ്പം കാണാമായിരുന്നു. പെട്ടന്നാണ് ആഹ്ലാദപ്രകടനത്തിനു നേരേ ആക്രമണമുണ്ടായത്. അവിടെ വഴിയോരത്ത് നിന്നവരില് ആരോ ഒരു കല്ലെറിഞ്ഞതും അതൊരു സംഘര്‍ഷത്തിന് വഴിയൊരുക്കി....!!\nആളുകള് ചിതറിയോടി പുണ്യാളന് കുന്ന് വീണ്ടും, ചോരയുടെ രുചിയറിഞ്ഞു. പപ്പയുടെ കൈ പിടിച്ച് അലന് ഓടുമ്പോള് ആള്‍ക്കൂട്ടത്തിനിടയില് അയാളെ കണ്ടു. ഉറക്കെ ചിരിച്ചു കൊണ്ട് തമ്മില് തല്ലുന്ന ആളുകളെ പുച്ഛത്തോടെ നോക്കുന്ന ആ ഭ്രാന്തനെ.....!!\n''കടലിന്റെ നിറമെന്താണ്...? ''\n'' നീല ''\n''അപ്പോ സ്നേഹത്തിന്റെ നിറമോ ..?''\n''അതു ചുവപ്പ് ''\n''അപ്പോള് പകയുടെ നിറമോ..? ''\n''അതും ചുവപ്പ്, ചോരയുടെ ചുവപ്പ്........!!''\nWritten by- Sarath Mangalath


കടലിൽ പോകരുത്, മലയോര യാത്ര വേണ്ട, പുഴയോരത്തുള്ളവർ ശ്രദ്ധിക്കണം, രാത്രിയാത്ര നിയന്ത്രിക്കണം: ജനങ്ങൾക്ക് അതിജാഗ്രതാ മുന്നറിയിപ്പുമായി സംസ്ഥാന സർക്കാർ • ഇ വാർത്ത | evartha\nകടലിൽ പോകരുത്, മലയോര യാത്ര വേണ്ട, പുഴയോരത്തുള്ളവർ ശ്രദ്ധിക്കണം, രാത്രിയാത്ര നിയന്ത്രിക്കണം: ജനങ്ങൾക്ക് അതിജാഗ്രതാ മുന്നറിയിപ്പുമായി സംസ്ഥാന സർക്കാർ\nevartha Desk October 4, 2018, 7:40 am October 4, 2018\nഅറബിക്കടലിന് തെക്കുകിഴക്കായി ശ്രീലങ്കയ്ക്കടുത്ത് വെള്ളിയാഴ്ചയോടെ ശക്തമായ ന്യൂനമർദം രൂപപ്പെടാൻ സാധ്യതയുള്ളതിനാൽ അതിജാഗ്രതാ മുന്നറിയിപ്പുമായി സംസ്ഥാന സർക്കാർ. വ്യാഴാഴ്ചമുതൽ ശനിയാഴ്ചവരെ പലയിടങ്ങളിലും അതിശക്തവും ഞായറാഴ്ച തീവ്രവുമായ മഴപെയ്യാൻ സാധ്യതയുണ്ട്. ഞായറാഴ്ച ഇടുക്കി, പാലക്കാട്, തൃശ്ശൂർ ജില്ലകളിൽ അതിജാഗ്രതാ മുന്നറിയിപ്പായ റെഡ് അലർട്ട് പ്രഖ്യാപിച്ചു. ഈ ജില്ലകളിൽ 24 മണിക്കൂറിനുള്ളിൽ 21 സെന്റീമീറ്ററിൽ കൂടുതൽ മഴ പെയ്യാൻ സാധ്യതയുണ്ട്.\nകേന്ദ്ര കാലാവസ്ഥാവകുപ്പ് മുന്നറിയിപ്പ് നൽകിയിട്ടുള്ളതിനാൽ യുദ്ധകാലാടിസ്ഥാനത്തിൽ മുൻകരുതൽ നടപടികൾക്ക് കളക്ടർമാരോട് നിർദേശിച്ചതായി മുഖ്യമന്ത്രി പിണറായി വിജയൻ അറിയിച്ചു. ന്യൂനമർദം ശക്തിപ്പെട്ട് ചുഴലിക്കാറ്റായി മാറുമെന്നും അറബിക്കടലിലൂടെ ലക്ഷദ്വീപിനടുത്തുകൂടി വടക്കുപടിഞ്ഞാറു ദിശയിൽ സഞ്ചരിക്കുമെന്നുമാണ് മുന്നറിയിപ്പ്.\n* അതിശക്തമായ കാറ്റുണ്ടാകുകയും കടൽ അതിപ്രക്ഷുബ്ധമായി മാറുകയും ചെയ്യുമെന്നതിനാൽ, കടലിൽപോയ മത്സ്യത്തൊഴിലാളികൾ വെള്ളിയാഴ്ചയ്ക്കുമുമ്പ് സുരക്ഷിതമായ ഏറ്റവും അടുത്ത തീരത്ത് എത്തണം. വ്യാഴാഴ്ചയ്ക്കുശേഷം ആരും കടലിൽ പോകരുത്. തീരദേശത്ത് ഈ നിർദേശം ഉച്ചഭാഷിണിയിലൂടെയും മറ്റും അറിയിക്കും.\n* തീരപ്രദേശങ്ങളിൽ കാറ്റിൽ അപകടങ്ങളുണ്ടാകാൻ സാധ്യത. മലയോരമേഖലകളിൽ ഉരുൾപൊട്ടലിനും മണ്ണിടിച്ചിലിനും സാധ്യത. ഇത്തരം സ്ഥലങ്ങളിൽ വെള്ളിയാഴ്ചയോടെ ക്യാമ്പുകൾ തയ്യാറാക്കാൻ കളക്ടർമാർക്ക് നിർദേശം നൽകി. ആവശ്യമെങ്കിൽ ആളുകൾക്ക് രാത്രി അവിടെ കഴിയാനുള്ള നിർദേശങ്ങൾ നൽകാം.\nമൂന്നാർ യാത്ര വേണ്ട\n* രാത്രിയിൽ മലയോര മേഖലകളിലൂടെയുള്ള സഞ്ചാരം പരമാവധി ഒഴിവാക്കണം. വെള്ളിയാഴ്ചയ്ക്കുശേഷം ഇനിയൊരറിയിപ്പുണ്ടാകുന്നതുവരെ നീലക്കുറിഞ്ഞി കാണാൻ മൂന്നാറിലേക്കുള്ള യാത്ര ഒഴിവാക്കണം.\n* വെള്ളപ്പൊക്ക സാധ്യതയുള്ളതിനാൽ പുഴയുടെയും തോടുകളുടെയും തീരത്തുള്ളവർ ആവശ്യമെങ്കിൽ ക്യാമ്പുകളിലേക്ക് മാറണം. ജലാശയങ്ങളിൽ കുളിക്കാനും മീൻപിടിക്കാനും ഇറങ്ങരുത്.\n* ശക്തമായ കാറ്റിൽ മരങ്ങൾ കടപുഴകി വീഴാനും വൈദ്യുതലൈനുകൾ തകരാറിലാവാനും സാധ്യത. അതിനാൽ രാത്രിയാത്ര നിയന്ത്രിക്കണം.\n* മുമ്പ് പ്രളയം ബാധിച്ച എല്ലാ സ്ഥലങ്ങളിലും പോലീസ് ഉച്ചഭാഷിണിയിലൂടെ മുന്നറിയിപ്പ് നൽകും. മുമ്പ് ക്യാമ്പുകൾ പ്രവർത്തിച്ച സ്ഥലങ്ങളിൽ ക്യാമ്പുകൾ ആരംഭിക്കണം.\n* ഭിന്നശേഷിക്കാരെ സാമൂഹികസുരക്ഷാവകുപ്പ് പ്രത്യേകം പരിഗണിച്ച് ദുരന്തസാധ്യതാ മേഖലകളിൽനിന്ന് മാറ്റിപ്പാർപ്പിക്കണം. ദുരന്തനിവാരണ അതോറിറ്റിയുടെ സംസ്ഥാന എക്‌സിക്യുട്ടീവ് യോഗം വ്യാഴാഴ്ച ചേർന്ന് ഡാമുകളുടെ ജലനിരപ്പ് പ്രത്യേകം പരിഗണിച്ച് ആവശ്യമായ നടപടികൾ സ്വീകരിക്കും.


ലഹരി കലരാത്ത നല്ല ശുദ്ധമായ വൈൻ; നെല്ലിക്ക, മുന്തിരി, ചാമ്പയ്ക്ക രുചിയിൽ | Christmas Wine\nലഹരി കലരാത്ത നല്ല ശുദ്ധമായ വൈൻ; നെല്ലിക്ക, മുന്തിരി, ചാമ്പയ്ക്ക രുചിയിൽ\nമനോരമ ലേഖകൻ November 28, 2020 11:28 AM IST\nക്രിസ്മസ് രാവുകളുടെ രുചിയാണ് വൈൻ\nആൽക്കഹോളിന്റെ അംശമില്ലാത്ത വൈൻ\nആൽക്കഹോളിന്റെ അംശമില്ലാത്ത വൈൻ! ലഹരി കലരാത്ത നല്ല ശുദ്ധമായ വൈൻ എങ്ങനെ തയാറാക്കും ?\nവേണ്ടത്: 1 കിലോ നെല്ലിക്ക, 1 കിലോ പഞ്ചസാര, 1.5 ലീറ്റർ വെള്ളം, ഒരുപിടി ഗോതമ്പ്, ഗ്രാമ്പു 10 എണ്ണം, ഒരുനുള്ള് യീസ്റ്റ്.\nതയാറാക്കേണ്ട വിധം: വെള്ളം തിളപ്പിച്ച് അതിലേക്ക് നെല്ലിക്കയിട്ട് തണുപ്പിക്കണം. തണുത്ത ശേഷം പഞ്ചസാരയും ഗ്രാമ്പൂവും ഗോതമ്പും യീസ്റ്റും ഇട്ട് ഭരണിയിൽ 10 ദിവസം കെട്ടിവയ്ക്കുക. 10ാം ദിവസം എടുത്ത് തോർത്ത് ഉപയോഗിച്ച് ഞെക്കി അരിച്ച് നീരെടുക്കണം.2ദിവസം കഴിഞ്ഞ് വീണ്ടും ഇതേ പോലെ നീരെടുക്കണം.2ദിവസം കഴിയുമ്പോൾ നെല്ലിക്ക വൈൻ തയാർ. (പഞ്ചസാരയ്ക്കു പകരം ശർക്കരയോ കരുപ്പട്ടിയോ ഉപയോഗിക്കാം)\n∙ സോഫിയ ജോണി, വലിയപറമ്പിൽ, കാട്ടൂർ\nവേണ്ടത്: ഒന്നരക്കിലോ മുന്തിരി, 1 കിലോ പഞ്ചസാര, ചെറിയ കിഴി തയാറാക്കാൻ ജാതിക്ക, ഗ്രാമ്പൂ, ഏലയ്ക്ക, കറുവപ്പട്ട, ഗോതമ്പ്.\nതയാറാക്കേണ്ട വിധം: മുന്തിരി നന്നായി കഴുകി വെള്ളം തോരാൻ വയ്ക്കണം. മുന്തിരിങ്ങ വൃത്തിയായി തുടച്ചെടുത്തു ഭരണിയിൽ ഒരു അടുക്ക് നിരത്തിയിടും. ഇതിനു മുകളിൽ പഞ്ചസാര നിരത്തണം. വീണ്ടും മുന്തിരി, പഞ്ചസാര എന്ന രീതിയിൽ നിരത്തണം. ഇതിനു മുകളിലേക്ക് തിളപ്പിച്ചാറിയ ശുദ്ധമായ വെള്ളം ഒഴിക്കണം. ജാതിക്ക, ഗ്രാമ്പൂ, ഏലയ്ക്ക, കറുവപ്പട്ട എന്നിവ ചതച്ച് ചെറിയ തുണിക്കിഴിയാക്കം. കഴുകി വൃത്തിയാക്കിയ ഗോതമ്പും ചെറിയ കിഴിയിലാക്കണം.2കിഴികളും ഭരണിയിലാക്കി അടയ്ക്കണം. വാഴയില വാട്ടിയെടുത്തു കെട്ടണം.5ദിവസം ഇടവേളയിൽ മരത്തവി ഉപയോഗിച്ച് ഇളക്കാം. 25 ദിവസത്തിനുശേഷം മുന്തിരി എടുത്തു പിഴിയണം. തോർത്ത് ഉപയോഗിച്ച് അരിച്ചു പാനീയം ഭരണിയിൽ തന്നെ ഒഴിച്ചുവയ്ക്കണം.4ദിവസത്തിനുശേഷം ഉപയോഗിക്കാം. (10 ദിവസത്തിനുള്ളിൽ മുന്തിരി വൈൻ നിർമിക്കണമെങ്കിൽ മുന്തിരിയും പഞ്ചസാരയും മിക്സിയിൽ അടിച്ചു ഭരണിയിലാക്കിയാൽ മതി).\n∙ ഗ്രേസി ഐസക്, ഗ്രേസ് വില്ല, ഈരേഴ വടക്ക്, ചെട്ടികുളങ്ങര\nവേണ്ടത്: ചാമ്പയ്ക്ക, പഞ്ചസാര, യീസ്റ്റ്. തയാറാക്കുന്ന വിധം: ചാമ്പക്ക കഴുകി വൃത്തിയാക്കി കുരു കളഞ്ഞു വെള്ളം വയ്ക്കുക. ഒരു കിലോ ചാമ്പക്കയ്ക്ക് അര കിലോ മുതൽ 1 കിലോ വരെ പഞ്ചസാര ഉപയോഗിക്കാം. ഭരണിയിൽ ചാമ്പക്കയും പഞ്ചസാരയും ഇട്ടശേഷം തിളച്ച വെള്ളം നിറച്ച് ഒഴിക്കുക. വെള്ളത്തിന്റെ ചൂട് ആറുമ്പോൾ യീസ്റ്റ് ലായനി ഒഴിക്കണം. (ഒരു കപ്പ് വെള്ളത്തിൽ2സ്പൂൺ പഞ്ചസാരയും ഒരു ടീസ്പൂൺ യീസ്റ്റും കലക്കി3മണിക്കൂർ വച്ചതിനുശേഷമുള്ള ലായനി). നന്നായി ഇളക്കി ഭരണി കെട്ടിവയ്ക്കണം. എല്ലാ ദിവസവും ഭരണി തുറന്ന് ഇളക്കാം. 15 ദിവസത്തിനുശേഷം മുകളിൽ അടിഞ്ഞുകൂടിയ ഭാഗം തവി ഉപയോഗിച്ച് അരിച്ചുമാറ്റിയശേഷം3ദിവസം അനക്കം തട്ടാതെ വയ്ക്കണം.3ദിവസത്തിനുശേഷം ചെറിയ ട്യൂബ് ഉപയോഗിച്ച് ഭരണിയിൽ നിന്നു ചെറിയ കുപ്പികളിലേക്കു വൈൻ പകർത്താം. * (ഭരണിയിൽ നിന്നു നേരിട്ടു കുപ്പിയിലേക്കു പകർത്തിയാൽ വൈനിൽ മട്ടു കലരാം).\n∙ സാലിമ്മ ചാക്കോ, ഇടയാടി, മങ്കൊമ്പ്\nEnglish Summary : Grape wine is probably the most widely homemade alcoholic beverage in an Indian


കേരളം ലോകത്തിനു മുന്നിൽ ഇന്ത്യയുടെ അഭിമാനം ഉയർത്തുന്നു: രാഷ്ട്രപതി - Sarkardaily : Breaking News | Latest Malayalam News | Latest English News\nമാനവശേഷി വികസനത്തിന്റേയും സുസ്ഥിര വികസനത്തിന്റേയും നിരവധി സൂചികകളിൽ കേരളം രാജ്യത്തെ മറ്റു സംസ്ഥാനങ്ങളേക്കാൾ മുന്നിലാണെന്നു രാഷ്ട്രപതി ചൂണ്ടിക്കാട്ടി. മാറിമാറി വന്ന സർക്കാരുകൾ വളർച്ചയുടേയും വികസനത്തിന്റേയും കാര്യത്തിൽ പ്രത്യേക ശ്രദ്ധവച്ചു. ഇതു മികവിന്റെ നിരവധി തലങ്ങളിൽ കേരളത്തിന്റെ നേതൃസ്ഥാനം നിലനിർത്താൻ സഹായിച്ചു. കേരളത്തിലെ ജനങ്ങൾ രാജ്യത്തിന്റെ ഇതര ഭാഗങ്ങളിലും ലോകത്തിന്റെ വിവിധ ഭാഗങ്ങളിലും ഏറെ ആദരം നേടിയിട്ടുണ്ട്. കേരളത്തിൽനിന്നുള്ള പ്രവാസികൾ ഇവിടേയ്ക്കു പണം അയക്കുക മാത്രമല്ല, തൊഴിലിടങ്ങളായി അവർ എത്തിയ ദേശങ്ങളിൽ രാജ്യത്തിന്റെ യശസ് ഉയർത്തിപ്പിടിക്കുകയും ചെയ്യുന്നു. സേവന മേഖലയിൽ സംസ്ഥാനത്തുനിന്നുള്ള പ്രൊഫഷണലുകൾ, പ്രത്യേകിച്ച് ഡോക്ടർമാരും നഴ്സുമാരും എല്ലായിടത്തും ഏറെ ബഹുമാനം പിടിച്ചുപറ്റുന്നവരാണ്. കോവിഡ് മഹാമാരി ലോകത്തെയാകെ ബാധിച്ചപ്പോൾ കേരളത്തിൽനിന്നുള്ള നഴ്സുമാരും ഡോക്ടർമാരുമായിരുന്നു ഇന്ത്യയിൽനിന്നും മധ്യപൂർവേഷ്യയിൽനിന്നുമുള്ള കോവിഡ് പോരാളികളിൽ മുൻപന്തിയിൽ.\nചടങ്ങിൽ മുഖ്യമന്ത്രി പിണറായി വിജയൻ രാഷ്ട്രപതിക്ക് ഉപഹാരം സമർപ്പിച്ചു. പി.എൻ. പണിക്കരുടെ വെങ്കല പ്രതിമ നിർമിച്ച ശിൽപ്പി കെ.എസ്. സിദ്ധനും മുഖ്യമന്ത്രി മൊമെന്റോ നൽകി. രാഷ്ട്രപതിയുടെ പത്നി സവിത കോവിന്ദ്, കേന്ദ്ര സഹമന്ത്രി വി. മുരളീധരൻ, മേയർ ആര്യ രാജേന്ദ്രൻ, പൊതുവിദ്യാഭ്യാസ മന്ത്രി വി. ശിവൻകുട്ടി, പി.ജെ. കുര്യൻ, പന്ന്യൻ രവീന്ദ്രൻ, പി.എൻ. പണിക്കർ ഫൗണ്ടേഷൻ വൈസ് ചെയർമാൻ എൻ. ബാലഗോപാൽ എന്നിവരും ചടങ്ങിൽ പങ്കെടുത്തു. രാവിലെ തിരുവനന്തപുരം വിമാനത്താവളത്തിലെത്തിയ രാഷ്ട്രപതിയെ ഗവർണർ ആരിഫ് മുഹമ്മദ് ഖാൻ, മുഖ്യമന്ത്രി പിണറായി വിജയൻ, ഗതാഗത മന്ത്രി ആന്റണി രാജു, മേയർ ആര്യ രാജേന്ദ്രൻ, ചീഫ് സെക്രട്ടറി ഡോ. വി.പി. ജോയി, എയർമാർഷൽ ജെ. ചലാപതി, സംസ്ഥാന പൊലീസ് മേധാവി അനിൽകാന്ത്, പൊതുഭരണ വകുപ്പ് പ്രിൻസിപ്പൽ സെക്രട്ടറി കെ.ആർ. ജ്യോതിലാൽ, സിറ്റി പൊലീസ് കമ്മിഷണർ ബൽറാം കുമാർ ഉപാധ്യായ, ജില്ലാ കളക്ടർ ഡോ. നവ്ജ്യോത് ഖോസ, സ്റ്റേറ്റ് പ്രോട്ടോക്കോൾ ഓഫിസർ ബി. സുനിൽകുമാർ തുടങ്ങിയവർ ചേർന്നു സ്വീകരിച്ചു. പൂജപ്പുരയിൽ ഗവർണർ, മുഖ്യമന്ത്രി എന്നിവർക്കു പുറമേ പി.ജെ. കുര്യൻ, എൻ. ബാലഗോപാൽ, പന്ത്യൻ രവീന്ദ്രൻ എന്നിവരും അദ്ദേഹത്തെ സ്വീകരിക്കാനുണ്ടായിരുന്നു.\nTags: കേരളം, രാഷ്ട്രപതി


ലോകത്ത് ആദ്യമായി ചൈനയില് പക്ഷിപ്പനിയുടെ വകഭേദമായ H10N3 മനുഷ്യരില് സ്ഥിരീകരിച്ചു – Mangalam News Online\nലോകത്ത് ആദ്യമായി ചൈനയില് പക്ഷിപ്പനിയുടെ വകഭേദമായ H10N3 മനുഷ്യരില് സ്ഥിരീകരിച്ചു\nബീജിംഗ് >>> ചൈനയില് 41കാരന് H10N3 വൈറസ് സ്ഥിരീകരിച്ചു; മനുഷ്യരില് സ്ഥിരീകരിക്കുന്നത് ലോകത്ത് ഇതാദ്യം.\nകിഴക്കന് പ്രവിശ്യയായ ജിയ്ങസുവിലാണ് രോഗം സ്ഥിരീകരിച്ചതായി ചൈനയുടെ നാഷണല് ഹെല്‍ത്ത് കമ്മീഷന് അറിയിച്ചു. ഷെന്‍ജിയാങ് നഗരത്തിലെ 41 കാരനാണ് രോഗം സ്ഥിരീകരിച്ചത്. ഇയാളുമായി സമ്ബര്‍ക്കത്തിലുണ്ടായിരുന്നവരെ നിരീക്ഷിച്ചിരുന്നെങ്കിലും രോഗബാധ കണ്ടെത്താന് കഴിഞ്ഞില്ല.\nപനിയും മ‌റ്റ് അസുഖങ്ങളുമായി ഏപ്രില് 28നാണ് ഇയാളെ ആശുപത്രിയില് പ്രവേശിപ്പിച്ചത്. ഇദ്ദേഹത്തിന്റെ സ്ഥിതി ഇപ്പോള് മെച്ചപ്പെട്ടതായും വൈകാതെ ആശുപത്രി വിടാനാകുമെന്നുമാണ് വിവരം. ചൈനയിലെ വളര്‍ത്തു താറാവുകളില് 2012ലാണ് രോഗം കണ്ടെത്തിയത്. ഇവ എലികളില് അതീവ ഗുരുതരമാകാറുണ്ട്. വാത്തകള്, വളര്‍ത്തുനായ്‌ക്കള് എന്നിവയിലും രോഗാണുക്കള് കണ്ടെത്തിയിട്ടുണ്ടെങ്കിലും മനുഷ്യരില് ആദ്യമാണ്.\nചൈനയില് പക്ഷിപ്പനിയുടെ വിവിധ വകഭേദങ്ങള് കാണപ്പെടാറുണ്ട്. ചിലത് മനുഷ്യരില് ബാധിക്കാറും ഉണ്ട്. പക്ഷിപ്പനിയുടെ മറ്റൊരു വകഭേദമായ H7N9 2016-17 കാലത്ത് മൂന്നുറിലധികം ജീവനുകള് നഷ്ടപ്പെടുന്നതിന് കാരണമായിരുന്നു. ഇതിനുമുന്‍പ് H10N3 വൈറസ് ബാധ മനുഷ്യരില് സ്ഥിരീകരിച്ചിട്ടില്ലെന്ന് ഹെല്‍ത്ത് കമ്മീഷന് വ്യക്തമാക്കി.\nPrevious Article ഇടതുമുന്നണിയുടെ തുടര്‍ഭരണം; രാഷ്ട്രീയ കേസുകളില്‍പ്പെട്ട ആയിരക്കണക്കിന് യു.ഡി.എഫ് പ്രവര്‍ത്തകര് ആശങ്കയില്\nNext Article സംസ്ഥാനത്ത് ഇന്ന് 19,760 പേര്‍ക്ക് കൊവിഡ്, 194 മരണം; ടെസ്റ്റ് പോസിറ്റിവിറ്റി നിരക്ക് 15.13


44കാരിയായ മലൈകയെ വിവാഹം ചെയ്യാനൊരുങ്ങി അർജുൻ കപൂർ?\nശനി,5ജനുവരി 2019 (11:44 IST)\nബോളിവുഡ് നടൻ അർജുൻ കപൂറിനെയും മലൈകയെയും ചുറ്റിപ്പറ്റിയുള്ള വാർത്തകളാണ് ബോളിവുഡിൽ ഇപ്പോൾ ചർച്ചയാകുന്നത്. ബോളിവുഡിൽ താര വിവാഹങ്ങളുടെ വർഷമായിരുന്നു 2018. ഇപ്പോൾ ഈ പുതുവർഷത്തിൽ അർജുൻ കപൂറിന്റേയും മലൈകയുടേയും വിവാഹം ഉണ്ടാകുമോ എന്നറിയാനാണ് താരങ്ങളും ആരാധകരും കാത്തിരിക്കുന്നത്.\nപുതുവത്സര ആഘോഷത്തിനായി ബോളിവുഡ് നടൻ സഞ്ജയ് കപൂറും ഭാര്യ മഹീപ് കപൂറും ഒരുക്കിയ പാർട്ടിയിൽ അർജുൻ കപൂറും മലൈകയും ഒന്നിച്ചെത്തിയതാണു വീണ്ടും വിവാഹവാർത്തകളെ ചൂടുപിടിപ്പിച്ചിരിക്കുന്നത്. സഞ്ജയ് കപൂറാണ് എല്ലാവരും ഒന്നിച്ചുള്ള ചിത്രം ‘കുടുംബം’ എന്ന തലക്കെട്ടോടെ സമൂഹമാധ്യമത്തിൽ പങ്കുവെച്ചത്.\nഎന്നാൽ തങ്ങൾ റിലേഷനിൽ ആണെന്നോ വിവാഹം ഉടൻ ഉണ്ടാകുമെന്നോ ഉള്ള കാര്യത്തിന് അർജ്ജുനോ മലൈകയോ ഇതുവരെ പ്രതികരിച്ചിട്ടില്ല. അതേസമയം, ഇരുവരും ലിവിങ് റിലേഷനിലാണെന്ന റിപ്പോർട്ടുകളും പുറത്തുവന്നിരുന്നു.\nപെൺകുട്ടികൾ ഭർത്താവിന് സമ്മാനമായി നൽകേണ്ട ഒന്നല്ല കന്യകാത്വം, അത് നിധിപോലെ കാത്തുസൂക്ഷിക്കേണ്ട കാര്യവുമില്ല: തുറന്നടിച്ച് നടി\n‘വിശപ്പ് പോലെയാണ് എനിക്ക് അഭിനയവും’; അഭിനയം നിർത്താൻ കഴിയാത്ത മമ്മൂട്ടി\nഅടുത്ത ലേഖനം മമ്മൂട്ടിക്ക് മാത്രം സാധിക്കുന്നത്, റെക്കോർഡുകളെ നിഷ്പ്രഭമാക്കിയ മമ്മൂട്ടി ചിത്രങ്ങൾ!


18 Jun 2018 4:28 AM GMT\nചെങ്ങന്നൂരിലെ പരാജയം ബിജെപി വിലയിരുത്തി. പ്രതിവിധിയും കണ്ടു. സിപിഎമ്മിനെ പഠിക്കുക; ആവശ്യം ഉന്നയിച്ചത് മറ്റാരുമല്ല ബിജെപിയിലെ ബുദ്ധിജീവിയും പ്രഗത്ഭ അഭിഭാഷകനും ചെങ്ങന്നൂരിലെ തോറ്റ സ്ഥാനാര്‍ത്ഥിയുമായ അഡ്വ. പി എസ് ശ്രീധരന് പിള്ള തന്നെ. ഇന്നലെ നടന്ന ചെങ്ങന്നൂര് നിയോജക മണ്ഡലം അവലോകന യോഗത്തിലാണ് ശ്രീധരന് പിള്ളയും കൂട്ടരും ഈ ആവശ്യം ഉന്നയിച്ചിരിക്കുന്നത് എന്ന് മലയാള മനോരമ റിപ്പോര്‍ട്ട് ചെയ്യുന്നു.\n"സിപിഎം നടത്തിയ താഴെത്തട്ടിലുള്ള നിലമൊരുക്കല് ആര്‍എസ്എസിന്റെ നേതൃത്വത്തില് ചെങ്ങന്നൂരില് ബിജെപിയും നടത്തിയെങ്കിലും സംസ്ഥാന നേതാക്കള്‍ക്ക് ഉള്‍പ്പെടെ പ്രാദേശിക ചുമതല നല്‍കി സിപിഎം നടത്തിയതുപോലെ മാസ്റ്റര്‍പ്ലാന് ബിജെപിക്കുണ്ടായില്ലെന്ന് വിമര്‍ശനം" എന്നാണ് മലയാള മനോരമയുടെ റിപ്പോര്‍ട്ട്. “സിപിഎമ്മിന്റെ ചെങ്ങന്നൂര് മോഡല് കൃത്യമായി പഠിച്ച് എതിര്‍പ്രവര്‍ത്തനം നടത്തിയില്ലെങ്കില് വരാന് പോകുന്ന തിരഞ്ഞെടുപ്പില് ബിജെപിക്ക് വലിയ തിരിച്ചടി ഉണ്ടാകുമെന്ന് പ്രവര്‍ത്തകര് പറഞ്ഞു” എന്നും മനോരമ റിപ്പോര്‍ട്ട് ചെയ്യുന്നു.\nകോണ്‍ഗ്രസ് പാര്‍ട്ടിയുടെ വിലയിരുത്തല് സിപിഎം ചെങ്ങന്നൂരില് വര്‍ഗ്ഗീയ ധ്രുവീകരണം ഉണ്ടാക്കിയിട്ടാണ് ജയിച്ചത് എന്നാണ്. അതിനു ദൃഷ്ടാന്തമായി അവര് ചൂണ്ടിക്കാണിക്കുന്നത് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന് ദേശാഭിമാനിയില് എഴുതിയ ലേഖനമായിരുന്നു. പ്രത്യേകിച്ചും യു ഡി എഫ് സ്ഥാനാര്‍ത്ഥി ഡി വിജയകുമാര് അയ്യപ്പ സേവാ സംഘത്തിന്റെ ആളും ഹിന്ദുത്വ രാഷ്ട്രീയക്കാരനും ആണ് എന്നു സിപിഎം പ്രചരിപ്പിച്ചു എന്നാണ് കോണ്‍ഗ്രസ്സ് ആരോപിക്കുന്നത്. അപ്പോഴും മണ്ഡലത്തിന്റെ സര്‍വ്വ മേഖലകളിലും എങ്ങനെ സിപിഎമ്മിന് വോട്ടൊഴുക്കാന് പറ്റി എന്നത് കോണ്‍ഗ്രസുകാര്‍ക്ക് പോലും വിശദീകരിക്കാന് പറ്റിയിട്ടില്ല.\nവാദത്തിന് വേണ്ടി കോണ്‍ഗ്രസ് ന്യായം അംഗീകരിച്ചാല് തന്നെ ബിജെപി ഇനി സിപിഎമ്മില് നിന്നെന്തു പഠിക്കാന് എന്ന ചോദ്യമാണ് ഉയരുന്നത്. അവര് ചെയ്തുകൊണ്ടിരിക്കുന്നത് തന്നെയല്ലേ അത്? ഗുജറാത്തില് അഹമ്മദ് പട്ടേലിനെ പാക് ചാരനാക്കിയും കര്‍ണ്ണാടകയില് ടിപ്പു വിരുദ്ധവികാരം ആളിക്കത്തിച്ചും മോദിയും അമിത് ഷായും സംഘവും കാട്ടിക്കൂട്ടിയത് എന്തൊക്കെയാണ്? അതിന്റെ വിജയക്കൊയ്ത്തല്ലേ അവരവിടെ നടത്തിയത്?\nസിപിഎം നടത്തി എന്നാരോപിക്കുന്ന 'ധ്രുവീകരണ' കലാപരിപാടികളോ മറ്റോ ആര്‍എസ്എസിന്റെ നേതൃത്വത്തില് നന്നായി നടത്തിയിട്ടുണ്ട് എന്ന് തിരഞ്ഞെടുപ്പ് അവലോകനത്തിന്റെ ആദ്യ ഭാഗത്ത് വിലയിരുത്തിയിട്ടുമുണ്ട്. പിന്നെ എന്താണ് ബിജെപി സിപിഎമ്മില് നിന്നും പഠിക്കാന് പോകുന്നത്? സംസ്ഥാന നേതാക്കള്‍ക്ക് പ്രാദേശിക ചുമതല കൊടുത്തുള്ള മാസ്റ്റര്‍പ്ലാന്! അതേ, അതാണ് സിപിഎമ്മിന്റെ ആവനാഴിയില് നിന്നും ബിജെപിക്കാര് പഠിച്ചെടുക്കാന് ഉദ്ദേശിക്കുന്നത്. എന്തായാലും വിളപ്പില്‍ശാലയിലെ ഇഎംഎസ് അക്കാദമിയിലെ സഖാക്കള് ഒന്നു ശ്രദ്ധിച്ചുകൊള്ളുക. കെ സുരേന്ദ്രനും എം ടി രമേശും ശോഭാ സുരേന്ദ്രനുമൊക്കെ വേഷം മാറി പാര്‍ട്ടി പഠനക്ലാസുകളില് കടന്നു കൂടാന് സാധ്യതയുണ്ട്.\nപക്ഷേ ഒരു സംശയം ഇപ്പൊഴും ബാക്കി നില്ക്കുന്നു. എത്ര പഠന ക്ലാസ് കിട്ടിയാലും കെ സുരേന്ദ്രനും ശോഭാ സുരേന്ദ്രനുമൊക്കെ പാഠം പഠിക്കുമോ? സംശയമാണ്. ഇന്നലത്തെ കെ സുരേന്ദ്രന്റെ ഒരു പ്രസ്താവന മാത്രം മതി അതിനു തെളിവ്. അതിങ്ങനെയാണ്; നിപ ദുരന്തമുണ്ടായപ്പോൾ മുഖ്യമന്ത്രി ആ പരിസരപ്രദേശത്തേക്കു പോലും വന്നില്ലെന്നും നിപ ദുരന്തബാധിതരുടെ ദു:ഖത്തിൽ പങ്കു ചേര്‍ന്നില്ല എന്നുമാണ് സുരേന്ദ്രന് പറഞ്ഞത്.\nകഴിഞ്ഞ ദിവസം ഡല്‍ഹി ലെഫ്റ്റ്നന്‍റ് ഗവര്‍ണ്ണറുടെ വസതിയില് സമരമിരിക്കുന്ന അരവിന്ദ് കെജ്രിവാളിനെ കാണാന് പോയ പിണറായി വിജയനെ വിമര്‍ശിച്ച് 'വടക്കുനോക്കി' എന്നു വിളിച്ചാണ് സുരേന്ദ്രന്റെ ഈ അസംബന്ധം.\nകെ സുരേന്ദ്രന് താങ്കള് ഒരു ദുരന്തമാണ്… നിപയേക്കാള് വലിയ ദുരന്തം എന്ന് ആ ദുരന്തത്തിന്റെ കെടുതികള് അനുഭവിച്ച ഒരുപാടാളുകള് ഉള്ളതുകൊണ്ടു പറയുന്നില്ല.\nഭാവി പ്രസിഡണ്ടാക്കാന് അമിത് ഷാ പരിഗണിക്കുന്ന പേരുകളില് ഒന്നാണ് സുരേന്ദ്രന്‍റേത് എന്നു കേള്‍ക്കുന്നു. കേരള ബിജെപിക്ക് നല്ലത് മാത്രം വരട്ടെ എന്നാശംസിക്കുന്നു.\narvidkejriwal bjp chengannoormodel Chengannur chengannurbyelection cpm ksurendran nipah pinarayivijayan rss


ഷൂട്ടിംഗ് കാണാനെത്തി പകരക്കാരനായി സീരിയലിലേക്ക്, മിന്നുകെട്ടില് തുടങ്ങിയ ശബരീനാഥിന്റെ അഭിനയ ജീവിതം | serial actor sabarinath acting life starts from minnukett\nThiruvananthapuram, First Published 17, Sep 2020, 11:47 PM\nഒരു മുഴുനീള വക്കീല് വേഷം അഭിനയിക്കണമെന്ന ആഗ്രഹം എപ്പോഴും മനസ്സില് സൂക്ഷിച്ചിരുന്ന ശബരീനാഥ് തനിക്ക് ലഭിച്ച നായക, പ്രതിനായക വേഷങ്ങള് തന്മയത്വത്തോടെ അഭിനയിച്ചു.\nആരാധകര്‍ക്കും പ്രിയപ്പെട്ടവര്‍ക്കും വിങ്ങലായി സീരിയല് നടന് ശബരീനാഥ് വിടപറഞ്ഞു. നിലവിളക്കിലെ ആദിത്യനെയും അമലയിലെ ദേവനെയും സ്വാമി അയ്യപ്പനിലെ വാവരെയും മലയാളി പ്രേക്ഷകര് മറന്നിരിക്കില്ല. തീര്‍ത്തും അപ്രതീക്ഷിതമായാണ് ശബരീനാഥ് സീരിയല് രംഗത്തേക്കെത്തുന്നത്. മിന്നുകെട്ട് സീരിയലിന്റെ ലൊക്കേഷനില് ചിത്രീകരണം കാണാനെത്തിയ ശബരീനാഥ്, ഒരു അഭിനേതാവിന്റെ അസാന്നിദ്ധ്യത്തില് പകരക്കാരനാകുകയായിരുന്നു.\nമിന്നുകെട്ടില് തുടങ്ങി, നിലവിളക്ക്, അമല, പ്രണയം, സ്വാമി അയ്യപ്പന്, പാടാത്തപൈങ്കിളി തുടങ്ങി നിരവധി സീരിയലുകളില് അദ്ദേഹം അഭിനയിച്ചു. തിരുവനന്തപുരം അരുവിക്കരയിലാണ് ശബരീനാഥ് ജനിച്ചത്. സീരിയല് തനിക്ക് നല്ല സുഹൃത്തുക്കളെ തന്നുവെന്ന് പറയാറുള്ള ശബരീനാഥ് എപ്പോഴും സൗഹൃദം കാത്തുസൂക്ഷിക്കുന്ന വ്യക്തിയായിരുന്നു. അഭിനയത്തിന്റെ ഇടവേളകളില് സുഹൃത്തുക്കള്‍ക്കൊപ്പം യാത്രപോകാന് ഇഷ്ടപ്പെട്ടിരുന്ന ശബരീനാഥിന്റെ പ്രിയപ്പെട്ട സ്ഥലങ്ങളും കടലുകളും കായലുകളുമായിരുന്നു.\nഒരു മുഴുനീള വക്കീല് വേഷം അഭിനയിക്കണമെന്ന ആഗ്രഹം എപ്പോഴും മനസ്സില് സൂക്ഷിച്ചിരുന്ന ശബരീനാഥ് തനിക്ക് ലഭിച്ച നായക, പ്രതിനായക വേഷങ്ങള് തന്മയത്വത്തോടെ അഭിനയിച്ചു. അഭിനയമല്ലായിരുന്നെങ്കില് താനൊരു കംപ്യൂട്ടര് എക്‌സ്‌പേര്‍ട്ട് ആകുമായിരുന്നെന്ന് ഒരു അഭിമുഖത്തില് ശബരീനാഥ് പറഞ്ഞിരുന്നു. തിരുവനന്തപുരത്തെ ടെക്‌നോപാര്‍ക്കില് ഒരു ഡേറ്റ എന്‍ട്രി സ്ഥാപനത്തിലാണ് സീരിയലിലെ്ത്തുമുമ്പ് അദ്ദേഹം ജോലി ചെയ്തിരുന്നത്.\nബാറ്റ്മിന്റണും കളിക്കാന് ഏറെ ഇഷ്ടപ്പെട്ടിരുന്ന ശബരീനാഥ് സ്റ്റേറ്റ് ലെവല് മത്സരങ്ങളിലും പങ്കെടുത്തിരുന്നു. മാഹാത്മാഗാന്ധി കോളേജിലാണ് അദ്ദേഹം കോളേജ് വിദ്യാഭ്യാസം പൂര്‍ത്തിയാക്കിയത്. പ്രണയിച്ച് വിവാഹം കഴിച്ച ശബരീനാഥിന് രണ്ട് മക്കളാണ്. സ്വാമി അയ്യപ്പനിലൂടെ വാവരായി എത്തിയ കുടുംബ പ്രേക്ഷകരുടെ മനം കവര്‍ന്ന അദ്ദേഹം ആരാധകരെ ഞെട്ടിച്ചുകൊണ്ട് അപ്രതീക്ഷിതമായി തന്നെയാണ് ജീവിതത്തില് നിന്നും വിടവാങ്ങിയത്. ഹൃദയാഘാതത്തെത്തുടര്‍ന്ന് ഇന്ന് വൈകീട്ടോടെയാണ് ശബരീനാഥിന്റെ മരണം. 43 വയസ്സായിരുന്നു.\nസീരീയല് നടന് ശബരീനാഥ്


Malayalam Kambi Kathakal - ഒരു വെടികഥ - 1 | RareDesi Forum\nMalayalam Kambi Kathakal - ഒരു വെടികഥ - 1\nDiscussion in 'Malayalam Sex Stories' started by 007, Jan 9, 2017.\nhttp://raredesi.com Malayalam Kambi Kathakal - ഒരു വെടികഥ - 1\nMalayalam Kambi Kathakal എന്റെ പേര് സാം. എന്റെ സ്കൂളിൽ പുതിയതായി വന്ന ഒരു ടീച്ചറുടെ കഥയാണ് ഞാൻ പറയാൻ പോകുന്നത്. ടീച്ചറുടെ പേര് ഷേർലി. ഇംഗ്ലീഷ് ആണ് എടുക്കുന്നത്. അച്ചായത്തിയായ അവർ ഒരു മുറ്റ് ചരക്കായിരുന്നു. അവളെ കാണുമ്പോൾ പരസ്പരം സീരിയലിലെ പ്രീതിയെ ആണ് ഓർമ്മ വരുന്നത്. അവർ താമസിക്കുന്നത് എന്റെ വീടും കഴിഞ്ഞ് അര കിലോമീറ്റർ അപ്പുറത്തായിരുന്നു. ക്ലാസ്സിലെ ടോപ്പ് സ്കോറർ ആയതിനാൽ ഞാൻ പെട്ടെന്ന് അവരുമായി പരിചയപ്പെട്ടു. ഞാനും ടീച്ചറും ഒരുമിച്ചായിരുന്നു ബസ്സ് കയറാൻ പോകുന്നത്. ഞാൻ ധാരാളം സംസാരിക്കുന്ന കൂട്ടത്തിലായിരുന്നു. അങ്ങനെ അവർക്കും എനിക്കുമിടയിൽ ഒരു ഗുരുശിഷ്യ ബന്ധത്തിനപ്പുറം ഒരു ബന്ധം വളർന്നു.\nഒരു ദിവസം രാവിലെ സ്കൂളിൽ പോകാനായി ഞാൻ ടീച്ചറെ നോക്കി നിൽക്കുകയായിരുന്നു. സമയം ഒത്തിരി കഴിഞ്ഞിട്ടും ടീച്ചറെ കണ്ടില്ല. അമ്മ പറഞ്ഞു ഒരുപക്ഷെ ടീച്ചർക്ക് സുഖമില്ലായിരിക്കും എന്ന്. അന്ന് ഞാൻ ഒറ്റക്ക് സ്കൂളിൽ പോയി. വൈകുന്നേരം തിരിച്ചു വന്നപ്പോൾ അച്ഛനോടും അമ്മയോടും സംസാരിച്ചിരിക്കുന്ന ടീച്ചറെ കണ്ടു. എന്റെ ഉള്ളിൽ സന്തോഷം അലതല്ലി. ഞാൻ പെട്ടെന്ന് ഡ്രസ്സ്മാറി കാപ്പി കുടിച്ചു വന്നു. .


മഞ്ഞൂരിൽനിന്നു ഡ്രൈവ് ചെയ്യാനൊരു കിടുക്കൻ മഞ്ഞുവഴി | Kinnakorai Ooty Tourism\nമഞ്ഞൂരിൽനിന്നു ഡ്രൈവ് ചെയ്യാനൊരു കിടുക്കൻ മഞ്ഞുവഴി\nപ്രവീൺ എളായി May 28, 2019 10:36 AM IST\nമഞ്ഞും മലയും അതിർത്തി നിർണയിക്കുന്ന കേരള-തമിഴ്നാട് അതിർത്തി ഗ്രാമത്തിലേക്കൊന്നു പോയിവന്നാലോ…?\nഊട്ടിവഴി കുടുംബവുമായി പോകുന്നുണ്ട്, പുതുമയുള്ള വല്ല സ്ഥലവുമുണ്ടെങ്കിൽ പറയണം എന്ന സുഹൃത്തിന്റെ ആവശ്യമാണു കിന്നക്കൊരൈ എന്ന മലമുകൾഗ്രാമത്തെ വീണ്ടും ഓർക്കാനിടയായത്.\nപ്രകൃതിഭംഗി കണ്ടു കൊണ്ടു ഡ്രൈവ് ചെയ്യണം. അധികമാരും കടന്നു ചെല്ലാത്ത സ്ഥലമാവുകയും വേണം. ഇങ്ങനെയും ഡിമാൻഡുകൾ വന്നപ്പോൾ ഉറപ്പിച്ചുപറഞ്ഞു വണ്ടി കിന്നക്കൊരൈയിലേക്കു വിട്ടോ എന്ന്.\nമഞ്ഞുമൂടിയൊരു ദിനത്തിലാണ് കിന്നക്കൊരൈയിലേക്കു സംഘം പുറപ്പെടുന്നത്. ഊട്ടിയിൽനിന്നു മഞ്ഞൂർ. മഞ്ഞൂരിൽനിന്നു മുപ്പതുകിലോമീറ്റർ അതിസുന്ദരമായ, ഏതാണ്ടു വിജനമായ വഴി. മഞ്ഞൂരിൽനിന്നു തിരിയുമ്പോഴേ കാറ്റ് ആഞ്ഞുവീശാൻ തുടങ്ങിയിരുന്നു. ഒരു മലയുടെ വിളുമ്പിലൂടെയാണു റോഡ്. ഇടതുവശത്ത് അഗാധമായ ചെരിവുകൾ. അതിനപ്പുറം പുൽമേടുകളുമായി കാറ്റിനോടു മല്ലിട്ടുനിൽക്കുന്ന സഹ്യപർവതത്തിന്റെ മുനമ്പുകൾ.\nഒറ്റച്ചാട്ടത്തിന് ഈ മലയിൽനിന്ന് അങ്ങേ മലയിലേക്കെത്താനുള്ള കഴിവ് ഒരു തവണയെങ്കിലും കിട്ടിയിരുന്നെങ്കിൽ എന്നു മനസ്സാഗ്രഹിക്കും. കാർ നിർത്തിയിറങ്ങി. കാറിനെ പൊക്കിക്കൊണ്ടുപോകുംവിധം ശക്തിയുള്ള കാറ്റ്. ദേ അക്കാണുന്ന മലമുകളിലാണു കിന്നക്കൊരൈ എന്ന് തേയിലത്തോട്ടത്തിലെ ഒരു ചേച്ചി പറഞ്ഞുതന്നു. ''നല്ല വഴിയല്ലേ…?'' അതേ. ആ മലമ്പാതയിലൂടെ കാർ മുന്നോട്ടുനീങ്ങി.\nഇടയ്ക്കിടെ കാഴ്ചകൾ മാറുന്നുണ്ട്. ചിലപ്പോൾ ചോലക്കാടിനുള്ളിലൂടെയാകും വാഹനം പോകുന്നത്. കിന്നക്കൊരൈ എത്തുന്നതിനു മുൻപ് ചെറുകാടിനുള്ളിലൂടെയാണു റോഡ് . കാറ്റാടിപോലെയുള്ള റെഡ് വാറ്റിൽ മരങ്ങൾ. മഞ്ഞിന്റെ മേലാപ്പിനെ തുളച്ചുവരുന്ന ചുവപ്പുനിറമുണ്ട് ആ മരങ്ങൾക്ക്.\nഅവയിൽനിന്നു വീണുകിടക്കുന്ന ചെറുചില്ലകൾ, റോഡിൽ പൊഴിഞ്ഞുകിടക്കുന്ന ഇലകൾ, മുഖം മറയ്ക്കുംവിധം കട്ടിയുള്ള മഞ്ഞ്, ഏതോ കിളികളുടെ പാട്ടുകൾ, കുഞ്ഞരുവികൾ തീർക്കുന്ന ചെറുവെള്ളച്ചാട്ടങ്ങളുടെ സംഗീതം… കിന്നക്കൊരൈ ഗ്രാമത്തെക്കാളും ഈ വഴിയിലൂടെയുള്ള യാത്രയാണു പ്രിയപ്പെട്ടതാകുക. ഒരു സുന്ദരയാത്രയ്ക്കു ശേഷം ശാന്തമായൊരിടത്തു ചെന്നിരുന്ന് നീലമലകളെ സാക്ഷിയാക്കി ഒറു ചൂടുചായ മൊത്തിക്കുടിക്കുന്നതിന്റെ രസമാണു കിന്നക്കൊരൈ നൽകുക.\nകിന്നക്കൊരൈ ചെറിയൊരു ഗ്രാമമാണ്. വിനോദസഞ്ചാരികൾ എത്തിത്തുടങ്ങിയിട്ടേയുള്ളൂ. അതുകൊണ്ടുതന്നെ അത്രയേറെ സൗകര്യങ്ങളൊന്നുമില്ല. തേയിലത്തോട്ടങ്ങളിലൂടെ മലമുകളിലേക്കു നടന്നു കയറുമ്പോൾ അങ്ങുതാഴെ അട്ടപ്പാടിയുടെ കാഴ്ചകൾ കാണാമെന്ന് തടിവെട്ടുന്ന ചേട്ടൻ പറയുന്നു. പക്ഷേ, മഞ്ഞുമൂടുമ്പോൾ മറ്റുകാഴ്ചകൾ ശ്രദ്ധിക്കാൻ നേരമെവിടെ…\nഒരു സ്ഥലം കാണുന്നതിനുള്ള യാത്രയല്ല കിന്നക്കൊരൈയിലേക്ക്. മറിച്ച് ആ മലമുകൾഗ്രാമത്തിലേക്ക് പ്രകൃതിയാസ്വദിച്ചു സഞ്ചരിക്കുന്നതിലാണു രസമിരിക്കുന്നത്. ഊട്ടിയിൽനിന്ന് ഒരു ദിവസം കൊണ്ടു പോയിവരാം. അതിസുന്ദരമായ വഴിയാണിത്. തേയിലത്തോട്ടങ്ങൾക്കിടയിലൂടെ മെല്ലെ ഡ്രൈവ് ചെയ്തുപോകാം. കേരളത്തിൽനിന്ന് അഗളി-അട്ടപ്പാടി-മുള്ളി വഴിയുള്ള സാഹസികപാത താണ്ടിയെത്തുന്നത് മഞ്ഞൂരിൽ. അവിടെനിന്ന് മുപ്പതു കിലോമീറ്റർ ആസ്വദിച്ചു യാത്ര ചെയ്താൽ കിന്നക്കൊരൈയിലെത്താം.\nആലത്തൂർ- പാലക്കാട്-അട്ടപ്പാടി-മുള്ളി-മാഞ്ഞൂർ 250 Km\nതാമരശ്ശേരി-വൈത്തിരി- കൽപ്പറ്റ- പാന്തല്ലൂർ-ദേവാല-ഗൂഡല്ലൂർ-ഊട്ടി-മഞ്ഞൂർ-കിന്നക്കൊരൈ 220 Km\nനിലമ്പൂർ-വഴിക്കടവ്-നാടുകാണി-ഗൂഡല്ലൂർ-ഊട്ടി-മഞ്ഞൂർ മറ്റൊരു വഴിയാണ്.\nആഹാരവും വെള്ളവും വാഹനത്തിൽ കരുതണം. ഇരുട്ടുംമുൻപ് കിന്നക്കൊരൈയിൽനിന്നു തിരിച്ചുപോരുംവിധം യാത്ര പ്ലാൻ ചെയ്യുക.\nമഞ്ഞൂരിലെ ഇരുനിലവീട്ടിൽ താമസിക്കാം. ഊട്ടിയിലെ തിരക്കിൽനിന്നൊഴിഞ്ഞ്, തേയിലത്തോട്ടത്തിനുള്ളിൽ ഭംഗിയുള്ള ഇരുനിലവീടാണിത്. വിളിച്ചു മുൻകൂട്ടി ഉറപ്പിച്ചു ചെല്ലുക. വിളിക്കേണ്ട നമ്പർ- 9488252064(പ്രഭാകർ)\nഊട്ടിയിലാണു താമസമെങ്കിൽ തടാകത്തിനു മുന്നിലെ എൽവി റസിഡൻസിയിൽ കോട്ടേജ് ബുക്ക് ചെയ്യാം. പട്ടണത്തിനുള്ളിലാണെങ്കിലും ഉറക്കമുണർന്ന് കണികാണുന്നതു തടാകത്തിന്റെ ശാന്തമായ ജലപ്പരപ്പാണ്. കൊളോണിയൽ ശൈലിയിൽ പണിതീർത്ത മനോഹരമായ മുറികളും ശാ്നതമായ അന്തരീക്ഷവുമാണു പ്രത്യേകതകൾ വിളിക്കേണ്ട നമ്പർ- 8754980849


കെ.എം. ഷാജിയ്‌ക്കെതിരായ കോഴ ആരോപണം; കെ.പി.എ. മജീദിന്റെ മൊഴി എടുക്കുന്നു - Kannur Varthakal Online\nകെ.എം. ഷാജി എംഎല്‍എയ്‌ക്കെതിരായ കോഴ ആരോപണത്തില് മുസ്ലീംലീഗ് സംസ്ഥാന ജനറല് സെക്രട്ടറി കെ.പി.എ. മജീദിന്റെ മൊഴി എടുക്കുന്നു. എന്‍ഫോഴ്‌സ്‌മെന്റാണ് മൊഴിയെടുക്കുന്നത്. കോഴിക്കോട് എന്‍ഫോഴ്‌സ്‌മെന്റ് ഓഫീസിലാണ് കെപിഎ മജീദിന്റെ മൊഴിയെടുക്കുന്നത്.\nവൈകിട്ട് മൂന്നുമണിയോടെയാണ് മൊഴിയെടുക്കല് ആരംഭിച്ചത്. അഴീക്കോട് ഹൈസ്‌കൂളിന് ഹയര്‍സെക്കന്‍ഡറി അനുവദിക്കുന്നതിന് 25 ലക്ഷം രൂപ കെ.എം. ഷാജി എംഎല്‍എ വാങ്ങുകയും ഇത് ലീഗ് നേതൃത്വത്തിന്റെ അനുമതിയോടെയാണെന്നുമാണ് പരാതി.\nPrevious പോപ്പുലര് ഫിനാന്‍സ്: എല്ലാ ശാഖകളും അടച്ചു പൂട്ടാന് ഉത്തരവ്\nNext ഇന്ന് 8369 പേർക്ക് കോവിഡ്; കണ്ണൂരിൽ 566 പേർക്ക്


വിംബിള്‍ഡണ്: ഇനിയുള്ള രണ്ടാഴ്ച പുല്ലാണേ.. പുല്ലാണേ!\nവിംബിള്‍ഡണ്: ഇനിയുള്ള ...\n27 Jun 2015 1:54 PM GMT\nപതിവിനു വിരുദ്ധമായി ഇത്തവണ റൊളാങ് ഗാരോയിലെ കളിമണ് കോര്‍ട്ടില്‍നിന്ന് വിംബിള്‍ഡണിലെ പുല്‍ക്കോര്‍ട്ടിലേക്ക് മൂന്നാഴ്ചയുടെ അകലമുണ്ട്. വര്‍ഷങ്ങളായി ടെന്നീസ് സീസണില് പുല്‍ക്കോര്‍ട്ടിന്റെ പ്രാതിനിധ്യം ഫ്രഞ്ച് ഓപ്പണു ശേഷമുള്ള രണ്ടാഴ്ചകളില് അരങ്ങേറുന്ന വാംഅപ് ടൂര്‍ണമെന്റുകളിലും വിംബിള്‍ഡണിലും മാത്രം ഒതുങ്ങുന്നതായിരുന്നു. കഴിഞ്ഞ വര്‍ഷം വരെ കളിമണ്ണില് കളി നടന്നിരുന്ന സ്റ്റുട്ഗാഡില് ഇത്തവണ പുല്ലുവിരിച്ച് ഈ ഇടവേളയിലെ ഒഴിവ് നികത്തിയപ്പോള്, നോട്ടിംഗ്ഹാമിലെ പുതിയ ഡബ്യൂ ടി എ ടൂര്‍ണമെന്റിലൂടെ വനിതകളും ഗ്രാസ് കോര്‍ട്ടിലേക്കിറങ്ങി. ക്വീന്‍സും ഹാലെയും എറ്റിപി 500 ടൂര്‍ണമെന്റായി ഉയര്‍ത്തപ്പെട്ടു. അങ്ങനെ പതിവിലും കൂടുതല് തയ്യാറെടുപ്പോടെയാണ് ഇത്തവണത്തെ വിംബിള്‍ഡണില് താരങ്ങള് കളത്തിലിറങ്ങുന്നത്.\nനിലവിലെ ചാമ്പ്യനായ ലോക ഒന്നാം നമ്പര് നൊവാക് ജോക്കോവിച്ച് ഫ്രഞ്ച് ഓപ്പണ് ഫൈനലില് തോറ്റശേഷം മൂന്നാഴ്ച വിശ്രമത്തിലായിരുന്നു. തിങ്കളാഴ്ച സെന്റര് കോര്‍ട്ടില് സീസണിലെ തന്റെ ആദ്യ ഗ്രാസ് കോര്‍ട്ട് മത്സരത്തിനിറങ്ങുന്ന ജോക്കോവിച്ചിന് താരതമ്യേന ശക്തനായ ഫിലിപ് കോള്‍ഷ്രീബറാണ് എതിരാളി. അവിടെനിന്ന് അങ്ങോട്ട് ജോക്കോവിച്ചിന്റെ വഴി തരതമ്യേന സുഗമമാണ്. പുല്‍ക്കോര്‍ട്ടില് ഇതുവരെയുള്ള പ്രകടനം വിലയിരുത്തിയാല് മുന്‍നിര താരങ്ങളായ ഫ്രഞ്ച് ഓപ്പണ് ചാമ്പ്യന് സ്റ്റാന് വവ്‌റിങ്ക, നിഷിക്കോറി എന്നിവര് മുന്നോട്ടുള്ള വഴിയില് ജോക്കോവിച്ചിനു കാര്യമായ വെല്ലുവിളി ഉയര്‍ത്താന് സാധ്യതയില്ല.\nബിഗ്4(ഫെഡറര്, ജോക്കോവിച്ച്, നദാല്, മറെ)ല് റഫേല് നദാല് ഇത്തവണ പത്താം സീഡായി എത്തുന്നത് മുന്‍നിര താരങ്ങളുമായി നേരത്തെ തന്നെ മാറ്റുരയ്‌ക്കേണ്ടി വരുമെന്ന സ്ഥിതിയുണ്ടാക്കുന്നു. ഇതില് ഫെഡററും നദാലും മറെയും ഡ്രോയില് ഒരേ പകുതിയിലാണ്. അട്ടിമറിയൊന്നും സംഭവിച്ചില്ലെങ്കില് നദാലിന് നാലാം റൗണ്ടില് ഏഴാം സീഡ് ഡേവിഡ് ഫെററിനെ നേരിടേണ്ടി വരും. അവിടെനിന്ന് മുന്നോട്ട് പോയാല് ആന്‍ഡി മറെ ആണ് ക്വാര്‍ട്ടറില് കാത്തിരിക്കുന്നത്. പക്ഷെ മറെയ്ക്ക് ക്വാര്‍ട്ടറിലെത്തണമെങ്കില് ജോ വില്‍ഫ്രെഡ് സോംഗയെയോ ഇവോ കാലോവിച്ചിനെയോ നാലാം റൗണ്ടില് മറികടക്കേണ്ടി വരും.\nഹാലെയിലെ പുല്‍ക്കോര്‍ട്ടില് എട്ടാമത്തെ കിരീടം നേടിയെത്തുന്ന രണ്ടാം സീഡ് റോജര് ഫെഡറര്‍ക്ക് തന്റെ എട്ടാമത്തെ വിംബിള്‍ഡണ് കിരീടത്തിലേക്കുള്ള യാത്ര അത്ര സുഗമമല്ല. ആദ്യ മൂന്നു റൗണ്ടുകളില് അധികം വിയര്‍ക്കാതെ മുന്നോട്ട് പോകാം. നാലാം റൗണ്ടില് ഫെലിസിയാനോ ലോപ്പസ് അധികം വെല്ലുവിളിയാവാന് സാദ്ധ്യതയില്ല. എന്നാല് ക്വാര്‍ട്ടറില് തോമസ് ബെര്‍ഡിച്ചാവും ഫെഡററുടെ എതിരാളി. 2010ലെ വിംബിള്‍ഡണ് ക്വാര്‍ട്ടറില് ഫെഡറര് ബെര്‍ഡിച്ചിനോട് തോറ്റിരുന്നു. സീഡിംഗ് പ്രകാരം കളി മുന്നോട്ട് പോയാല് ഫെഡറര് മറെ പോരാട്ടം സെമിയില് കാണാം.\nജോക്കോവിച്ച് ഫൈനലിലെത്തുമെന്ന് ഏതാണ്ട് ഉറപ്പിക്കാമെങ്കില്, മറുപകുതിയില്‍നിന്ന് ഫൈനലിലെത്തുന്നതാരാവും എന്നത് ഏറെക്കുറേ പ്രവചനാതീതമാണ്.\nവനിതകളില് ആറാം വിംബിള്‍ഡണ് കിരീടം ലക്ഷ്യമിട്ടെത്തുന്ന ഒന്നാം സീഡ് സെറീന വില്യംസിനു തന്നെയാണ് കൂടുതല് സാധ്യത. യുഎസ്, ഓസ്‌ട്രേലിയന്, ഫ്രഞ്ച് ഓപ്പണുകളില് നിലവിലെ ചാമ്പ്യനായ സെറീനയ്ക്ക് വിംബിള്‍ഡണ് ജയിച്ചാല് നാലു മേജറുകളും ഒരേ സമയം നിലനിര്‍ത്തുന്നു എന്ന അപൂര്‍വ ബഹുമതി സ്വന്തമാകും. നിലവിലെ വിംബിള്‍ഡണ് ചാമ്പ്യന് പെട്രാ ക്വിറ്റോവ, സിമോണ ഹാലെപ്, മരിയ ഷറപ്പോവ എന്നിവരാണ് സീഡിംഗില് രണ്ടു മുതല് നാലു വരെയുള്ള താരങ്ങള്.\nസെറീനയുടെ മുന്നോട്ടുള്ള വഴിയില്, നാലാം റൗണ്ടില് സഹോദരിയും അഞ്ച് തവണ ജേതാവുമായ വീനസ് വില്യംസുമായി ഏറ്റുമുട്ടേണ്ടി വരും. 2000ലെ സെമിക്ക് ശേഷം ഇതാദ്യമായിട്ടാവും ഇരുവരും വിംബിള്‍ഡണില് ഫൈനലിനു മുന്‍പ് ഏറ്റുമുട്ടുന്നത്. നാലാം റൗണ്ടില് 'ജയിക്കുന്ന വില്യംസി'ന്റെ ക്വാര്‍ട്ടറിലെ എതിരാളി അന ഇവാനോവിച്ചും സെമിയില് മരിയ ഷറപ്പോവയുമാവാനാണ് സാധ്യത.\nഅട്ടിമറികളൊന്നും സംഭവിച്ചില്ലെങ്കില് രണ്ടാം സെമിയില് ക്വിറ്റോവയും ഹാലെപ്പും മുഖാമുഖം വരും. എന്നാല്, ഫ്രഞ്ച് ഓപ്പണ് ഫൈനലിസ്റ്റ് ലൂസി സഫറോവ, കഴിഞ്ഞ വര്‍ഷത്തെ ഫൈനലിസ്റ്റ് യൂജിന് ബോഷാഡ്, സ്ലൊവാന് സ്റ്റീഫന്‍സ് തുടങ്ങിയവരുടെ സാന്നിദ്ധ്യം ക്വിറ്റോവയുടെയും ഹാലെപ്പിന്റെയും സെമി മോഹങ്ങള്‍ക്ക് കനത്ത വെല്ലുവിളിയുയര്‍ത്തുന്നു.\nഎന്തായാലും കഴിഞ്ഞ കുറേ വര്‍ഷങ്ങളിലെ പോലെ ഇത്തവണയും പരമ്പരാഗത ഗ്രാസ് കോര്‍ട്ട് ശൈലിയായ സെര്‍വ് ആന്‍ഡ് വോളി വിംബിള്‍ഡണില്‍നിന്ന് അകന്നു നില്‍ക്കും. മാറുന്ന ശൈലിയുടെ അടയാളമെന്ന പോലെ ബേസ് ലൈന് ഭാഗത്ത് മാത്രം പുല്ലില്ലാത്ത സെന്റര് കോര്‍ട്ടിലാവും ഇത്തവണയും വിംബിള്‍ഡണിലെ കലാശപ്പോരാട്ടങ്ങള് അരങ്ങേറുക.


"കോൺഗ്രസ് അധികാരം നിലനിർത്തും; ജനതാദൾ-എസിനെ വിശ്വസിക്കാനാവില്ല " | POLITICS\nഭരണനേട്ടങ്ങൾ ജനങ്ങളിലേക്കെത്തിക്കുന്നതിനായുള്ള മനെ മനെഗെ(വീടുവീടാന്തരം) പരിപാടി പാർട്ടിയെ ജനങ്ങളുമായി കൂടുതൽ അടുപ്പിച്ചതായി വേണുഗോപാൽ പറയുന്നു.\nPublished: Apr 20, 2018, 12:19 AM IST\nഒരുവർഷം മുൻപാണ് എ.ഐ.സി.സി. ജനറൽ സെക്രട്ടറി കെ.സി. വേണുഗോപാൽ കർണാടകത്തിന്റെ ചുമതലയേറ്റെടുക്കുന്നത്. കർണാടകത്തിൽ അധികാരം നിലനിർത്തുകയെന്ന ഭാരിച്ച ഉത്തരവാദിത്വമാണ് കേന്ദ്രനേതൃത്വം ഏൽപ്പിച്ചത്. ബൂത്തുതലംമുതൽ പാർട്ടിയെ ശക്തിപ്പെടുത്തുകയെന്ന ദൗത്യമാണ് ആദ്യം പൂർത്തിയാക്കിയത്. ഇതിനായി അടിമുടി അഴിച്ചുപണി നടത്തി. ബൂത്തുകൾ നേരിട്ട് സന്ദർശിച്ച് പ്രവർത്തനം വിലയിരുത്തി. ഭരണനേട്ടങ്ങൾ ജനങ്ങളിലേക്കെത്തിക്കുന്നതിനായുള്ള മനെ മനെഗെ(വീടുവീടാന്തരം) പരിപാടി പാർട്ടിയെ ജനങ്ങളുമായി കൂടുതൽ അടുപ്പിച്ചതായി വേണുഗോപാൽ പറയുന്നു.\nകോൺഗ്രസ് കൂടുതൽ ഭൂരിപക്ഷത്തോടെ അധികാരത്തിലെത്തും. കർണാടകം കണ്ട ഏറ്റവുംനല്ല മുഖ്യമന്ത്രിമാരിൽ ഒരാളാണ് സിദ്ധരാമയ്യ. കോൺഗ്രസ് അധ്യക്ഷൻ രാഹുൽഗാന്ധി പങ്കെടുത്ത റാലികളിൽ ആവേശകരമായ പിന്തുണയാണ് ലഭിച്ചത്. സംസ്ഥാനത്ത് കോൺഗ്രസിന് അനുകൂലമായ തരംഗമുണ്ട്. ഒരു രൂപയ്ക്ക് 30 കിലോ അരി നൽകുന്ന അന്നഭാഗ്യ, ക്ഷീരഭാഗ്യ തുടങ്ങി ഒട്ടേറെ ക്ഷേമപദ്ധതികൾ നടപ്പാക്കിയിട്ടുണ്ട്. ഭരണ നേട്ടങ്ങൾ ജനങ്ങളിലേക്കെത്തിക്കാനും കഴിഞ്ഞു.\nബൂത്തുതലംമുതൽ പാർട്ടിയെ ശക്തിപ്പെടുത്തി. 224 മണ്ഡലങ്ങളിലും പാർട്ടിയെ ശക്തിപ്പെടുത്തുന്നതിന് 66,000 ബൂത്തുതല ഏജന്റുമാരെ നിയോഗിച്ചു. ബൂത്തുകൾ നേരിട്ട് സന്ദർശിച്ച് പ്രവർത്തനം വിലയിരുത്തി. കെ.പി.സി.സി. സെക്രട്ടറിമാർക്ക് മേഖലതിരിച്ച് ചുമതല നൽകി. ഇതോടൊപ്പം പാർട്ടിനേതാക്കളെ ഒന്നിച്ചുനിർത്താനും കഴിഞ്ഞു. ഭരണവിരുദ്ധ വികാരമില്ലെന്നതും പ്രത്യേകതയാണ്. ഇതെല്ലാം അനുകൂലഘടകമാകും.\nകർണാടക കോൺഗ്രസിൽ ഗ്രൂപ്പില്ല. കേരളത്തിൽ ചേരിതിരിഞ്ഞുള്ള ഗ്രൂപ്പ് ശക്തമാണ്. എന്നാൽ, ഇത്തരമൊരു അവസ്ഥ ഇവിടെയില്ല. ചില അഭിപ്രായവ്യത്യാസങ്ങളുണ്ടാകും. എല്ലാവരും മുതിർന്ന നേതാക്കളാണ്. ചർച്ചയിലൂടെ എല്ലാം പരിഹരിക്കാൻ കഴിയും. സിദ്ധരാമയ്യയെ എല്ലാവരും അംഗീകരിക്കുന്നു.\nകോൺഗ്രസ് ജാതിരാഷ്ട്രീയത്തെ പിന്തുണയ്ക്കുന്നുണ്ടോ?\nകോൺഗ്രസ് ജാതീയത പ്രോത്സാഹിപ്പിക്കില്ല. ലിംഗായത്തിന് പ്രത്യേക മതപദവി നൽകിയത് സമുദായത്തിന്റെ ആവശ്യം കണക്കിലെടുത്താണ്. ലിംഗായത്തിന് മതപദവി വേണമെന്നാവശ്യത്തിന് വർഷങ്ങളുടെ പഴക്കമുണ്ട്. ലിംഗായത്ത് സമ്മേളനത്തിൽ പങ്കെടുത്ത മുഖ്യമന്ത്രി സിദ്ധരാമയ്യയ്ക്ക് പ്രത്യേക മതപദവി വേണമെന്നാവശ്യപ്പെട്ട് നിവേദനം നൽകുകയായിരുന്നു. ഇതേക്കുറിച്ച് പഠിക്കാൻ ജസ്റ്റിസ് നാഗമോഹൻ ദാസിന്റെ അധ്യക്ഷതയിൽ കമ്മിറ്റിയെ നിയോഗിച്ചു. കമ്മിറ്റിയാണ് ലിംഗായത്തിന് ന്യൂനപക്ഷ പദവിയോടെ പ്രത്യേക മതം അനുവദിക്കണമെന്ന് നിർദേശിച്ചത്. ഇത് അംഗീക്കുക മാത്രമാണ് സിദ്ധരാമയ്യ ചെയ്തത്. കമ്മിറ്റി റിപ്പോർട്ട് അംഗീകരിച്ചില്ലെങ്കിൽ സിദ്ധരാമയ്യ ലിംഗായത്തിനെ അവഗണിച്ചെന്നാകും പരാതി. ലിംഗായത്തിന് പ്രത്യേക മതപദവി വേണമെന്ന് 2013-ൽ ബി.ജെ.പി. സർക്കാരാണ് കേന്ദ്രത്തിന് ശുപാർശ നൽകിയത്. സംസ്ഥാനത്തിന്റെ ശുപാർശയിൽ കേന്ദ്രത്തിന് എന്തുനടപടിയും സ്വീകരിക്കാം. ഇക്കാര്യത്തിൽ കോൺഗ്രസ് ഇടപെടില്ല. ആവശ്യത്തിന്റെ എല്ലാ വശങ്ങളും പരിശോധിച്ച് കേന്ദ്ര സർക്കാരിന് നടപടി സ്വീകരിക്കാം.\nപ്രാദേശികവാദത്തെ സിദ്ധരാമയ്യ പിന്തുണച്ചതായി ആരോപണമുണ്ട്?\nകോൺഗ്രസ് പ്രാദേശിക വാദത്തെ പിന്തുണയ്ക്കില്ല. മാതൃഭാഷയെ സ്‌നേഹിക്കുന്നത് പ്രദേശിക വാദമാണോ? കന്നഡ ഭാഷയുടെ പേരിൽ ആക്രമണങ്ങളുണ്ടായിട്ടില്ല. ഭാഷയെ സംരക്ഷിക്കുന്ന നടപടിയാണ് സർക്കാർ സ്വീകരിച്ചത്. മാതൃഭാഷയും സംസ്‌കാരവും സംരക്ഷിക്കാൻ സംസ്ഥാനങ്ങൾക്ക് അവകാശമുണ്ട്. കർണാടകത്തിന് സ്വന്തം പതാക അനുവദിച്ചതിൽ ഭരണഘടനാ വിരുദ്ധമായി ഒന്നുമില്ല.\nജനതാദൾ-എസിന്റെ പിന്തുണ തേടുമോ?\nകോൺഗ്രസിന് ആരുടെയും പിന്തുണ വേണ്ടിവരില്ല. ജനതാദൾ-എസിനെ വിശ്വസിക്കാൻ കഴിയില്ല. ബി.ജെ.പി.യെ അധികാരത്തിലെത്തിക്കാനാണ് ജനതാദൾ-എസ് പ്രവർത്തിക്കുന്നത്. കർണാടകത്തിൽ ദൾ ബി.ജെ.പി.യുടെ ബി. ടീമാണ്. ബി.ജെ.പി.യുടെ പിന്തുണയോടെയാണ് കുമാരസ്വാമി മുഖ്യമന്ത്രിയായത്.\nമൈസൂരു കോർപ്പറേഷൻ ഭരിക്കുന്നതും ബി.ജെ.പി. പിന്തുണയോടെയാണ്. ഈ സാഹചര്യത്തിൽ ജനതാദൾ- എസ് നേതാക്കളെ വിശ്വസിക്കാൻ കഴിയില്ല. ജനതാദൾ-എസ് ജനതാദൾ സംഘപരിവാറാണെന്ന രാഹുൽഗാന്ധിയുടെ അഭിപ്രായത്തെ ശരിവയ്ക്കുകയാണ്. ദൾ നേതാക്കൾ പറയുന്നത് ഒന്നും പ്രവർത്തിക്കുന്നത് മറ്റൊന്നുമാണ്. ഓൾഡ് മൈസൂരു മേഖലയിൽ കോൺഗ്രസും ജനതാദൾ -എസുമായാണ് മത്സരം. ഈ സാഹചര്യത്തിൽ ജെ.ഡി.എസുമായി നീക്കുപോക്കുണ്ടാക്കുന്നത് ബി.ജെ.പി.യെ സഹായിക്കുന്നതിന് തുല്യമാകും.\nചാമുണ്ഡേശ്വരിയിൽ മുഖ്യമന്ത്രി സിദ്ധരാമയ്യയെ പരാജയപ്പെടുത്താൻ ജനതാദൾ എസും ബി.ജെ.പി.യും കൈകോർത്തിരിക്കുകയാണ്. ദൾ ബി.എസ്.പി.യുമായി സഖ്യമുണ്ടാക്കിയാലും ബി.എസ്.പി. പ്രവർത്തകരുടെ വോട്ട് കോൺഗ്രസിനായിരിക്കും.


Onam celebration 2020:atham starts Today | ഇന്ന് അത്തം ഒന്ന്; ചമയങ്ങളില്ലാതെ ഓണം; ജാഗ്രതയോടെ ഓണാഘോഷം - Malayalam Oneindia\n4 min ago മൂക്കിന്റെ ഭംഗി കൂട്ടാന് ചികിത്സ, ഒടുവില് വിവാഹവും മുടങ്ങി ജോലിയും പോയി\n4 min ago വധശിക്ഷ വിധിക്കുന്നതിന് മുന്‍പ് വിശദമായ വിലയിരുത്തല് വേണം; വിചാരണ കോടതികളോട് സുപ്രീംകോടതി\n13 min ago 'അങ്ങനെ ദിലീപിനെതിരായ ആ വാദവും പൊളിഞ്ഞു'... ചിത്രം പുറത്ത് വിട്ട് ശ്രീജിത്ത് പെരുമന\nSports പൃഥ്വി- റിഷഭ് ഓപ്പണ് ചെയ്യണം, ഇന്ത്യ ലോക ചാംപ്യന്‍മാരാവുമെന്ന് വീരു!\nഇന്ന് അത്തം ഒന്ന്; ചമയങ്ങളില്ലാതെ ഓണം; ജാഗ്രതയോടെ ഓണാഘോഷം\nUpdated: Sat, Aug 22, 2020, 11:45 [IST]\nകോഴിക്കോട്: ഇന്ന് അത്തം ഒന്ന്. ഇനി തിരുവോണം വരെയുള്ള പത്ത് നാള് മലയാളികള്‍ക്ക് ഓണത്തിരക്കാണ്. എന്നാല് കഴിഞ്ഞ തവണ പ്രളയമായിരുന്നു ഓണത്തിന്റെ നിറം കെടുത്തിയതെങ്കില് ഇത്തവണ കൊറോണ വൈറസ് രോഗമാണ്.\nകേരളത്തില് ഓണാഘോഷത്തിന് തുടക്കം കുറിക്കുന്നത് തൃക്കാക്കരയിലാണ്. എന്നാല് ഇത്തവണ ഇവിടേയും ചടങ്ങില് മാത്രമാണ് ഓണാഘോഷം. ഇതിനകം തന്നെ സജീവമാകേണ്ട ഓണ വിപണി ഇതുവരേയും ഉണര്‍ന്നിട്ടില്ല.\nകൊവിഡ് കാലമായതിനാല് തന്നെ ഓണാഘോഷങ്ങള്‍ക്കും സര്‍ക്കാര് നിയന്ത്രണങ്ങള് ഏര്‍പ്പെടുത്തിയിട്ടുണ്ട്. ഓണാഘോഷം വീടുകള്‍ക്കുള്ളില് ഒതുക്കണമെന്നാണ് സര്‍ക്കാര് നിര്‍ദേശം. പൂക്കളമൊരുക്കുന്നതിനായി അതത് പ്രദേശത്തെ പൂക്കള് ഉപയോഗിക്കണം. മറ്റിടങ്ങളില് നിന്നുള്ള പൂക്കള് കൊവിഡ് വ്യാപനസാധ്യത ഉയര്‍ത്തുമെന്നതിനാലാണിത്.\nWayanad MP Rahul Gandhi Sends New Year Wishes For Malayalis | Oneindia Malayalam\nകൂട്ടംകൂടിയുള്ള ആഘോഷ പരിപാടികള് ഒഴിവാക്കണം. ഒപ്പം പൊതുപരിപാടികള് ഒഴിവാക്കേണ്ടതായുണ്ട്. പൊതു സ്ഥലങ്ങളില് ഓണസദ്യപാടില്ല, കടകള് രാവിലെ ഏഴ് മുതല് രാത്രി ഏഴ് വരെ മാത്രമെ തുറന്ന് പ്രവര്‍ത്തിക്കാന് പാടുള്ളുവെന്നും സര്‍ക്കാര് നിര്‍ദേശങ്ങൡ പറയുന്നു.\nഓണാഘോഷത്തിനായി വിവിധ ഇടങ്ങളില് നിന്നം കേരളത്തിലേക്കെന്നുവര് നിര്‍ബന്ധമായും കൊവി്ഡ് പരിശോധന നടത്തേണ്ടതുണ്ടെന്നും ആരോഗ്യ വകുപ്പ് മുന്നറിയിപ്പ് നല്‍കിയിട്ടുണ്ട്.\nകോളെജുകള് ഉള്‍പ്പെടെ വിദ്യഭ്യാസ സ്ഥാപനങ്ങളൊന്നും തുറന്ന് പ്രവര്‍ത്തിക്കാത്തതിനാല് തന്നെ വിദ്യാര്‍ത്ഥികളുടെ ഓണവും ഇത്തവണ വീട്ടില് തന്നെയാണ്. ഓഘോഷങ്ങളൊക്കെയും ഓണ്‍ലൈനിലേക്ക് വഴിമാറും. എന്തിരുന്നാലും മുണ്ടകന് കൃഷിയിറക്കാനുള്ള തയ്യാറെടുപ്പിലാണ് കര്‍ഷകര്.\nonam atham അത്തം ഓണം ഓണം വാര്‍ത്തകള്\nOnam celebration 2020:atham starts Today


കണ്ണൂർ മേയറെ ഇടത് കൗൺസിലർമാർ മർദിച്ചതായി ആരോപണം; നഗരത്തിൽ നാളെ ഹർത്താൽ | Metro Journal Online\nകണ്ണൂർ നഗരസഭാ കൗൺസിൽ യോഗത്തിനിടെ എൽ ഡി എഫ്- യുഡിഎഫ് കൗൺസിലർമാർ ഏറ്റുമുട്ടി. സംഘർഷത്തിനിടെ ഇടതു കൗൺസിലർമാർ മേയർ സുമ ബാലകൃഷ്ണനെ മർദിച്ചുവെന്ന് ആരോപിച്ച് യു ഡി എഫ് കൗൺസിലർമാർ ആരോപിച്ചു\nപരുക്കേറ്റുവെന്ന് ആരോപിച്ച് മേയർ സുമ ബാലകൃഷ്ണൻ ആശുപത്രിയിൽ ചികിത്സ തേടി. സംഭവത്തിൽ പ്രതിഷേധിച്ച് യു ഡി എഫ് നാളെ നഗരത്തിൽ ഹർത്താലിന് ആഹ്വാനം ചെയ്തു. നാളെ ഉച്ച വരെയാണ് ഹർത്താൽ. തങ്ങളെ മർദിച്ചുവെന്ന് ആരോപിച്ച് ഇടത്, വലത് കൗൺസിലർമാർ നഗരത്തിൽ പ്രതിഷേധ പ്രകടനം നടത്തി.\n← വെടിയുണ്ട കാണാതായ സംഭവത്തിൽ സിബിഐ അന്വേഷണം ആവശ്യമില്ലെന്ന് ഹൈക്കോടതി\nമരിക്കാൻ തയ്യാറായി വരുന്നവർ മരിക്കും; പൗരത്വ പ്രക്ഷോഭകരെ വെടിവെച്ചു കൊന്ന സംഭവത്തെ ന്യായീകരിച്ച് യോഗി ആദിത്യനാഥ് →\nGallery image with caption: പായിപ്പാട്ടെ ലോക്ക് ഡൗൺ ലംഘനം: ഒരാളെ കൂടി പൊലീസ് അറസ്റ്റ് ചെയ്തു 30th March 2020\nGallery image with caption: സംസ്ഥാനത്ത് അമിത മദ്യാസക്തിയുള്ളവര്‍ക്ക് ഡോക്ടറുടെ റിപ്പോര്‍ട്ടിന്റെ അടിസ്ഥാനത്തില് മദ്യം നല്‍കാന് തീരുമാനം 30th March 2020\nGallery image with caption: സംസ്ഥാനത്തെ ബാങ്കുകളുടെ സമയക്രമത്തിൽ മാറ്റം 30th March 2020\nGallery image with caption: ഷീ ലോഡ്ജിൽ അസം സ്വദേശിനി ആത്മഹത്യയ്ക്ക് ശ്രമിച്ചു; രക്ഷാപ്രവർത്തനം നടത്തിയത് പൊലീസ് 30th March 2020\nGallery image with caption: അതിഥി തൊഴിലാളി ക്യാമ്പുകളില് ടിവി ഉള്‍പ്പെടെയുള്ള സൗകര്യം ഒരുക്കും: മുഖ്യമന്ത്രി 30th March 2020\nGallery image with caption: സൗജന്യറേഷൻ വിതരണം മറ്റന്നാൾ മുതൽ; കടയുടെ മുൻപിൽ അഞ്ചു പേരിൽ കൂടുതൽ ഉണ്ടാവരുത് 30th March 2020


Foreign embassies in Bahrain flooded with amnesty cases | ബഹ്‌റിനിൽ പ്രഖ്യാപിച്ച പൊതുമാപ്പ് അവസാനത്തേത്; ഇനിയൊരു അവസരം ലഭിക്കില്ലെന്ന് അധികൃതരുടെ മുന്നറിയിപ്പ്; ഇന്ത്യൻ എംബസിയിൽ വൻ തിരക്ക് - MarunadanMalayali.com\nJuly 08, 2015 | 03:08 PM IST | Permalink\nമനാമ: ബഹ്‌റൈനിലെ അനധികൃത തൊഴിലാളികൾക്കായി പ്രഖ്യാപിച്ച പൊതുമാപ്പ് അവസാനത്തേതെന്ന് അധികൃതരുടെ മുന്നറിയിപ്പ്. അതുകൊണ്ട് അവസരം എല്ലാവരും ഉപയോഗപ്പെടുത്തണമെന്ന് ലേബർ മാർക്കറ്റ് റെഗുലേറ്ററി അഥോറിറ്റി (എൽ.എം.ആർ.എ) ചീഫ് എക്‌സിക്യൂട്ടീവ് ഓഫീസർ ഉസാമ അൽ അബ്‌സി പറഞ്ഞു. ഇനിയൊരു പൊതുമാപ്പ് ബഹ്‌റൈനിൽ ഉണ്ടാകില്ലെന്നും അദ്ദേഹം വ്യക്തമാക്കി.\nഅനധികൃതമായി തങ്ങുന്നവർക്ക് രേഖകൾ നിയമവിധേയമാക്കുകയോ അല്ലാത്തപക്ഷം ബഹ്‌റൈൻ വിടുകയോ ചെയ്യാനുള്ള അവസരമാണ് ഒരുക്കിയിട്ടുള്ളത്. ഇത് മുൻകാല പൊതുമാപ്പുകളിൽ നിന്നും തീർത്തും വ്യത്യസ്തമാണ്. ഈ പൊതുമാപ്പിന്റെ സ്വഭാവും ഉള്ളടക്കവും പുതിയതാണ്. നിയമവിധേയമായി തുടരണം എന്ന് ആഗ്രഹിക്കുന്നവർക്ക് എന്തുകൊണ്ടും ഈ പൊതുമാപ്പ് ഉപകാരപ്പെടും.ഇത് ബഹ്‌റൈനിലെ അവസാന പൊതുമാപ്പ് ആണെന്ന് എല്ലാവരും ഓർക്കേണ്ടതുണ്ട്. ഇനിയൊരു പൊതുമാപ്പ് ഇവിടെ പ്രതീക്ഷിക്കേണ്ട തില്ലെന്നും അദ്ദേഹം മുന്നറിയിപ്പ് നല്കി.\nപൊതുമാപ്പിനായി സമീപിക്കുന്ന ആരെയും കരിമ്പട്ടികയിൽ പെടുത്തില്ല. അതുകൊണ്ടുതന്നെ അവർക്ക് എപ്പോൾ വേണമെങ്കിലും ബഹ്‌റൈനിൽ തിരിച്ചത്തൊം. ഏറ്റവും സൗഹാർദ്ദപരമായ പൊതുമാപ്പായിരിക്കും ഇത്.ആദ്യ ആഴ്ചയിൽ തന്നെ മികച്ച പ്രതികരണമാണ് ലഭിച്ചിട്ടുള്ളത്. നിരവധി തൊഴിലാളികൾ വിവിധ എംബസികളിൽ എത്തുന്നുണ്ട്.\nപൊതുമാപ്പ് സംബന്ധിച്ച് തൊഴിലാളികൾക്കിടയിൽ ബോധവത്കരണം നടത്താൻ വിവിധ ക്യാമ്പയിനുകൾ നടത്തും. ഇതിനായി ആറു ഭാഷകളിൽ ലീഫ്‌ലെറ്റുകൾ തയാറാക്കും. ഹിന്ദി, മലയാളം, ഉറുദു, ഫിലിപ്പിനോ, അറബിക്, ഇംഗ്‌ളീഷ് ഭാഷകളിലാണ് ഇത് അച്ചടിക്കുക. ഈ\nലീഫ്‌ലെറ്റുകൾ ബഹ്‌റൈനിലെ വിവിധ ഇടങ്ങളിൽ വിതരണം ചെയ്യും. പുറമെ, മൊബൈൽ കമ്പനികളുമായി ചേർന്ന് മെസേജുകളും അയക്കും. ഇത് ഉടൻ തുടങ്ങും.\nപൊതുമാപ്പ് കാലാവധി കഴിയുന്നതോടെ നിയമവിരുദ്ധമായി തങ്ങുന്നവർക്കെതിരായ നടപടികൾ കർശനമാക്കും. അവർക്ക് ഒരു തരത്തിലും ബഹ്‌റൈനിൽ സാധാരണ നിലയിൽ ജീവിക്കാനാകാത്ത സാഹചര്യമാണ് വരാൻ പോകുന്നത്. ഒരു സാഹചര്യത്തിലും പൊതുമാപ്പ് കാലം ദീർഘിപ്പിക്കില്ല. വലിയ പ്രശ്‌നങ്ങളുള്ളവർ എംബസിയിൽ നിന്ന് ഔട്ട്പാസ് സംഘടിപ്പിച്ച് നാട്ടിൽ പോയി വീണ്ടും ശരിയായ പാസ്‌പോർട്ടുമായി വരാനാണ് ശ്രമിക്കേണ്ടത്.ഇത്തരം വിഷയങ്ങളിൽ സംശയമുള്ളവർ അധികൃതരിൽ നിന്ന് നേരിട്ട് സംശയങ്ങൾ തീർക്കണം. എന്തെങ്കിലും സംശയമുള്ളവർക്ക് 17506055 എന്ന ഹോട്ട്‌ലൈനിൽ ബന്ധപ്പെടാൻ അവസരമുണ്ടെന്നും ഉസാമ പറഞ്ഞു.\nനാട്ടിലേക്ക് പോകുന്നതിനുള്ള രേഖകൾ ശരിയാക്കാൻ ഇന്ത്യൻ എംബസി ഉൾപ്പെടെയുള്ള വിദേശ എംബസികളിൽ വൻതിരക്കാണ് അനുഭവപ്പെടുന്നത്. ജൂലൈ 1 മുതലാണ് പൊതുമാപ്പ് നൽകിതുടങ്ങിയത്.\nനൂറുകണക്കിന് യാത്രാ രേഖകൾ ശരിയാക്കാനായി ആളുകൾ എംബസികളിൽ എത്തുന്നതിനാൽ നൈറ്റ് ഷിഫ്റ്റിലേക്ക് അഡീഷണലായി ജീവനക്കാരെ നിയോഗിച്ചിരിക്കുകയാണ്. പൊതുമാപ്പ് പ്രഖ്യാപിച്ചതിനുശേഷം പ്രതിദിനം നൂറുകണക്കിന് ആളുകളാണ് ബംഗ്ലാദേശ്,ഫിലിപ്പീൻസ് എംബസികളിൽ സന്ദർശനത്തിന് എത്തുന്നത്. പിഴ ഇല്ലാതെ സ്വദേശത്തേക്ക് പോകുന്നതിനാൽ ഏവരും ആഹ്ലാദത്തിലാണ്. ഡിസംബർ 31 വരെ പൊതുമാപ്പ് പ്രയോജനപ്പെടുത്താവുന്നതാണ്.


പയ്യോളിയിൽ വീടും തട്ടുകടയും ആക്രമിച്ച് സ്ത്രീകളുടെ സംഘം – Koyilandy News\nപയ്യോളി: പയ്യോളിയിൽ വിടിനും തട്ടുകടയ്ക്കും നേരെ അക്രമം. സ്ത്രീകളുടെ സംഘമാണ് അക്രമം നടത്തിയത്. അയനിക്കാട് 24-ാം മൈൽ ബസ്സ് സ്റ്റോപ്പിന് സമീപമുള്ള തട്ടുകടയ്ക്കും വീടിനും നേരെയാണ് അക്രമം നടന്നത്. ഉച്ചയ്ക്ക് രണ്ടു മണിയോടെയാണ് സംഭവം. അയനിക്കാട് കളത്തിൽ കാസിമിൻറെ വീടിനു നേരെയാണ് അക്രമമുണ്ടായത്.\nനാലു സ്ത്രീകളുൾപ്പടെ അഞ്ചു പേരായിരുന്നു അക്രമ സംഘത്തിലുണ്ടായിരുന്നു. ഇന്നോവ കാറിലാണ് സംഘമെത്തിയത്. കാസിമിന്റെ വീട്ടിലെത്തിയ സംഘം വീട്ടുമുറ്റത്തുണ്ടായിരുന്ന ചെടിച്ചട്ടികളും കിളിക്കൂടും തട്ടി മറിച്ചിട്ടു. ശബ്ദം കേട്ടെത്തിയ കാസിമിൻറെ ഭാര്യക്ക് നേരെ ഭീഷണി ഉയർത്തുകയും ആക്രമിക്കാൻ ശ്രമിച്ചതായും അവർ പറഞ്ഞു. മോശം വാക്കുകളാണിവർ ഉപയോഗിച്ചതെന്നും കൂട്ടിച്ചേർത്തു.\nകാസിമിന്റെ വീടിനു നേരെയുണ്ടായ അക്രമത്തിനു ശേഷം സമീപത്തുണ്ടായിരുന്ന തട്ടുകടയ്ക്കു നേരെയും ഇവരുടെ ആക്രമണം തുടർന്നു. കാസിമിന്റെ സഹോദരൻ കളത്തിൽ അഷ്റഫിൻറെ തട്ടുകടയണിവർ ആക്രമിച്ചത്.ആക്രമണത്തിൽ നിരവധി നാശനഷ്ട്ടങ്ങളുണ്ടായി. അലമാരയുടെ കണ്ണാടി ചില്ല് പൂർണ്ണമായി തകർന്നു. ഒപ്പം കടയിലുണ്ടായിരുന്ന കസേരയും മേശയുമടക്കമുള്ള സാധനങ്ങൾക്ക് കേടു പാടുകൾ സംഭവിച്ചു. അഷ്റഫിൻറെ ഭാര്യക്ക് നേരെയും അക്രമമുണ്ടായതായി ഇവർ പറഞ്ഞു. സാമ്പത്തിക ഇടപാടുകൾ മൂലമുള്ള പ്രശ്നമാണെന്നാണ് പ്രാഥമിക നിഗമനം.\nപരാക്രമണം റോഡിലേക്കും നീങ്ങിയതോടെ ദേശീയ പാതയിൽ ഗതാഗതം തടസ്സപെട്ടു. തുടർന്ന് പോലീസെത്തി അഞ്ചംഗ സംഘത്തെ സ്റ്റേഷനിലേക്ക് കൊണ്ട് പോയി. സംഭവത്തിൽ അന്വേഷണം നടക്കുകയാണെന്ന് പയ്യോളി പോലീസ് കൊയിലാണ്ടി ന്യൂസ് ഡോട്ട് കോമിനോട് പറഞ്ഞു.


സിവില് സര്‍വീസില് ആന് മേരിയുടെ സന്തോഷം | CivilServiceToppersSpeak2017\nപ്ലാനിങ് കമ്മിഷനിൽ മുൻ കാബിനറ്റ് സെക്രട്ടറി ബി.കെ. ചതുർവേദി സാറിന്റെ കീഴിലായിരുന്നു എന്റെ ഇന്റേൺഷിപ്പ്. സാറിനോടൊത്തുള്ള പരിശീലനം എനിക്കു വളരെ വലിയ പ്രചോദനമായിരുന്നു. ഓരോ വിഷയത്തിലും സാറിന്റെ നിരീക്ഷണങ്ങളും ആസൂത്രണങ്ങളും കണ്ടുപഠിക്കേണ്ട ഒന്നുതന്നെയായിരുന്നു.\nPublished: Jun 12, 2017, 09:22 AM IST\nഒരു തിരി തെളിയുമ്പോൾ പ്രകാശത്തിന്റെ വലിയ ലോകങ്ങളാകണം മനസ്സിൽ നിറയുന്നത്...’ ആരോ പറഞ്ഞ വാക്കുകൾ ആൻ മേരിയുടെ മനസ്സിൽ എന്നും എപ്പോഴും ഒരു തിരിയായി തെളിഞ്ഞുകത്തിയിരുന്നു. വിദ്യാലയമുറ്റത്തെ വേദിയിൽ കൂട്ടുകാരെ സാക്ഷിയാക്കി ജില്ലാ കളക്ടർക്കൊപ്പം ആർട്‌സ് ക്ലബ്ബ് ഉദ്ഘാടനത്തിന് തിരിതെളിക്കുമ്പോഴാണ് ആൻ മേരിയുടെ മനസ്സിൽ ആദ്യമായി ‘സിവിൽ സർവീസ്’ എന്ന സ്വപ്നം പറന്നെത്തിയത്. പ്രതീക്ഷയുടെ ഒരു വലിയ തിരിയായി മനസ്സിൽ കൊളുത്തിവെച്ച ആ സ്വപ്നത്തെ ആൻ മേരി ഒരിക്കലും മറന്നിരുന്നില്ല.\nകേന്ദ്രീയ വിദ്യാലയത്തിലെ പഠനം കഴിഞ്ഞ് ഇലക്‌ട്രോണിക്സ് ആൻഡ് കമ്യൂണിക്കേഷൻ എൻജിനീയറിങ്ങിൽ ബി.ടെക് നേടി പുറത്തിറങ്ങുമ്പോഴേക്കും ആൻ മേരിയുടെ മനസ്സിൽ ആ സ്വപ്നം ആഴത്തിൽ വേരുറപ്പിച്ചിരുന്നു. ഒടുവിൽ മൂന്നാംവട്ടത്തിൽ 123-ാം റാങ്കിന്റെ തിളക്കത്തിൽ സിവിൽ സർവീസ് എന്ന സ്വപ്നം കൈയെത്തിപ്പിടിക്കുമ്പോൾ ആൻ മേരി ജോർജ് പറയുന്നത് ഒന്നുമാത്രം: ‘‘മനസ്സിൽ ആത്മവിശ്വാസത്തിന്റെ തിരികൊളുത്തൂ... ഏതു വിജയവും നിങ്ങളെ തേടിയെത്തും.’’\nകളക്ടർ കൊളുത്തിയ മോഹം\nമരട് പാണ്ടവത്ത് റോഡ് റോസ്‌ലാൻഡിൽ ജോർജിന്റെയും ഷാജി ജോർജിന്റെയും മകളായ ആൻ മേരിയുടെ മനസ്സിൽ സിവിൽ സർവീസ് എന്ന സ്വപ്നം കൂടുകൂട്ടിയതിനു പിന്നിൽ രസകരമായ ചില കഥകളുണ്ട്. എല്ലാത്തിലും നായകസ്ഥാനത്ത് നിൽക്കുന്നത് കളക്ടർ തന്നെയായിരുന്നു.\n‘‘കേന്ദ്രീയ വിദ്യാലയത്തിൽ പഠിക്കുന്ന സമയത്ത് സ്കൂളിന്റെ ചെയർമാനായിരുന്ന കളക്ടറെ കാണാൻ ഒരുപാട് അവസരങ്ങൾ കിട്ടിയിരുന്നു. ഉദ്ഘാടന ചടങ്ങുകൾക്കും അല്ലാതെയുമായി പലതവണ കളക്ടർ ഞങ്ങളുടെ സ്കൂളിലെത്തിയിരുന്നു. ഓരോ തവണ കളക്ടറെ കാണുമ്പോഴും എന്റെ മനസ്സിൽ അദ്ദേഹത്തെപ്പോലെയാകണമെന്ന മോഹം ശക്തമാകുകയായിരുന്നു. ഞാൻ പ്ലസ് ടുവിന് പഠിക്കുമ്പോഴാണ് സ്കൂളിൽ പുതിയ കെട്ടിടത്തിന്റെ ഉദ്ഘാടനം നടക്കുന്നത്. അന്നത്തെ കളക്ടറായിരുന്ന ബീനാ മാഡമാണ് ചടങ്ങ് ഉദ്ഘാടനം ചെയ്യാനെത്തിയത്. സ്കൂൾ ലീഡർ എന്ന നിലയിൽ എനിക്കും കളക്ടർക്കൊപ്പം തിരിതെളിക്കാൻ അവസരം കിട്ടി. അന്നു കൊളുത്തിയ തിരിയുടെ പ്രകാശമാണ് സത്യത്തിൽ എന്നെ സിവിൽ സർവീസ് എന്തായാലും നേടണം എന്ന മോഹത്തിലെത്തിച്ചത്...’’\nപ്ലാനിങ് കമ്മിഷനിലെ തുടക്കം\n‘‘എൻജിനീയറിങ് പഠനത്തിനിടയിലെ ഇന്റേൺഷിപ്പാണ് ആൻ മേരിയുടെ സിവിൽ സർവീസ് സ്വപ്നങ്ങളിൽ നിർണായകമായ ഒരധ്യായമായി മാറിയത്. ആ കാലത്തെപ്പറ്റി ആൻ മേരി തന്നെ പറയട്ടെ: ‘‘എൻജിനീയറിങ് പഠനത്തിന്റെ ഭാഗമായുള്ള ഇന്റേൺഷിപ്പിന് രണ്ടിടത്താണ് ഞാൻ അപേക്ഷിച്ചത്. പ്ലാനിങ് കമ്മിഷനിലും മിനിസ്ട്രി ഓഫ് എക്സ്റ്റേണൽ അഫയേഴ്‌സിലും അപേക്ഷിച്ചപ്പോൾ രണ്ടിടത്തും എനിക്ക് സെലക്‌ഷൻ കിട്ടി. എന്നാൽ, പ്ലാനിങ് കമ്മിഷനാണ് ഞാൻ തിരഞ്ഞെടുത്തത്. പ്ലാനിങ് കമ്മിഷനിൽ മുൻ കാബിനറ്റ് സെക്രട്ടറി ബി.കെ. ചതുർവേദി സാറിന്റെ കീഴിലായിരുന്നു എന്റെ ഇന്റേൺഷിപ്പ്. സാറിനോടൊത്തുള്ള പരിശീലനം എനിക്കു വളരെ വലിയ പ്രചോദനമായിരുന്നു. ഓരോ വിഷയത്തിലും സാറിന്റെ നിരീക്ഷണങ്ങളും ആസൂത്രണങ്ങളും കണ്ടുപഠിക്കേണ്ട ഒന്നുതന്നെയായിരുന്നു. പ്ലാനിങ് കമ്മിഷനിലെ പഠനകാലമാണ് എന്നെ സിവിൽ സർവീസ് പരീക്ഷയ്ക്ക് ആത്മവിശ്വാസത്തോടെ സജ്ജമാക്കിയത്...’’\nചെന്നൈയിലെ ബോഷ് കമ്പനിയിലെ ജോലി രാജിവെച്ചാണ് ആൻ മേരി സിവിൽ സർവീസ് പരീക്ഷയിലേക്ക് ഇറങ്ങുന്നത്. ഓപ്ഷണലായി പബ്ലിക് അഡ്മിനിസ്‌ട്രേഷനായിരുന്നു ആൻ മേരി തിരഞ്ഞെടുത്തത്. ‘‘ചെന്നൈയിൽ നിന്ന് നാട്ടിലെത്തിയ ഉടനെ സിവിൽ സർവീസ് പരീക്ഷ എഴുതിയെങ്കിലും എനിക്ക് പ്രിലിമിനറി പോലും കിട്ടിയില്ല. അതോടെ അടുത്ത തവണത്തെ പരീക്ഷ ലക്ഷ്യമിട്ട് ഞാൻ ഡൽഹിയിൽ കോച്ചിങ്ങിന് പോയി. അടുത്ത വർഷം നന്നായി പരീക്ഷ എഴുതിയെങ്കിലും നേരിയ വ്യത്യാസത്തിന് പ്രിലിമിനറി കിട്ടിയില്ല. അതോടെ ഞാൻ ആകെ സങ്കടത്തിലായി. എന്നാൽ, നിരാശയോടെ പിന്മാറാൻ ഞാൻ തയ്യാറായിരുന്നില്ല. വീണ്ടും ഡൽഹിയിലേക്ക് മടക്കം. ഇത്തവണ ഓപ്ഷണൽ വിഷയം വളരെ നന്നായി പരിശീലിക്കാനായിരുന്നു തീരുമാനം. രണ്ടു തവണ പാളിയതിനാൽ എന്റെ പിഴവുകൾ എവിടെയായിരുന്നുവെന്ന് കൃത്യമായി അറിയാമായിരുന്നു. പല തവണ മോക്ക് ടെസ്റ്റുകൾ എഴുതിയായിരുന്നു ഒടുവിൽ പരീക്ഷയെ നേരിട്ടത്...’’\nരാവിലെയും വൈകീട്ടും പരമാവധി സമയം പഠിച്ചാണ് പരീക്ഷയെ നേരിട്ടതെന്നും ആൻ മേരി പറയുന്നു. ‘‘രാവിലെ ആറു മണിക്കാണ് ഞാൻ സാധാരണ പഠനം തുടങ്ങിയിരുന്നത്. ദിവസവും കുറഞ്ഞത് പത്തു മണിക്കൂറെങ്കിലും പഠിക്കുമായിരുന്നു. പരീക്ഷ അടുക്കുന്തോറും പഠനസമയവും കൂട്ടിയിരുന്നു. എല്ലാ ദിവസവും മോഡൽ പരീക്ഷയ്ക്കായി ഓൺലൈനിനെയും ആശ്രയിച്ചിരുന്നു. ഓൺലൈൻ ടെസ്റ്റുകൾ എഴുതുന്നത് നമ്മുടെ കുറവുകൾ കണ്ടെത്താൻ ഏറെ സഹായകരമായിരുന്നു. ഓരോ ടെസ്റ്റിലെയും പിഴവുകൾ മനസ്സിലാക്കി അടുത്ത ടെസ്റ്റ് എഴുതിയതോടെ ആത്മവിശ്വാസവും കൂടിക്കൊണ്ടിരുന്നു. ഒടുവിൽ മികച്ച റാങ്കോടെ പരീക്ഷ പാസാകാൻ കഴിഞ്ഞതിൽ ഏറെ സന്തോഷം...’’\nഐ.എ.എസ്. കിട്ടുമെന്ന പ്രതീക്ഷയിലാണ് ആൻ മേരി കാത്തിരിക്കുന്നത്. ആദ്യത്തെ ഓപ്ഷൻ കേരള കേഡർ ആണെങ്കിലും രാജസ്ഥാൻ കേഡറും ആൻ മേരിക്ക് ഇഷ്ടമാണ്. അവിടെ സ്ത്രീവിദ്യാഭ്യാസത്തിന് കുറേ കാര്യങ്ങൾ ചെയ്യാനാകുമെന്നതാണ് ആൻ മേരിയെ പ്രചോദിപ്പിക്കുന്ന ഘടകം. പുതുതായി പരീക്ഷ എഴുതാനിരിക്കുന്ന കുട്ടികളോടും ആൻ മേരിക്ക് ചില കാര്യങ്ങൾ പറയാനുണ്ട്. ‘‘കുട്ടിക്കാലം മുതലേ പത്രം വായിക്കുന്ന ശീലം വളർത്തിയെടുക്കണം. നല്ല ക്ഷമയാണ് മറ്റൊരു പ്രധാനകാര്യം. പരീക്ഷകൾക്കിടയിലെ സമയം ഫലപ്രദമായി ഉപയോഗപ്പെടുത്തണം. ആസൂത്രണത്തോടെ ഒരുങ്ങിയാൽ മാത്രമേ നമുക്ക് ലക്ഷ്യത്തിലെത്താനാകൂ. വെറുതെ പരീക്ഷ എഴുതി അവസരം കളയുന്നതിൽ അർഥമില്ല. ആസൂത്രണവും ആത്മവിശ്വാസവും ചേരുമ്പോഴാണ് വിജയം നമ്മെ തേടിയെത്തുന്നത്.’’


വര്‍ക്കേഴ്സ് ഫോറം: വിലക്കയറ്റത്തിന്റെ രാഷ്ട്രീയം\nരാജ്യത്ത് വിലക്കയറ്റത്തിന്റെ തോത് ആശങ്കാജനകമായ നിലയിലേക്ക് വളര്‍ന്നിരിക്കുന്നു. കേവലമായ ശതമാനകണക്കുകള് കൊണ്ട് അളക്കാനാകാത്തവിധം ഭീതിജനകമാണ് വിലക്കയറ്റത്തിന്റെ രൂക്ഷതയും പ്രത്യാഘാതങ്ങളും. എല്ലാ സാധനങ്ങളുടെയും വില വര്‍ധിക്കുകയാണ്. ഭക്ഷ്യസാധനങ്ങളുടെ വിലവര്‍ധനയാണ് ഏറെ രൂക്ഷം. അതുകൊണ്ടുതന്നെ എല്ലാവരും വിലക്കയറ്റത്തിന്റെ കെടുതികള് ഏറ്റുവാങ്ങേണ്ടിവരുന്നു.\nതാഴെകൊടുക്കുന്ന പട്ടിക ചില പ്രധാന നിഗമനങ്ങള് സാധ്യമാക്കുന്നു.\n1. മൊത്തവില സൂചിക തുടര്‍ച്ചയായി വര്‍ധിക്കുകയാണ്. വര്‍ധന സമീപകാല പ്രതിഭാസമല്ല. അതുകൊണ്ടുതന്നെ താല്‍ക്കാലിക പരിഹാരനടപടികള്‍കൊണ്ട് കാര്യമില്ല. ഉദാഹരണമായി ഉള്ളിവില കുറയ്ക്കാന് ഇറക്കുമതി താല്‍ക്കാലിക പരിഹാരമായേക്കാം. പക്ഷേ, പൊതുവിലക്കയറ്റത്തിന്റെ ദീര്‍ഘകാലപ്രവണതയ്ക്ക് തടയിടാന് മിനുക്കുവിദ്യകള് കൊണ്ടാവുകയില്ല.\n2. അടുത്തകാലത്തെ പ്രത്യേകിച്ച് കഴിഞ്ഞ ഏതാനും മാസങ്ങളിലെ വിലക്കയറ്റം അതിരൂക്ഷമാണ്. ഈ സ്ഥിതി നേരിടാന് സര്‍ക്കാരിനാകുന്നില്ല. നവലിബറല് നയത്തിന്റെ ഫലമായി ദുര്‍ബലമാക്കപ്പെട്ട പൊതുവിതരണ സംവിധാനം അടിയന്തര സാഹചര്യം നേരിടാന് പോലും സഹായകമല്ല.\n3. ഭക്ഷ്യവസ്തുക്കള് ഉള്‍ക്കൊള്ളുന്ന പ്രാഥമിക വസ്തുക്കളുടെ വില പൊതുവിലനിലവാരത്തേക്കാള് ഉയര്‍ന്ന തോതിലാണ് വര്‍ധിക്കുന്നത്. കാര്‍ഷിക മേഖലയെ അവഗണിച്ചതിന്റെ ദുരന്തഫലമാണിത്.\n4. ഏറ്റവും ഭയാനകമായ വസ്തുത വിലവര്‍ധന പ്രവണത വരുംവര്‍ഷങ്ങളിലും ഏറ്റവും ശക്തമായി തുടരുമെന്നതാണ്. കാര്‍ഷികോല്‍പ്പാദനത്തില് വന്‍കുതിച്ചുചാട്ടമോ എണ്ണവിലയില് വെട്ടിക്കിഴിവോ അവധിവ്യാപാരനിരോധമോ കരിഞ്ചന്ത നിയന്ത്രണമോ പൊതുവിതരണ ശൃംഖലയുടെ ശാക്തീകരണമോ ഇല്ലാതെ വില കുറയാന് പോകുന്നില്ല. പക്ഷേ, മേല്‍പറഞ്ഞവയൊന്നും സര്‍ക്കാരിന്റെ അജന്‍ഡയിലില്ല. അതായത് സാധാരണക്കാരന് ആശ്വാസത്തിന് ഒരു വഴിയുമില്ല എന്നര്‍ഥം.\nവിലക്കയറ്റത്തിന് രണ്ട് വിശദീകരണങ്ങളാണ് സര്‍ക്കാരും ഭരണകക്ഷിയും നല്‍കാറുള്ളത്. വിലക്കയറ്റം ആഗോള പ്രതിഭാസമാണെന്നാണ് ഒരു വാദം. എന്നാല് പല രാജ്യങ്ങളും വിലത്തകര്‍ച്ചയുടെ കെടുതികളാണ് നേരിടുന്നത്. കേന്ദ്രബാങ്കുകളുടെ അന്താരാഷ്ട്ര കോൺഫറന്‍സില് പങ്കെടുത്ത റിസര്‍വ് ബാങ്ക് ഗവര്‍ണര് ഡോ. സുബ്ബറാവുവിനോട് അല്‍പ്പം വിലക്കയറ്റം കയറ്റുമതിചെയ്യാമോ എന്ന് മറ്റുള്ളവര് തമാശയായി അന്വേഷിച്ച കാര്യം അദ്ദേഹം അടുത്തിടെ വെളിപ്പെടുത്തി. വിലക്കയറ്റത്തിന് കാരണം കാലാവസ്ഥയാണെന്നാണ് മറ്റൊരു വാദം. കടുത്ത വരള്‍ച്ചയും അതിവര്‍ഷവും ഇന്ത്യയില് അസ്വാഭാവികമല്ല. അതുകൊണ്ട് ചിലപ്പോള് ഉല്‍പ്പാദനം കുറയും, വില ഉയരും. പക്ഷേ, എല്ലാ വര്‍ഷവും എല്ലാ മാസവും അതിവര്‍ഷവും വരള്‍ച്ചയും സംഭവിക്കുന്നില്ല. എന്നാല് എല്ലാ വര്‍ഷവും വില ഉയരുന്നു. വിലവര്‍ധന സാധാരണക്കാരന്റെ കീശ ശോഷിപ്പിക്കുന്നു, പണക്കാരന്റെ കീശ വീര്‍പ്പിക്കുന്നു. മറ്റൊരു രീതിയില് പറഞ്ഞാല് സാധാരണക്കാരില്‍നിന്ന് സമ്പന്നവര്‍ഗത്തിലേക്ക് വരുമാനം കൈമാറ്റം ചെയ്യപ്പെടുകയാണ് വിലക്കയറ്റം നിര്‍വഹിക്കുന്ന ധര്‍മം. അഥവാ, വര്‍ഗചൂഷണത്തിന്റെ ചട്ടുകമാണ് വിലക്കയറ്റം. കുത്തക വ്യവസായികളും കുത്തക വ്യാപാരികളുമാണ് വിലവര്‍ധനയുടെ ഗുണഭോക്താക്കള്. സാധാരണക്കാരെ കൊള്ളയടിച്ച് ധനികരെ പോറ്റിവളര്‍ത്തുന്ന മുതലാളിത്ത തത്വശാസ്ത്രമാണ് കേന്ദ്രസര്‍ക്കാര് നടപ്പാക്കുന്നത്.\nകരിഞ്ചന്തയും പൂഴ്ത്തിവയ്പും അവധിവ്യാപാരവും പെട്രോള് വിലവര്‍ധനയുമല്ല, പട്ടിണിപ്പാവങ്ങളെയാണ് വിലക്കയറ്റത്തിന് സര്‍ക്കാര് കുറ്റപ്പെടുത്തുന്നത്. ഗ്രാമീണ തൊഴിലുറപ്പ് പദ്ധതിപ്രകാരം പണം ധാരാളം കൈയിലെത്തിയതിനാല് പാവപ്പെട്ടവര് കൂടുതല് അരിയും ഉള്ളിയും ഉരുളക്കിഴങ്ങും ഭക്ഷിക്കാന് തുടങ്ങിയിരിക്കുന്നുവത്രേ. എന്തൊരു ന്യായം! അര്‍ജുന് സെന് ഗുപ്ത കമീഷന്റെ റിപ്പോര്‍ട്ടില് ഒന്ന് കണ്ണോടിച്ചാല് സര്‍ക്കാര് വാദത്തിന്റെ പൊള്ളത്തരം വ്യക്തമാകും.\n1. രാജ്യത്തെ 79 ശതമാനം ജനങ്ങളുടെ പ്രതിദിനച്ചെലവ് 20 രൂപയില് താഴെയാണ്.\n2. 83.6 കോടി ജനങ്ങളെ സാമ്പത്തികവളര്‍ച്ച സ്പര്‍ശിച്ചിട്ടില്ല.\n3. 84 ശതമാനം സ്ത്രീത്തൊഴിലാളികള്‍ക്ക് മിനിമം വേതനമില്ല.\n4. നിര്‍മാണ മേഖലയില് 56 ശതമാനം പുരുഷന്‍മാരും 39 ശതമാനം സ്ത്രീകളും താല്‍ക്കാലിക തൊഴിലാളികളാണ്.\n5. അസംഘടിത മേഖലയിലെ 39.46 കോടി ജനങ്ങളില് 64 ശതമാനം കാര്‍ഷിക മേഖലയിലാണ്.\n6. കര്‍ഷക തൊഴിലാളികളില് 90 ശതമാനവും ഭൂരഹിതരോ നാമമാത്ര കര്‍ഷകരോ ആണ്.\nകാര്‍ഷിക മേഖലയിലെ സ്ഥിതിയോ? പാര്‍ലമെന്റില് കൃഷി സഹമന്ത്രി ഇത്രയുംകൂടി വെളിപ്പെടുത്തി. രാജ്യത്തെ ആകെ കൃഷിക്കാരില് 83.28 ശതമാനം നാമമാത്ര-ചെറുകിട കൃഷിക്കാരാണ്. അവരുടെ കൈവശമുള്ള ആകെ കൃഷിഭൂമിയുടെ 38.9 ശതമാനംമാത്രം. പത്ത് ഹെക്ടറിന് മുകളില് ഭൂമിയുള്ളവര് 6.5 ശതമാനം മാത്രം. അവര് കൈവശം വയ്ക്കുന്നത് 37.2 ശതമാനം കൃഷിഭൂമി. രാജ്യത്തെ പാവങ്ങളാണോ വിലക്കയറ്റമുണ്ടാക്കുന്നത്!\nകാര്‍ഷികോല്‍പ്പന്നങ്ങളുടെ തറവില ഉയര്‍ത്തിയതാണ് കാരണമെന്ന വാദവും അടിസ്ഥാനരഹിതമാണ്. തറവില വര്‍ധനകൊണ്ട് അധികവരുമാനമുണ്ടാക്കുന്നത് അവശ്യം കഴിച്ച് മിച്ചം വില്‍ക്കാനുള്ളവരാണ്. അതായത് ധനിക കൃഷിക്കാനും ഭൂപ്രഭുക്കന്‍മാരും മുതലാളിത്ത കൃഷിക്കാരും. ധനികരുടെ വരുമാനമുയരുമ്പോള് അവര് അരിയും ഉള്ളിയും ഉരുളക്കിഴങ്ങും പച്ചക്കറിയുമല്ല വാങ്ങുക എന്ന് ആര്‍ക്കാണറിയാത്തത്. അവര് വാങ്ങുക ഭക്ഷ്യേതര വസ്തുക്കളാണ്. 2011 ജനുവരിയില് മാത്രം 23,18,48 ഇന്ത്യന് നിര്‍മിത കാറുകള് വിറ്റഴിഞ്ഞു. 2010 ജനുവരിയില് വിറ്റത് 18,9590 കാറുകളാണ്. അതിവേഗം വിറ്റഴിയുന്ന ഉപഭോക്തൃ വസ്തുക്കളുടെ മേഖല (fast moving consumer goods sector) വിപുലമാവുകയാണെന്ന് കണക്കുകള് വ്യക്തമാക്കുന്നു.\nഗ്രാമീണ തൊഴിലുറപ്പ് പദ്ധതി പ്രകാരം അധ്വാനിച്ച പാവങ്ങളെ പ്രതിസ്ഥാനത്ത് നിര്‍ത്തുമ്പോഴും സര്‍ക്കാര് ഗോഡൌണുകളിലെ അരിയും ഗോതമ്പും (2007-08ല് 19.75 ദശലക്ഷം ടൺ, 2010-11ല് 55.43 ദശലക്ഷം ടൺ) പുഴുവരിക്കാന് അനുവദിക്കുകയാണ്. സുപ്രീം കോടതിയുടെ രൂക്ഷവിമര്‍ശത്തിന് പാത്രമായതാണ് ഇക്കാര്യം. ഇത്രയും ഭക്ഷ്യധാന്യം പൊതുവിതരണ ശൃംഖല വഴി വിതരണം ചെയ്താല് വില കുറയ്ക്കാനാകും. പക്ഷേ, അപ്പോള് കുത്തക വ്യാപാരികളുടെ ലാഭം കുറയും. അതുകൊണ്ട് സര്‍ക്കാര് ഭക്ഷ്യധാന്യ വിതരണത്തിനു തയ്യാറല്ല.\nപ്രൊഫ. കെ എന് ഗംഗാധരന്, കടപ്പാട് : ദേശാഭിമാനി